
ST. LUKE'S GOSPEL. 





CHAPTER I 


Ka iks kīnum à 1 da le ukīd kās ītaulī sints 
le kunts lā ūgizayā. 

2 Kā īks lā ī ītaula gākķunts yikā gil bun 
dā mī ķīkāmāpātltaulāk gia laāksīlā kā 
wātidum 1; 

ə La mis ek sta-aq kun ūgwākīk gin 
nāhwā mīk kauklīlāk gilbundā mā, kun 
kiātīdā ūkl, yūkl ek Theophilus. 

4 Kās kauklīlā ūsāk aula āsa sī da nāhwāh 
de kākūklāmazum ūkl. 

5 S] Lā tī da läk gīkumīk dum as Herod 
tas Judæa, numüqi labled glīkādis Zacharias, 
gāyūtil lāk numīmes Abia; la mis kunum 
as gāyūtl lāk sāsum as Aaron, glīkādis 
Elizabeth. 

6 La mis nāhwā um ek laka Ike Gikumi 
nukutl-tawek nāhwā watldums, gla wa nā- 
hwā qīqāya-ilasa, kis klīgā. 

1 Lamis kīyos dākw kwanūg kā Elizabeth 
äks kisa í māyūklā, lah dākw mis lā qils- 
gilvāgā. 

8 Wa la mī sī sīks là ī uk kuk gīgīlasa 
sa labled lāk lā nāhwāh dum as lāk nuku- 
„ mmālītla sa Ike Gīkumī, 

9 Lāk gīgīlasa sa labled īks gūmlā ā kī 
da ekpālīks lā í lāk umyākulaze sa Ike 
Gīkumī. 

10 La mi si da kāpīkau kīnum bībagwā- ` 
num hawāķkulā laka klāsāzīlīt] āks lā i gūmlā 
kā ekpālā. 

11 Wa lā nītl idi da paglum nūgā sa Ike 
Gīkumī lāk, glākwātlā lāk hītikiūda-nū- 
zaya sa lugīlāh dume sa ekpāla. 

12 Wa gil mī sī Zacharias dūķwāklīlā 
kīks, lā ī nūtl-īd, kitl-īdis. 

13 La mīs glī da paglum nūg nīk yuk, 
qala kitlilūki Zacharias: kākķs la mā i wū- 
glitlīs hawākulāyūs; la mis kunum a ūs 
Elizabeth kwungwād klis bagwānum klā, 
la mī sis glīķīd klis John lāk. 

14 La mī sis ekīkulā-kl glū ek-kusilā-kl; 
wa la mis kīnum klī da ekīkulā kla kā ī, kū 
māyūglum. 

15 Kāks awīlī klī lāk dūgitla sa Gīku- 
maya, kis klī nākā kluk nāhwā tlogīmas 
nunkīma ; lā klī kūtā kā Holy Spirit gegi- 
klīlākl lāk kāpīmas dum klāk. 

16 Wa kīnum tā klī lāk gāyūtla lāk 
sāsum as Israel gestā matsū-kl sī lāk Giyá 
Gīkumīk dākws. 

17 Wa lā klī gālāgīwīi-kl tsī lāk gīxdum 

as glū tlāhwā yūtlas Elias, kās qestik nau- 
kaya sa ūmpī lāķā sāsum i, gla wa kisi nī- 
ingānum lāk naukālāyau sa ekī; kās gātlā- 
tla masi kā bībagwānum gāgitlūyū kā ī'dā 
Ike Gīkumī. 

18 La Zacharias nīk kā paglum nūg, mā 
zau tā klin kākālakī klā? kāk gin la mīh 
nūmasa, la um ka à wi sin kunum i la 
gilyāgā. 

19 Lī da paglum nūg nik yuk, nūgwa um 
Gabriel kā glākwumāya kā Ike Gīkumī; la 
mī sin yālākum lūkl, kun nītlīs gada ekīk 
zigālum a. 

20 Wa dok, la ums umkū klūkl, la ums 
kis ma wis glā-kl yākuntāla, klāks kis mī 
kli aulāhī dih dum kla sūk, kā is kīzīnāyūs 
ūgis kun wātldum 1 yikā aulah ida um kla 
lākīs gilastū dih dum kla. 
arias kayaka sīks kitla ī lākā umyākulazī. 

22 Wa gil mis gākavwilsa, la kis hitl-azaul 
yākuntāla lāh dākwuk: lāh dākw dūgilā 
kīķs dūgitl nūgā ī lākā umyākulazī: kā iks 
utzānā ī lāh dākwuk kīs yākuntāla. 

23 Wa la mī sī sīks lā ī gātl kis īāksawī 
lā í gilastū masa, lā nenāg lākīs gūg. 

24 Wa la ātlā kāwīs sīks lā 1 Elizabeth 
kunum as bawīg wī da, la sikiā skum gīla 
tekumātla, kā iks nīkia 1, 

25 Ga um gīgīlat sa Gikumaya gāķun 

klāks lā á dūgātla gākun, kās uk-īdī kun 
kumā ī lāk bagwānum. 

26 J Yiks lā 1 kukla skum gīla, lī da 
paglum nūgi Gabriel yālākum sa Gikumāyī 
lākā num gūgilas Galilee, glīkādis Nazareth, 

27 Lākā kīyāla gayūtl tsa bagwānum ī 
glīkādis Joseph, gāyau lāk gūgas David ; lī 
da kīyāla glīkādis Mary. 

28 Lī da paglum nūg gāk lāk, la nīkia, 
Kīlakias yūkl ek sū, kupetlī da Ike Gīkumī 
glūs: ekiakī wis tas lāk zīdāk. 

29 Gilmīs dūkwāklilāk, lā kitl-īdis wātl- 
dum as, lā sināk gībatla asas īāk-kiāla īnāya 
sik. 

80 Lī da paglum nüq nik yik, gālā kitli- 
lūkl Mary: kāks ekia á kūs laka Ike 
Gīkumī. | 

81 Wa dok, la ums bawiq klūkl, gākau 
mas klis bagwānum kla, lā klis glīkīd klis 
Jesus lāk. 

82 Walas kl, lā kli glīkād klis Kwanūga 
sa Ikiā-kāwāyā: lā klī da Gīkumāya Ike 
Gīkumi zaw klīs gaās as ūmp wūtla sī 
David: 

99 La kli hīmunīs-kl gīkumī-kl-ts gūgas 
Jacob; lā kh kīyos wālā ās klis gīkumīk 
dum klas. 

94 Lī Mary nik kā paglum nūg, wetla 
zau tā klī, kak gin kīsīk kauklilāk bagwā- 
num a? 

85 Lī da paglum nūg nānākmī kās nik 
yik, eak klī da Holy Spiritā lūkl, la mis 
tlāhwāya sa Ikiā-kāwāya hatluksum klūkl: 
la mī sī da māyānīd klā kis māyūglum kla 
ūs glīkula sū klīs Kwanūga sa Ike Gīkumī. 

86 Wa dok, kis numwīyūt ūs Elizabeth, 
la mī bawīg ka à sa bhbagwānum a yiks 
gilyāģa à glātl: wa yū mis lā kukla skum 
cīlūt sī yikā nik sūh dī kis mīmāyūklīma. 

87 Kā ī da Ike Gīkumāyāks kīyosa ī 
wāh sa wā. 

88 Lī Mary nīk, dok ga hīlūbātl zāne ga 
sa Gikumaya ; wīga hyi wātlduma sī gākun 
hī gelī: lī da paglum nūg bos. 

89 4 Hi mis lāh dums Mary hwānātlīd 
kās le hānāgīl laka āklī lāk gūgiles Juda; 

40 Lā la-īkl lāk gūgas Zacharias, kās 
īāk-kiālīk Elizabeth. 

41 Wa la mī sīks lā 1 Elizabeth wūkllāk 
lāk-kiala īnāyas Maryk, lī bohwāyas duhwū- 
staulī sa: H Elizabeth kūtā matsū sa Holy 
Spirit ; 

42 La yāka-giātl hāsul nīkia ekiaki wis 
tā sis zīdāk, ek wis tā kā ūs bohwāyā kus. 

48 Wa hītlū zau ma un kā gākīs abump- 
-as in Gīkumāyī gākun P 

44 Kā, dok, gil mīk wūglāk-āklīla kīs 
lāk-klāla īnāyūs gākun klāks le ein bohwīk 
duhwūstaulīs kā is īkīkāyī. 

45 Wa ek wis tī da ūgisī: kā iks hī mī 

kla qelā kh da nilum āk, gehīd lākā Ike 
Gikumāya. 

46 La Mary nikik, kun baq-wunāyīi wāla-- 
sa mas kā Ike Gikumi, 

47 La mī sun ūhw-klaītl ekīkul lā-kun 
Ike Gīkumī yik qaqile gāķun. 

48 Kā iks la ā dūķ-wīduk bunāla īnaya 
sis hīlūbātl-zanāyī ; kā dok, gāyābālā-kl 
lāg, nāhwā-kl klāyūgwalīsilā kla glīkulā-kl 
gāķun klas ekī. 

49 Kā ī da Tlogīmasa yiks la wālās īs 
qihida asa gākun ; ek tī Glīkuma sī. | 

50 La wīwākbazālaze sī laka kitlātle sī, 
lāk klāyūgwalīsile lāk klālūgwalīse. 

51 Lī nītlas tlāhwāyā yisis ayāsū; lī 
gwītl-īd kā klīlumkā lāk ida nīnkīkī-yās 
nīnaukīh dākwas. 

52 Lī ukākūd kī da gīgakumāyi lākīs 
ģigātla-ās, kās īkīstundī kā bunātlāh 
dākw. 

03 Lī kūtā mas kā pūsķā sa ekī, lī kehīd 
ķā kīkayādī lūpum zau. 

54 La gawālāk Israel kis hīlūbātizānavyi, 
kās mulgilā mī lākuk wīwāk-bazālazi ; 

55 Lākīs wātldum ūtla kunts wi-ūmp 
wūtla, lāk Abraham, gla wis uls kā hīmu- 
nātla um. 

56 Lā Mary yūdūhw sum gīlā bāgwunts 
ela wi, lā āidaākā lākīs gūg. 

57 T La mī sī Elizabeth lā hītlūstū mas 

kis māyūtl dum klī; lā māyūtl id tsa ba- 
ewanum ī ginānum a. 

58 Là numās-wūt as glü nātlnumwiyūt 
as kautl-aklilak wākīda inàya sa Ike Gīku- 
māyāk ; lah dākw ekīkīnauk. 

59 La mī sī sīks lā ií mātlgwanātl pun 
hwāsa, lāh dākw kupeh īd kās glīkīdī kā 
ginānum : lāk dākw Zacharias kak glīkā kis 
ūmp. 

60 Lī abump as nānākmī nīkia, gālā 
hyūk ; glīkād klū kwās John. 

61 Lāh dākw nikik, kīyosa ās lākūs glī- 
glaglaule kūs glīkād sa glīkum ik. 

62 Lāh dākw utzānāk ūmp as, māsī 
ģayaus kā glīkums. 

63 Lā uk-kiālāk kiadazau, la kiatīd ķā 
niki glīkādū hwās John: lah dāķw nāhwā 
kunyas as. | 

64 La simps-as hīh-īda um uk-īda, la 
qitlidi kilum as, lā yākagtāti, glū zilwākā 
kā Ike Gīkumī. 

65 Lāh dākw kitl-īdī da nāhwā gūgu 
nahwātla lāk: kā iks lā ī kātl tsa nāhwā 
gūgila lāk ākles Judea. 

66 Wa la nāhwāh dākwī da wūkhilek 
ķātlāk lākīs nīnaukīh dākwī, nikia, māzī 
gintlātla īnī klasūk ? lī āyasau sa lke Gī- 
kumī kupetia gla wī. 

67 Lī Zacharias ūmp as kūtā matsū sa 
Holy Spirit, kīkauklil, nīkia, 

68 Ek lā hyī da Gīyā yik Ike Gikumis 
Israel; kā īks gāka ā nuhwāh- id, kās ītū- 
klilīsīlāh īdī kīs sāsum Ī. 

69 Lāka ī ukūstaulīsāk.tlogīmas hītlilā- 
ella kā unts, lāk gūqā sis hīlūbātl-zanāyī 
David ; 

70 Lākīs yākugālum ūtla yis sumsā sa 
esek prophets, yikī da gātlīla mūtlāks gilgā- 
līsa ūtlāk sa awīnāgwīsīk: 

71 Hītlilā-gīlūewītl lākunts hayūt, glū 
lāk ayāsau sa nāhwe klīsil gākunts ; 

72 Kas nītlīs wīwāk-bazālazī zūgagālum 
ūtl lākunts wī-ūmp wūtlā, glū kās mulgulī 
ķīs aulakiāla ek māyāung wātldum gla wūtlī. 

78 Yikīs aulakigālum ūtlāk Abraham 
kunts ūmp wūtla, : 

74 Kās zawī gākunts, kgints lek gāgila- 
aq lāk ayāsau sa yaksamī gākunts kunts 
ķātlī ki, kīyos kilum a, 

75 Kunts aekīlī glū kunts nānākaūsīla 
lāk ūgūmāyas, kunts wāwāsdum kla bība- 
gwānum-kl. 

76 Keglātl-ts yūkl, Ginānum, glīkād klis 
prophet sa Hīnūma lkiāla: kāsīks le klā 
kūs gālakumīkl sa Ike Gīkumī kās gātlātla, 
masa ūsāk tihyile sī; 

77 Kā zaws kauklilā gītlāk hītlilā-gīla 
lāk līlgilāklayas, lāk ukūda mi klā-kl yekī- 
nāyas, 

78 Kā wīwāk-bazālazes naukāyā sunts 

Ike Gīkumī, yik nāhīda ās kla sa gāyānāgila 
kla lākā īkī gāk-kl gākunts. 

79 Kā gukātla kt da qisātle lākā pudikila 
gla wi da gāgūmas as wānumgīla, kā kāyū- 
dal gākunts lāk tihyīiles ķūgula. 

80 Lī da ginānum gāķūstau, lā tlogīmasīs 
naukā i, hēh se mis lī da lūblabīs lāga ā 
lākīs nīlunk lāk Israel. 


CHAPTER IL 


WA hī mis lāh dum sa wātldum i gāyūtl 
lāk Cæsar Augustus kā wilīsī da awīnāgwīsīi 
hūsā sa wa. ` 

2 Yik gil bund sa wās Cyrenius lākīs 
gīkumīh dum as Syria. 

o La wila lā, kās hūsā sa wi, nāhwā 
bagwānum lākīs gigāyūlas gūgila. 

4 Lī Joseph lāgūstau gehīd lāk Galilee, 
lāk gūgiles Nazareth, lā lāk Judea, lāk 
gūgiles David, yikā glīkādes Bethlehem, kā 
iks gāyimwe ī lāk ulses David. 

5 Kās hūsā sa wī gla wis gayūtlī kunum 
Mary, yiks lā ī punklā sa ginānum. 

6 La mī sī, lāk wāwāyas dākwās, lastūdī 
māyūtl dum klas. 

7 La gākau matsīs gālī bagwānum kwa- 
nūg, la kūkzūd sa gilsgiltā gītlgela lāk, lā 

qilzüdis lāk hāmaāze sa mūsmūsa; kā iks 
kiyosa ī ukas laka qalasi. 

8 Wa hī mis uķās ka ā sa īaāksīle kā 
lāmādū ī laka kīdagwīsī, dūgātlā yeklau kis 
lāmādū kā kānūklī. 

9 Wa dok, ķā paglum nūgā sa Ike 
Gīkumī gākķ lah dākwuk, lī da egālazī sa 
Gīkumāyī guķksīstālāh dākwuk; lāh dākw 
aul kitl-īda. 

10 Lī da paglum nūg nīk dākwuk, gālā 
kitlilūkl: kāk ein gākī gā sa ekī zikialum 
walas ekīkulāyūkl-ts nāhwa bībagwānum. 

11 Kā īks māyūglum ā lūkl kwā nālāk 
lāk gūgiles David kā kaktā yikā 
Christ ā yiķā Gīkumāgā. 

12 Ga mis ķākālā gītl lūkl; la ums khā- 
-kl kā ginānum ā kūkzaulā kā gilsgiltā 
ģītlgela, gilzauk hāmaāze sa mūsmūsa. 

13 Wa lā ūdāhīdī da kīnum i pīpaglum 
nūg sa Iki gla wa paglum nūg zilwākatawī 
kā Ike Gīkumī, nīkia, 

14 Zilwāk klin lāk Gīkumāya sa Iktā- 
kāwāyī, hī mis nīnākakule laka esekī 
bībagwānum. 

15 La mī sī sīks lā í da pīpaglum nūg . 
bos lā laka Ikī, lā 1 da īaāksīlā kā lāmādū 
nīkia-yā-pālā, wi hyints kunts lā unts lāk 
Bethlehem, kunts dūkwīdīk, gākā ķāla- 
mazum sa lke Gīkumī gākunts. 


16 Lāh dākw gāk yāyānā, la khā-kl Mary 

elü Joseph gla wa ginānum gilzau ka hā- 
maāzī sa mūsmūs. 

17 Gil mis dūkwāklilāk, lah dākw ķālā 
matsa wātldum lāh dākwuk gāgīxālā lāka 
ginānum i. 

18 Lī da nāhwā wūklilāk kunyasa sa 
wātldum ī nīlum sa īaāksīle kā lāmādū. 

19 La mis gli Mary āķīlā kā nāhwā kās 
sīgaīkulīk lākīs naukāvi. 

20 Lī da īaāksīle kā lāmādū āīdaākā, 
ekīkatawī glū zilwākatawī ķā Ike Gīkumī 
kā is nāhwā wūglīitl glū dūgitla, nīlum lah 
dākwuk. 

21 Wa yiks lā ī lastūd lākā mātlgwanātl 
pun hwās kā glīķunk kā ginānum, lā glīkīd 
sūs Jesus, yik glīkīdāyau sa paglum nūgī 
lāk, kīks kīs mā ī kāpīmatsūh da. 

22 Gil mis lastūd lāk lāh dum as Mary 
ģātl kis āikīla īnāyī lāk wātldum ūtlas 
Moses, lāh dākws lāk Jerusalem, kās zawes 
lākā Ike Gīkumāya, 

23 (Kā īks kiadugā ī lāk wātlduma sa 
Ike Gīkumāya, yikā nāhwā bagwānum 
ginānum gālauyū glīkula sū klis eki lākā 
Ike Gīkumāya,) 

24 Glū kās zawe sa yāgum i lāk watl- 
dum as kiaduqā sa Gīkumāya, kā math 
hamū glū ātl-ūgwila lākā. 

25 Wa doķ, kā bagwānumī lāk Jerusalem, 
yikā glīkādis Simeon; ek bagwānum dādū- 

ģātla kā hītlilk-īdāyū klas Israel: lī da 
Holy Spirit gāk lāk. 

26 La mīs nīlum lāk yisa Holy Spirit, 
tāks kis mī klī dūkwāklīlā kluk. wānumgīla 
yiks kis mī kli dūkwāklīlā-kl kā Christā sa 
Gīkumāyī. 

27 La gāk-yū sa Spirit laka umyāķulazī : 
gil mī sī gīgaūtl nūga sa ginānum ī Jesus 
gākītl-ts kās hī gelī wātlduma sa kiadugi 
kā ī, 

28 La kutlīduk lāķīs āyasū, la mūlā sa 
Ike Gīkumāya, nīkia, 

29 A Gi, wīga hyi gās hīlūbātlzanī gūs 
ek um lā mīķīda, lākīs wātldum ūs: 

60 Kā gin kayākus gāks, la mig dūkwā- 
klīlāk gas gāgila gūs, 

Əl Yık gās gātlīlā mūtl gūs uke, gālā- 
kumālītsūk nāhwāk līlgilāklayā; 

92 Nāgātl kā nītlāād kā ūgwuksa-māg, 
glū ekīkum ka à sis līlgilāklayūsī Israel. 

98 Lī Joseph glū abumpas kunyāsas gada 
wātldumk wātldums. 

od Lī Simon zilwākāh dākwuk, la nik 
yik Mary abumpas, dok gada ginānumk uki 
kā klīhyes glū kās ītūstaulīsī kluk kīnum 
1 lāk Israel, glū kās māmātl-tīgāyī yikā 
yakunta sū klī. 

95 (Kegl, la um ka à wis klunkum-saula 
sū klūs bahwanāyā kūsas gīkāyū) kā nīlum 
is nīnkikāyā sa kīnum klā nīnaukī-kl. 

36 La mis numüqi da Anna kla, nāwā- 
laqa, yik kwanūgas Phanuel as gūgilūt as 
Aser: yikā la kitla zidāk, la mis tlāwāda 
aglabūk unkīla gegiklil lāķīs kīyālāh dum 
ūtlī ; 

87 La mīs kakiausā, lā tā nānumh-sūgā 
sa mūk unkīla gīses, yikā kisi aula-um 
bohbogā sa umyākulazī, la mīs ākīlā kā Ike 
Gīkumī hawākulā hīmunātla um kūk kā- 
kanūklīk gla wūk nīnālāk. 

88 La mīs nākumktā gākiklilā, la mūmul- 
kigātl ūgwākā laka Gīkumāyī, la gāgīxāl 
lāk lākā nāhwā dādūgālāk kā ītūstaulī sa 
klāk Jerusalem. ' 

89 Gil mis gātl wīlāk gayau sa kiaduģā 
sa Gikumāvyi, lah dākw āīdaākā lāk Galilee, 
lākīs husī gūgilī Nazareth. 

40 Lī da ginānum qāķā la tlogīmaza nā- 
gilīs naukāyī kūtāk naukādālazī; la mī sī 
egalaze sa Ike Gīkumīi kupetla gla wi. 

41 Hīmunātla mī sī gīgaūtl-nūgās lāh 
lākiā lāk Jerusalem kūk nātl numk unkķīla 
laka gītla sa hayākutl-tsimāyi. 

42 La mis mātia-gīyūk unkīlāks lāh 
dākwā ī lāk Jerusalem lāk gīgīlas asa gītlī. 

49 Wa gil mis gilastū mas kis wāwāsatla 
ās zīmāsī, lāh dākw āidaākā, la mīs glī da 
ginānum Jesus kakiā lāk Jerusalem; kīs 
khātl-ts Joseph glū abumpas. | 

44 Lā glā tā ninkikula umk gīkī kā nu- 

mīmaula, lah dakw num pun hwās kāsāks; 
lā í ālīh-īduk lākis glīglaglaula gla wis 
māumtl-tetlī : 

40 Gil mis kis khāk la āīdaākāh dakw 
lak Jerusalem ālek. 

46 La mī si sīks la ī yūdūhw pun hwās 
lah dakw khāk laka umyākulazī, gākī kā 
gulsģulyāgī ķākūklāmas, hūklīlāh dakwuk 
glū wāklīlelāk. 

47 Lī da nāhwā wūklilāk kunyasas āyū- 
ses glū nīnānākmāyaus. 

48 Gilh dakw mīs dūkwāklilāk la ķāyā- 
kas: lī abumpas nik yik, Kwanūg, mā zīs 
hī gītla ūs gīgīlā gākunūhw ? dok ga ausih 
ela wun ālī yūkl wiwoza-tauya. 

49 La nik lah dakwuk, mā zīs ale gītla 
gākun ? īsas kauklīlā gin uķālāsī gak īāķī- 
naya sin Umpa ? 

50 Lah dākw kis āyūsilāk wātldum as 
lah dakwuk. 

«51 La mīs lā kā glūh dakwī, la gak lak 
(dati la nānākīgīlelāh dakwuk: lā glā 
tā abumpas ākīlā kā nāhwā wātldum lākīs 
naukāyī. 

52 Lī Jesus kīnāgilīs naukādālazī glū 
qaka, lā kad ek gla wa Ike Gīkumī glū 
bagwānum, 

CHAPTER III. 


LAK lāh dum as sikiāk unkagiyü ewila 
eikumayi Tiberias Cæsar, yiks la ī aāksīlī 
Pontius Pilatāk Jude, glūks la ī Herod 
gīkumīs Galilee, gla wis zāya Philip gīkumīs 
Iturea gla wi da awīnāgwīsas Trachonitis, 
glū Lysanias gīkumīs Abilene, 

2 Lī Annas glū Calaphas gīgakumī la- 
ulbleda, gak' dum sa wātldum a sa Ike Gi- 
kumi lāk John yik kwanūgas Zacharias laka 
lūplabīs. 

8 La gāk lākā nāhwā awīnāgwīs lāk 
awīstes Jordan, glīksālas zūwīnāyas māyātā 
kā í da dīgiklīlūd sa wīnāyas yekīnāyi ; 

4 Kā iks kiadūgāi lāk kitadūgas wātldum 
ūtlas Isaiah kā prophet nīkta, nīkiāla ī da 
numūgiī laka lūplabīs, gātlālā lak tihyile sa 
(īkumāya nukulā mas lāk kāyas as. 

5 Nāhwā klūk tsihtsa-ungwīsik kata 
matsū-kl, la klī da nāhwā na-unge gla wa 
tunhtungīs bunāla matsū-kl ; la klī da kū- 
tlāmīstātla nukulā-matsū-kl, ela wi da tlāh- 
tlūs tihyilā numāsā matsū-kl; 

6 Kā nāhwā mīs gilā dūgilāk gāgile sa 
Ike Gīkumāya. l 

7 La nik lākā kīkakaula yikā gāķī kās 
zūkwā sa wis, yūkl mī-māyūglums sītlum, 

B 

unewi hayāklūle ūkl kās bo ūsa sa yaki kla 
gāl-kl? 

8 Gak lagā-ts nūnawīmas a kā hītlūyūs 
māyātā-lazī : gālā wūtl-Lum gīga-īkul kās 
nīnkīkulāh dakwa ūs, uknūgwāda munū- 
nwās Abraham kunūh ūmpa; la tin nik 
yūklāks hītl-āzaula ma í da Ike Gīkumī 
kwā tisum ik kās sāsumh īdā masi la kuq 
kā Abraham. ` 

9 La um ka á wi sī da sūbāyū kiatukglā- 
lizim lak klūpakiā sa glāk-glos: hī mis lā- 
giti khs nāhwā um klī da giākglos yiķā kis 
kla gākā masuk ekī nūnawīmas sūpākū tsū- 
kl, kās zuk-klanū-wīi-kl lākā hyīkulā. 

10 Lī da bībagwānum wūklāk nīkia, wih 
īdā zau tā klinūh ? 

11 La nānākmī nīk lāh dākwuk, wīgā 
hyi da mātl nūgāk dādazawāg,:zaws laka 
kīyosī ukā; hī mī sī da uknūgwādes kīkā- 
zūmas, hī umā hyī kā ī gīh-īdī. 

12 Là ka à gākī da hīhātlā-kulīlgis lāk 
kās zūkwā sa wi, la nik dākw lāk, Gīkumī, 
wih-īd klinūh ? 

15 La nik lah daķwuk gālā hyī kīkūdīs 
dākiāla sa wūs laka glīkā ī kās. 

l4 Lī da soldiers ūgwākā uk-kiālāk nīkta, 
wīh-īd khnūh? la nik lah dakwuk, qālā 
yilqā masuk ungwe bagwānum a, qala hyī 
kad klīlgāla tukāk ungwe, glū hītl-eā ķā 
lāķīs īākulānum ūs. 

15 La mis gl da nāhwā bagwanumks 
nākiātlā 1, gīga-īkulas John lākīs nīnaukāyī 
kū hī um lāķī da Christ glū kīs lāk; 

16 Lī John nānākmī nīk lāh dākwuk 
nāhwā, aulā mun zūkwūkla sa wāp ; lā glā 
tī da gākīgī kla gāķun tlogīmasa kawa yin, 
vikā tībāde sin wāyāga asa lāk gītlā sa wa; 
lā kū zūkwā klū kla sa Holy pirit a gla 
wa gwilte: 

17 Yikā dāle kis yāwāyū lāķīs āyasū, lā 
kī nāhwilī-kl īgilītlā-kl kis awīnāgwītl. 
glūks kupekla kis zīzidanū lākīs gāyāzī, lā 
glā tā kh hwūmtā-kl ki da segus-kumāyi sa 
kis kilkilk-īmā gwiltā. 

18 Hi mī sa kīnum ātl-ūgwila wātldums 
glīks-āla yūs laka bībagwānum 1. 

19 Lā ela tā Herod kā gīkumāyī kā iks 
klūtiila sa wā ās kā Herodias kunum a sis 
zāya Philip, gla wi da nāhwā yāksum ī 
gīgīlats Herod, 

20 Ga mīs la ginwā kā nāhwā gada yiks 
la ī la-īklas John lākā wālazī. 

21 Gil mī sī da nāhwā bagwānum la wīla 
zūkugā, yiķs lā ā ķā ī Jesus zūkwā sa wā, la 
hawākulā, lī da īkī ukulīsā. 

22 Lī da Holy Spirit bunū-tlla hī qix 
hamū gāk-sum dā lāk, lā à sa wuglā-kuks = 
di sa wi gehīd lāķā iki, yikā niki, ga mun 
tlāhwila Kwanūgik, sū mun ekīkulāyū-kl. 

28 La mī sī Jesusāķs he ila um yūdūhw 

sum gūs tauk unkili gīses, yiks nik sa wā i 
kwanūgs Joseph, yik kwanūgas Hel, 

24 Yik kwanūgas Matthat, yik kwanūgas 
Levi, yik kwanūqas Melchi, yik kwanūgas 
Janna, yik kwanüqas Joseph, 

25 Yik kwanūqas Mattathias, yik kwan- 
ūqas Amos, yik kwanüqas Naum, yik 
kwanūqas Esli, yik kwanūqas Nagge, 

26 Yik kwanüqas Maath, yik kwanūgas 
Mattathias, yik kwanuqas Semei, yik 
kwanūgas Joseph, yik kwanūqas Juda. 

27 Yik kwanūgas Joanna, yik kwanūgas 
Rhesa, yik kwanūgas Zorobabel, yik kwanū- 
qas Salathiel, yik kwanūgas Neri, 

28 Yik kwanūgas Melchi, yik kwanūqas 
Addi, yik kwanūgas Cosam, yik kwanūgas 
Elmodam, yik kwanüqas Er, 

29 Yik kwanüqas Jose, yik kwanuqas 
Eliezer, yik kwanūgas Jorim, yik kwanüqas 
Matthat; yik kwanūgas Levi, 

90 Yik kwanūgas Simeon, yik kwanūgas 
Judah, yik kwanūgas Joseph, yik kwanūqas 
Jonan, yik kwanūqas Eliakim, 

91 Yik kwanüqas Melea, yik kwanuqas 
Menan, yik kwanūgas Mattatha, yik kwānū- 
qas Nathan, yik kwanūgas David, 

92 Yik kwanūgas Jesse, yik kwanūgas 
Obed, yik kwanūgas Boaz, yik kwanūgas 
Salmon, yik kwanūgas Nahshon, 

93 Yik kwanūgas Amminadab, yik kwa- 

nūgas Arni, yik kwanūgas Hezrom, yik 
kwanūgas Peres, yik kwanūgas Judah, 

84 Yik kwanūgas Jacob, yik kwanūgas 
Isaac, yik kwanūgas Abraham, yik kwanū- 
qas Terah, yik ķwanūgas Nahor, 

85 Yik kwanūgas Serug, yik kwanūqas 
Reu, yik kwanūgas Peleg, yik kwanūgas 
Heber, yik kwanūqas Shelah, 

36 Yik kwanüqas Cainan, yik kwanūqas 
Arphaxad, yik kwanūqas Shem, yik kwanūgas 
Noah, yik kwanuqas Lamech, 

87 Yik kwanūqas Methuselah, yik kwa- 
nūqas Enoch, yik kwanūqas Jared, yik 
kwanūqas Mahalaleel, yik kwanūqas Cainan, 

38 Yık kwanūgas Enos, yik kwanūgas 
Seth, yik kwanūqas Adam, yik kwanūqas 
God. í 


CHAPTER IV. 


Lī Jesus kā is kūtā īnāyā kā Holy Spirit 
āidaākā gehīd lak Jordan, la lā yū sa Spirit 
laka lūbīsa awīnāgwis, 

2 La mūskum gūstau pun hwās gwānā 
sūs Satan: hī we kā tā humhīd lākīs wāwā- 
yas: gil mis gilastu masa la pūsķah:īda. 

3 Lī da Satan nik lāk, kāsū sū um lāk 
Kwanūg sī da Ike Gīkumī, wīgā wekā kwa 
tīsum īk kā gāguh-sumhīdī sū. 

4 Lī Jesus nānākmīk nīkia, kiadug ma à 

sīks kisa ī hihiami da qaquh-sum hamezi 
mats bagwānum kās gilātla-yau, hi di da 
nāhwā wātldum gāyā naqi lāķ simpsa sa 
Ike Gikumi. 

5 Lī Satan dāgūstūds lākā īkiāla nuge, 
kās dūgā masis nāhwāk egim sa awīnāgwīs 
ik laka num ātlīd pīdāwi. 

6 Lī Satan nīk yik, nāhwā um klūk da 
tlāhwāyik zawe klin klūkl, ela wūk egim 
āks; kā ūks zaw ya ik gākun; kun zawe 
sūk lākun gayau kun zāwātsūk. 

7 Kāsū umyāk-īd kla gākun, la mī sūk 
wila um-kl kūs-kl. 

8 Lī Jesus nānākmī kās nīk yik, hāga 
ulk-glimd gākun, kā iks kiaduq mā i, 
umyākā-kl tsī kā Gīyā Gikumāyūs, hīga- 
um-kl ka ā wī sis nakau sū klī. 

9 Lā las lāk Jerusalem, kās gāgaāklilūdīs 
lāk wītla tauya sa ekī umyākulazī, kās nik 
yik, kāsū sū um lak K wanūg sa Ike Li 
zukākā laga gilīxumk lāg: 

10 Kā iks kiadūg mā i, zawe kla sis 
piyaglum nūg kā aāksīlūki kās yeklau ūkl; 

11 Là kl ayāsūb daķwā sī klāklīlāla, klükl, 
à klas gāsālū da lak sūs gūgwayau kūs laka 
tisum. : 

12 Lī Jesus nānākmī nik yik, kiadug ma 
à sī, kis khs gwānātl ka Gīkumāya Gīyūs. 

18 Gil mī sī Satan gātlā mas ķīs tlālā- 
īkulā īnāvī, la bos yāwās ida. 

14 LA Jesus aidaaka lāk tlahwaya sa 
Spirit lā lak Galilee: hi mis la gegilīzā tsa 
zītlwā-les lākā nāhwā awistas. 

15 La kākūklā mas lak kāpīkawāzīh 
dākwās, la hyīlā su sa nāhwā. 

16 1 La gāk lak Nazareth, lākīs gākālīzas 
di: la mis llakis gīgīlas nāhwā, lā laka kāpīka- 
wāzī laka Sunday, la mis glākwā Ht kās 
kiakiaduqo-sili. 

17 La zawe lāk ī da kiaduqas Isaiah: gil 
mis klupīd kā kiadug, la nukā ķā kiadugī 
nīkla, 

18 Yik Spirit a sa Gīkumāya gāk gākun, 
kā iks gwukuķ-klelā-bindā ā gākun kun 
glīks-āle sa ekī ziktālum laka wiwūsīlākā ; 
la yālākā gākun kun ūmātīdā masi kā 
zihyiles naukāyī, kun glīks-āles lawilsā laka 
wuh-wālītlī, glū ītīdī dūgila laka papāsī, kun 
gītl īdā masi kā yilkutlā 1, 

19 Kun glīks-āles dādālah dum a sa Ike 
Gīkumī. 

20 La kiswūtl īd ķā kiadūgī, la zaws lākā 
aāksīla, kās ģgāgālītlī: lī da kayākutsī da 
nāhwā lākā kāpīka-wāzī dūgātlāk. 

21 La gil bund kās niki lah dākwuk, la 
mūķ da kiadugik aulā matsū kwā nālā lākūs 
wuglītl dākwā kūs. 

22 La nāhwā aulākāk glū kunyasa sa ekī 
wātldum gāyau lāk simp sas: lāh dākw 
nikia, izau ga um kwanūgs Joseph ? 

28 La nīk lah dakwuk, la ums nik hyis 
kla gākun klas gada glīksāla-yūg; patīnūk, 
ģgilīx la ga patak: yikunūh nāhwe unūh 
khā-tlūs gīgīlas lak Capernaum, hī la ga 
ģigīl lākūs kūsā kūs gūgilūtā. 

24 La nikia, aulin nīkiūkl, kīyosa i 
nāwālāg dādālā sū sīs kus māk gūgilūtā. 

25 La mīs glīn nīkiūklāks aula mā ī 
kīnum i da kīkakiaus wūtla lak nālūtlas 
Elijah, yiks lā ūtlī da iki klauķ-sta-wāg mā 
mūk unķīla sa kukla skum gīla, yiks lā ūtlī 
nāhwā pauli da awīnāgwīs ; 

26 Lā glā tā kīyos yālākum yū wās wūtl- 
ts Elijah hī ga mūtl lāk Zarephath gūgiles 
Sidon lākā zidāk í yikā kakiausī. 

27 Gla wa kīnum ūtla kīkāsalātl-un lak 
Israel lak bagwānumk dum ūtlas Elisha kā 
nāwālāg ; kīyos wūtl tā lah dākwuk ek īdā 
matsū, hī ga mūtlī Naaman kā Syrian. 

28 Lah dakw wīlī da gazītlī laka kāpīka- 
wāzi yiks la ī wūklīlā kik, lah dakw kūtāk 
yakla-yī, 

29 La glākwumgalītl kās klāga-wilsīk 
laka gūgila, lā lālaās lak māhyiwāyas gū- 
qilas dākwas, kās zukakü dī lāķs dis. 

30 La mis gla lah sau lak nukukīh dak- 
was kās le lāķīs là la à. 

əl La gākākā lak Capernaum, gūgiles 
Galilee, la kākūklā-mas dakwuk kā Sunday 
nāhwā. 

82 Lah dakw kunyas as kākūklā-mazum 
nāhwes; kā is watldum āks tlogīmasā ī. 

88 T La mī sa bagwānum laka kāpīkā- 
wāzī yikā uknūgwāde sa gixdum a sa kisi ek 
devil, la hasil lāģāla, 

84 Nīkia, gātlas gatul gākunūh; mā zau 
nūhwūs yūkl Jesuts Nazareth ? gākās kās 
kīyo-hwīdā masa ūs gākunūh? kauklīla 
mun klūkl, sū um māyā-untl tsa Ike 
Gīkumī. 

85 Lī Jesus klūlgiātluk nīkia, gīklātla la 
ga, kās gākā ūs lokau lāg: gil mī sa devil 
zuk ulsas lak nukukīh dākwas, la lokau 
lak, kīs yilgā mas uk. 

86 Lah dakw nāhwa um kāyākās, nīnā- 
kiaula, mā sūk da wātldum īk? kā ūs 
tlogīmasa īk wekā kā kīs ek devil, wa la 
mīs gākau. 

97 Wa la kukātlaulāyū laka nāhwā awī- 
nāgwīs awīstālīsa. 

88 4 Wa la glākwulītl laka kāpīka-wāzī, 
lā la-īkl lak gūgas Simon: lā tī abumpas 
kunum as Šimon kulgātla sa zulgā zihkū- 
lum, lah dākw hawākulāk kā ī, 

99 Wa la glāwanū-zilītlāk, kās kyil-ta- 
glātlī kā zulgā; la bos: wa hīh-īdā mīs 
glākwulītl kās aāksīlāh-īdī lah dakwuk. 
"40 q Wa yiks la à sī da klīsula linza 
nāgila, nāhwāh dākw mī sī da zihkā nūg 
yisā ūgwakātlā mas zihkūlum gāk dākwus 

lak; la kluk-wid tsīs ayasüs lākīķs wila i, 
la ek-īdā mas lah dakwuk. 

41 Gla wa demons gākau laka kinum, 
gagātl-tse nīkiā, sū um Kwanūg sa Ike 
Gīkumī: la ās yākiālah daķwuk, kis hītl- 
kālāk yākuntālāh dakwā; kā īks kauklilāh 
dakwa à kīks hī mā í da Christ. 

42 Wa gil mis nāh-īda, gāk gāka-wulsa 
kās le lā ķā lūbīs awīnāgwīs: lī da kīka- 
kaula ālek, wa gāk lak, wāh zilgwātluk kā 
kīsīs boh dakws. 

43 Au mis nik lah dakwuk, kisi gin is 
glīksālā sa ek zikialum yisa gīkāsā sa ike 
Gikumi laka āti-ūgwile gūg-gagwīsa: kak 
gin hī mī gin yālākum gītlī. 

44 Wa la mis glīķsāla laka kīkāpīka- 
wāzes Galilee. 


CHAPTER V. 


WA gil mī sī da kīkakaula tuktā lak, kās 
wuklilīk wātldum a sa ike Gīkumī, la i 
glākwātlā lak zulātlas Gennesaret, 

2 La dūkwāklilā kā māti sākilīsā huh- 
hunīs laka zulātl; lā glā tī da kīkiaklīnūk 
la lotl tau lak, la zūkwāh dakw kīs kīkī- 
glum. 

8 La laks kā num i laka sākilīs, yik ukas 
Simon, la ukkiālāk kās klāklāsatlī laka. 

awīnagwis: la dāgaātluks. kās Tāūklimasī! 
kā kīkakautla laka sākilīs. 

4 Wa gil mis gātl yākuntāla, la nik yik 
Simon, klāsīstāla laka wunkula kās zungā- 
kūda ūsa sūks kīkīglum à kūs kā num pun 
stun de. 

5 Lī Simon nānākmīi nīkiā, Gī, yāwīhiā- 
nūh sunbundā umk kānūkl, kīyos tānūķ 
yānum ā: we lā glā kis wātldum ūs, la 
mun zungākūd kluķ gada kīglumk. 

6 We gilhdaķkw mis hī gīh idi, lah dākw 
kītl-zau kā kīnum māmāīmas: la ās gāba- 
nāgilī kīglumh dakwas. 

7 Lah dakw kiklā kis nīnumūg laka num 
1 sākilīs ā, kā gak dakwīs giūhwiduk; wa 
eak, kuta mas ka mātl sākīlīs, lah dakw 
wuni nāqilā. 

8 La gla tī Simon Peter, yiks la ī dūkwā- 
klīlāk, la humhwātluks lak giūgwayaus 
Jesus, nīgatauya, hāgia bo wun, A. Gīkumī, 
kāk gin kūtī gāk yekīnāyi. 

9 Ka īks kunyāsa ī, gla wī da nāhwā 
kītl-wuts, yisa kītl-zau māma-īmas yik lah 
dākwī yānums; 

10 Giūh dakw ka í James, glū John, 
sāsum as Zebedee, yik nīnumūgas Simon: 
lī Jesus nik yik Simon, gālā kitli, 
gegaklilā-kl lāq, la ums loklila kluk 
bagwānum. 

11 Wa gilh dakw mis āklīstā mas ķīs 

sīsākilīs dakw laka awinaewis, lah dākw bo 
sa nāhwā, la lāskum ik. 

12 é Wa yiks la ī hī lī da gūgila, dok 
kā bagwānum kūtāk klukā-i: wa gil mis 
dūk-wāklīlāk Jesus, la glāgālīsā, kās hawāk- 
ulh-īdīk, nīkia, Gīkumī, gil mī lākā kūs 
nik lāk, lālā kus ek ida mas lāk gākun. 

13 Wa la sāh-īd tsīs ayāsū, kās pāgaākli- 
līk, nīkia, la mun; wīga ek īduk: wa hīh- 
īdā mīsī da klukā-ī bos. 

14 La hayāklūlak kā kīyosīs nītla sūs 
lāk bagwānum: au umā hyī glātl lā, kās lā 
ūs nītlā sūs bagwānum īnayā kūs lākā 
priest, glū kās yaqa ūs ka is la-īnāyūs ek 
īda, nukutl tawek wātldum ūtlas Moses, kā 
ķālā-gīla lah dakwuk. 

15 Au mis gla la klūmāh-īd gwītl-īdī da 
zikialum gāgix-al lāk: gākī da kīnum kī- 
kakaula kāpīkū kās hūklīlī, glū kās ek-īdā 
matsawī sis iīūzūlumh dakwī. 

16 $ Au mis lā wunhīd lāķā lūblabīs 
kās le hawākula. 

17 Wa laka numk sa nāla, yiks kākū- 
klamasa ī, lā tā Pharisees gla wa kīkauklile 
kā law gātla nuhwātla, yikā gigākaulīs laka 
nāhwā gūgil lāk Galilee, glū Judæa, glū 
Jerusalem; la mī sī da tlāhwaya sa Ike 
Gīkumī kupetl gla wī kās hītlī. 

18 $ Wa dok, bībagwānum gāk sa gī- 
zauya kā tāgītl bagwānum tlītlilkinā: lah 

dakw āle kās la-iklis, glū kās gulgālītlīs lāk 
nukumā»lītlas. 

19 Wa kīs dakw tā khā kās gāyaī glats 
kā ī da kīkakaula, lāh dakw lāgūstau lākā 
ūgwes, kās dunākūdīk lāksau laka sela gla 
wis tāgītl, nukukās lāk nukumā-lītlas Jesus. 

20 Wa la dūgilāk ūgizālazīh dākwās la 
nīk, bagwanum, kis yekīnāyūs la um dīga- 
klīlāg lūkl. 

21 Lī da scribes gla wi da Pharisees ķākī- 
staāh-īd, nīkia, ungwā zūk da yākuntālek 
sa yāksamāk wātldum ? ungwā zī da dīga- 
klīlūdēk yekīnī, hisa ma à gla sī da Ike 
Gīkumī ? 

22 Dūgīila mis glī Jesus āk ķākīsta-īnīh 
dākwas, nānākmī nīk lāhdākwuk, mā-zīs 
ķākīstaāh dākwītla ūs lakus nīnaukāya 
kūs ? 

23 Wīzī da hūtlumātle, lāk nīk, ķīs yekī- 
nāyūs dīgaklilāg lūkl; glū nīkī, glākwīd 
kās kāsīda ūs 7? 

24 Kā glātl kās kauklīlah dakw mī lākūsa 
kā Kwanūga sa bagwānum uknūgwādaās 
tlāhwayī lakwa awīnagwīsīk kās dīgaklilūdīk 
yekīnayī, (la nik kā tlītlilkin,) nīkin klūkil, 
glākwīd, kās dāgūstūda ūsākūs tāgītlīk, kās 
lā ūs lākīs gūga ūs. 

25 Wa hīhīda mīs glāk-wīd lāk nukumeh 
dakwas, kās dāgūstūdī kis gulātla ās, la 
qista lā lāķīs gūq hyīlk tawī ķā Ike Gīkumī. 

26 Wa nāhwāh dakw mīs la ķunyāsīda 
lah dakw hyāshyīlā kā Ike Gīkumī, lah 
dakw kā la kūtāk kitlīlā, nīkia, ātlā yints 
dūgilāk umklā kwa nālāk. 

27 4 We ātlā-kāwīs gada, la lāwils, la 
dūgilā ķā hātla-kulilgis, glīkāds Levi, gātla 
laka hatlākās, nik yik, legīla gākun. 

28 La bo sis nāhwā, glākwīd kās lega 

ik. 
Š 29 Lī Levi wālas gīlasuk lákis gūg: la 
kīnum ī da hī-hātla-kulilgis gla wa ātl ūgwi- 
la yikā gātla lākā humāp glühdakwi. 

80 Lī da Pharisees gla wi da scribes dā- 
kwās kiltālāk disciples-as, nīkia, mās dākw 
zīs humāpītla glū nākā gla wa hī-hātla- 
kulīlgis gla wa ya-īksāmī ? 

ol Lī Jesus nānākmi nik lah dākwuk, 
yik dākwī da eki kisi ukīksda kā patīnūķ, 
hī ga um gl da zīzihke. 

82 Kīsimm gāk kun klīlālī ki da ekiā, hī 
cli yaiksami kā māyātīs. 

838 Lāh dākw nīk yik; yik disciples as 
John gātl-gunālā ī kis humāp, la mis hawā- 
ķulā, hī um ka a wis ūgwāk gīgīlāt sa 
disciples à sa Pharisees; lā glā tūs hūsā kūs 
humāpā nākā kād. 

34 Lī Jesus nik lāh dākwuk, gīh ida as 
nūg mā ī kīs humāpī da glīglaglaula sa 
tlāwunum klī yīks kupetla ma ī da tlāwunum 
klī gla wi? 

85 La mis glī gāk um kli da nālā kla 
yik lāh dum klas uk īd sū klī da tlāwunum 
klī lah dākwuk; lākl wis gla kis hīma- 
īkulākl lāk, lāk dum klas hī gīh īdkl. 

86 Wa lā ka a nik sa parable lah dākwuk: 
kīyosa ī bagwānum gāpūd gāyūtiī lāk ālū- 
mas gītl-gela kās ukāklīlūdīs lākā la ketl 
gītl-gela; gākutla ī gāpīd kā ālūmas, lā kā i 
da gāyūtl laka ālūmas kis hāyātlaul gla wa 
la ketla. 

87 Wa kīyos um ka à wis bagwānum uk- 
zūdis ālūmas wine lākķā la ketl wine āzē, à 
kli da ālūmās wine yumti-zā mas kā guzī, 
lā läk gwuķ-īda lāk, lā lā ka í da guzī 
yaksumh ida lāk. 

98 La glā tī da ālūmas wine ukzūyū laka 
ātlkīnas wine-āzē. 

99 Wa kīyos um ka à wis bagwānum la 
nākaāgūtlā kā la kīmā sā nākīksduk ātl- 
kīnas; kā iks nīkia ií yikā la ketl hī um 
ek ī. 


CHAPTER VI. 


WA yiks lā 1 kātsaula kà Sabbath lākā zita- 
zūlīs, lī disciples as gīlpā lāk īūktauyā sa 
zīziīdanū, kās humāp īk, zukiāk lākīs āyasūh 
dākwī. 

2 Là glā tī da gāyūtl laka Pharisees 

nīkia, mās dākw zīs ukītlā kā kīs hītlkūlum 
qieilas kā sabbath nala ? 

8 Lī Jesus nānākmīh dakwuk, nīkia ; la 
mā sī kād kis dākw kiāktādug sīlāk ga, 
qih ida ās wūtlas David, yiks lā ūtla pūsķuh 
ida, yik, glūh dākwī da wa-ūg mau lūtlas; ` 

4 La ūtla la īkl lāk gūga sa Ike Gīkumī, 
lūtlī uk-īd kās humh-īdī ka gāģuhsum kumā 
līt], lūtl ka í zaw kis wa-ūg mau lūtla; yikī 
da kis hītlkūlum kās humāyī, hīgamī da la- 
-ulbletī ? 

5 La nik lah daķwuk, yik Kwanūga sa 
bagwānum gīkumī um ka à sa sabbath. 

6 $ Yiks lā à kad ītīd sabbath a, lā la- 
-ikl laka kāpīkawāzī kās kākūklā masi: wa 
numūg tā bagwānum hī gāk lī, la mis tlilī 
hītl-kiūtl-zānes. 

7 Li da kīkiātīnūk gla wa Pharisees dā- 
dūgātlak, kū hītlā-lāk lāk ida sabbath, kan 
dākws ķe kās kālūlumk. 

8 Kauklila mīs glīk nīnķīkik dākwas, la 
nik lākā bagwānum yikā tlil-kiūtl-zāna, 
glāk-wīd kās glākwātla ūs lākwā nuķzauk : 
la glāk-wīd kās glauk-zawī. 

O Lī Jesus nik lāh dākwuk,la mun wuklā 
klūklāk numhīdatle, hītlkūlum mā i hītlāh 
dumī da sabbath a, glū mūmasīlāh dum 
lāk ? kās gāgilāh dum i, we hyi ķīlāh dum 
lāk ? 

10 La dūķsīstālah dāķw kiks wila ī, la 

nīk kā bagwānum, sāh īdā gaks ayasūk: hī 
mis gīh idi: lī ayāsaus nākumzauh ida. 

11 Lāh dākw gla tā la.kūtā kis nīnūtlā 1, 
la qiqakaula kās qih īda as klis Jesus. 

12 $ Wa la mis kā num sa nāla, lā laka 
nuge kās hawākķulī; wa la sunbund kā 
kānūkl hawākulā kā Ike Gīkumī 

18 Wa gil mīs la nālā,la klīlālā kis kīkā- 
kūklā-matsawī iāk: la dokūt ķā mālūgwa- 
giyū läh dākwuk, yik dākwuk la glīk id tsū 
sis yiyālākum : 

14 Simon, yik glīkīd tsa wā ka š sis 
Peter, glū Andrew yik zāyes, hī mī sī 
James glū John, hī mī sī Philip glū 
Bartholomew, 

15 Hi mī sī Matthew glū Thomas, hī mī 
sī James yik kwanūgas Alpheus, glū Simon 
Yikā glīkula sa wās Zealot ; 

16 Hī mīsī Judas yik kwanūgas James, 
glū Judas Iscariot, yikā zawes. 

17 Wa gāk gākākā glūh dākwī kās glā- 
kwātlī lākā numā-zūlis, hī mī sa kīnumī 
kis kīkākūklā-matsawī lāk, cla wa kīnumī 
līlgulāklā i gīgāyūtl zau lāk Judæa glū 
Jerusalem, glū gāyūtl lāk klīklamāīs as 
Tyre glu Sidon, yikā gāki kās hūklīlīk, glū 
kās hītlā sa wī lāk dākw kīs a i 

18 We yik dākw kī da tlālāwotlile sa kis 
hīlūmas demons la hītl-īda. 

19 Wa nāhwā mī sī da kīkakaula pāpā- 

ga-āklila āk: kāks tlogī masa ida gākaula 
lāk, hītltsīstā masuk nāhwā. 

20 T La dūhwīd kis kīkākūklā-matsavwvī, 
kās nīkī; ek-wīstā sīks wīwūsīlākā īk, kā 
iks hūsa ūsī da gīkāsa sa Ike Gīkumī. 

21 Hk-wīstas yūkl la pūsķa : kāks pūklilā 
ma tsa wi klik: ek-wīstas yik dākwūkl la 
qasa, kak dākwuks ekīkulī klik. 

22 Ek dakwistas, kū lā klī bagwānum 
klīsīla klūkl, glū kū lā-kl gīsdā mas klūkl, 
glū kumgīla klūkl, glū kū lā-kl kiāyūd 
klūkl nik kis glīkum ūs yāksamā, kā Kwa- 
nūga sa bagwānum sīnat klis. 

28 Ekīkulā la lāk, lāk dum klas hī gela 
klī, duhwā umkl lā tsīs eķīkī kla ūs; kā 
dok, kis genum kla ūs walas 1 laka ike awī- 
nāgwīs : kā īks hī ma ā ka ās gīgīlas dākwū- 
tl-ts wī-ūmp wūtla sī kā prophets. 

24 Lākālāh dākw ta glā klis yūkl kīket ! 
kā sīks lāh dākw ma à kūs lokl kis hītll 
kula lazī yūs. 

25 Lākāla klis yik dākwūkli, pīpūklīla ik; 
kā sīks puske klik : lākāla klis, yik dākwū- 
klāks ekīkuia ik; kā sīks gāklilī klik glū 
gāsā-kl. 

26 Lākāla klis, kū nāhwā klī bagwānum 
ek is wātldum īnī kla ūkl! ka iks hī ma à 
ka ās gīgīlas dākwūtl-ts wi-ūmp wūtla sī kā 
nīnāwālāh būtlūtla. 

27 T Lā glā tin nik yūkl, yūkl wuklila ; 

tlāhwilā nūg lā tsīs hayūtūs, gīgīla la tsa ek 
lākā klīsīla lūkl, 

28 Ek la ki da hunge lūkl, hawāk-ulā la 
kā í da mīmtl-tsīle yūkl. 

29 Wa lākī da mih-īdeks ūnūklumā yīk 
gestā la tsīs ubsānūklumā yūs lāk; wa hī 
mī sī da tlīnume kis ķukwiyā yūs gālā 
hyī kad yekstūs tsīs dādātsawā-gūs 
lāk. 

80 Zaw la kī da nāhwā dākiāla lūkl; hī 
mī sī da uķ-īde kis māmīkias ūs gālā āītū- 
kwāk lāk. I 

əl Wa hi mis qayüs kā gīgīlats bagwā- 
num lūkl, hī umāts ūgwāk gīgīlas lah dā- 
kwuk. 

92 Wa gil ma á kūs tlāhwilā nūg sa tlā- 
hwila nūgūs, wī zau tīs egā sa ús? ka ida 
yaiksāmāks tlāhwila nūg ma ā ka ā sī da 
tlāhwila nūg dākwās. 

99 Wa kāsū gīgīlāh dākw sa ek lākī da 
gīgīle sa ek lūkl, wi za wi ka i ega sa ūs ? 
kā iks hī ma à kad gīgīlatsa yaīksāmī. 

94: Glū kāsū glīkiūmas lāķīs gāgģenuma 
à sūs, wl zau Us egā sa ūs” kāks hī ma 
a, kat gīgīlī da yaīksamī glīkiūmas kis gāge- 
numa ās. 

95 Tlāhwila nūg la hyī glā tsīs hayūtūs, 
glū āeķiakīlāk, glū glīkiūmas uk kis hwun- 
tātlas, wa lā klīs genum kla ūs wālas-kl, 
lāh dākw klus sāsum-kl tsī da Hīnūme Ikiā- 

la: kā iks ek ma à ka ā kī da kis mūla 
gla wa yaiksāmī. 

36 Wāk la, hī um qix is Umpa ūs āks 
wiwākbusa ā. 

37 Qala hyī kad munsā kis bahwite yūs, 
wa lāh dakw klus kis munsā sūkl: qala hyī 
kad yākmūtāk, wa lāhdākw klus kis yākmū- 
dum-kl, klalīwi lāk gīgīla sa sis bahwite yūs, 
lā klī klalīwī sū klīs hūs- -üs. 

68 Zaw la, la mī sis zaw sū-kl, kīkela la, 
kusmunglg, nātla-wāg, tsītsuhwila, zawe kla 
kā ās bagwānum lūkl: kā is munsātla īnīh 
dākw kla ūs munsīdāyū klī lūkl ītīdi-kl. 

89 1 Wa lā ka ā nīk sa nīkdamā lāh dā- 
kwuk ; gīhīda ās nūg ma i da pupās wātulā 
kā pupas á? kis kla iks mālūga ī gukium 
zau lāk.hwūdbīs lāk ā? 

40 Yiki da kākūklā kīsa ī kauklilā kāwī 
sī da kākūklā mas āk: wa gil mīs glā lā ka- 
kauklumā hī um-kl wis lā-kl qix klī da kā- 
kūkla mas āk. | 

41 Wa mā zau tīs dūgātla gītla kā gubu- 
ti-tauya sis numwayūt ūs, kisa ak glā kus 
gīga-īkula kā glāstauya kis hūs ūs kayā- 
kus ā 

42 Wih ida zau lākas nik kis numwayūt 
ūs, numwayūt ukūdā hyin klā kwa gubuti- 
tauya kūs kayākusā kūs, yiks kisa ak glā 
kūs dūgilā kā glās-tauya kis hūs ūs kayāku- 
sā? Yūkl klīgis, lāwū-dā umas glā ķā glās- 

tauya kis hūs ūs kayākusa, wa lā-kl wis 
olas ek dūgilā-kl kās lāwūdā ūsā kā gubutl 
tauk kayākusā sīs numwayūt us. 

48 Kā iks kīyosa īek glos gākaula masuk 
yāksamī nünawimas; kis um ka aá wisi da 
yāksamī glos gākaula masuk ekī nūnawīmas. 

44 Kā ī da nāhwā glos yiks mātl-tītla 1 
kāīsnūhwuk klā wā yi: kāks kīsa ī bagwā- 
num humsā figsa lāk kukunī umsā, kīs 
um ka ā wīs humsā grapesa lāk tumhw- 
misa. 

45 Yikā ekī baewānum gāyūtl zaulāk lāk 
egālaze sīs naukāyī gākaula kī da ekī; lī 
da yāksamī bagwānum gāyūtl zaulāk lāk 
vāgālaze sīs naukayī, gākaula kī da yāksā- 
mī: kā īks hī ma ī yākuntālā yū sī da ga- 
isi lākīs naukāyi. 

46 T Wa masis glīkulāh dākwītla gākun 
klas Gīkumī, Gīkumī, kis kad hī gīgīlin 
wātldumī ? 

47 Yik nāhwē eak gākun, glū hūklīla. kun 
wātldum, kās ukek, la mun nītla klūkl yis 
numāhyid sā sas. 

48 Hi da qix ī da bagwānum euqila kā 
sūg, yikā lāpā wunkagīla, la gūg dumā gīla 
lākā tīsum ī: wa gil mīsa yukwā īkīsta la 
tsūksum dālā kā gūg kīyos ta gīh-īda-ats 
nutl-īduk, āālaāgā ī. 

49 Wa yiglā ki da wuklila kās kisi hī 
ģelī, numāhyis gla wa bagwānum gūgīla kā 

gūg laka tukiā kiyos gūg dumā; yikā la 
tsūgsum dālā sa wa, wa hīh-īda mīs klīhstā ; 
lī kuhw-mūtā sa gūg wālas ā. 


CHAPTER VII. 


WA gil mis gilbā mas nāhwā kis wātldum 
lāk wuglitla sī da nāhwā bagwānum, la 
lāzaulīs lāk Capernaum. 

2 Wa lātī da hīlūbātl-zanāya sa lā-lākin- 
dihsīla zīhkā, yikā tlāhwiles, la um wāwīpā. 

ə Wa gil mis wuglāk-āklīlā kā gāgīxāl 
lāk Jesus, la yālākās lāk qilsqilyaqa sa 
Jews, ukkiālāk kā gāķīlāks kās gilā masīk 
hīlūbātl-zana yas. 

4 Wa yih dākwuk, yiks gāk dākwa i lāk 
Jesus, aula kiāl hawākulāk, nīķiā, hītlū ās 
kās he us gīh-īd ka 1. 

5 Kāīks tlāhwila nūga ā sinūhw gūgilūt, 
glūks gūgīlah ida ā kunūhw kāpīkawāziī. 

6 Lī Jesus glūh dākwī: wa gil mis kīs la 
gisatl lākā gūg, la à sī da lālākin-dīhsīla 
yālāke sa glīglaglaula lāk, nik yik, Gīkumī, 
gātlas wūtlum hīnāgil: kak gin kīsīg hītlū 
kās gākā būda ūsa kun sela: 

7 Hi mī sin īsītl da kā un gāk lūklāk gin 
kīsī hītlau, au um ā hyī glatlnīk sa wātldum 
a, lā klin hīlūbātl-zānāyi hītl-īdikl. 

8 Kak gin ūgwākig bagwānum tlāhwī 

nūgā, bībunākaula kā hīhīkawīnūk: wa lin 
nīk gada numūgig, hāga, la mīs: we kā 
numūg, kila, gāk mis: we lāk un hīlūbāt!- 
zanayī, uk-īdas ga, la mis uk-iduk. 

9 We lī Jesus wuklīla ķīk, la kunyasas, 
la gīkumh-īd kās niki kā kikakaula laskum 
ik, nik in klūkl, kīyos in khā sū he wālas-ts 
ūgizālazā, kīyo, kīyos lāk Israel. 

10 Wa yihdākw kī da yālākum-kdī aīda- 
ākā gayūtlil lākā gūg, khā kā hīlūbātl-zanayī 
hītl-īda. 

11 T Gil mis tlinsa gākī Jesus laka gūgila 
glīkāds Nain; hī mīsa kīnum lāk kīkākūklā- 
matsawas lā gla wī, gla wa wālas kīkakaula. 

12 Wa gil mis gāk īhyātl lāk tihyile sa 
gūgila, dok, dotlzaulīsilā yū wi da tlīlī 
bagwānum, yikā hīgā mī kwanūg sīs abump, 
la mīs kakiausa, kīnum ī da bagwānum 
gāyūtl laka gūgila waūg maulas. 

18 Wa gil mī sa Gīkumayi dūkwāklīlāk, 
la wos-ts, la nīk yik, gātlas gās. 

14 Wa gāk nahwā-ga āklilāk, kās pāh- 
īdīk: lī da dāgil-kulek glākwum-ga ulsā: 
Wa la nīkiā, ātlūstū, nik in klūkl, glāk-wīd. 

15 Wa lī da tlil-kdī gāga-āklīla, kās 
yākugātlī, la zaws lāķīs abump. 

16 Walāhdākw zindih-īdis nāhwā: lāhdā- 
kw hyāshyīla kā Ike Gīkumī, nīkia, walas 
ük prophet ük da gāyūkauk gākunts; lā ka 
i da Ike Gīkumī gāk baqā kūs sāsum ik. 

17 Wa ga mis la zītl-wāla lāk lāk wāzu- 
kāsas Judæa, gla wa nāhwā īwunkķīlīs. 

18 T Likī-kākūklā-matsa wās John ziklā- 
tlīlas wila lāk. 

19 LA John klīlālā laka mālūg lakis kī- 
kākūklā-matsa wi, yālāk-īdis laka Gikumāyī, 
nīkia, sū ma ī da gāk kla ā, īsā unūhw 
dādūgātla-umk ūgwile à P 

20 Wa gil mī sī da bī-bagwānum gāk lāk, 
lah dākw nīkia, John kā Baptist yālākā 
gākunūhw lūki, nīkia, sū ma ī da gāk kla à, 
kisa unūhw dādūgātlāk ūgwile ā ? 

21 Wa hī mis lah dums hītlā kā kīnum i 
zīzihkūlum gla wa yegūlum hī mī sa ya- 
īksāmī demons; gla wa kinum pī-papāsd 
duhīda matsūs. 

22 La nānākmī kās niki lāh dākwuk, hā 
gih dākw la lākīs gāya-nāgilā sa ūs, nītlāk 
John sīs lāh dākwūs dūgitl glū wuglitlā; 
yikā papas la lokl kis dūgilāyū, kā aūzagīla 
kasa, yikā klīklukulātl-un la ek-īda, gla wi 
da gwi-gwulgum wuklilā, kā tlīlī la gilāh- 
ida matsū, yikā wiwūsilākā la wātldum sū 
sā ek ziktālum lah dākwuk. 

28 Wa ek wis tī, yikīda kīyos kla khā 
sū-kl kās gagitl tsume sū-kl gākun. 

24 $| Wa gil mī sī da yālākum as John 
lah dākwā, la ās nik ka kīkakaula gāgīxāl 
lāk John, mās dākwīs le ūs dādūgā sū lākā 
lūbīs ” kītumā ī hwānela matsū sa yaula ? 


BÉ 


ST. LUKE, VII. 7 41 


25 Wa mā zà wis lah dākwā us dūqā sa 
wa? bagwānuma à kūkzaulāk tulgā gītlgela 
ā? dok, yik dākw ki da aekiākīlāg, glū eks 
humāyī, hīh dākwa ī lī da gūgas gīgaku- 
māyi. 

26 Mā zau tīs lāhdākwa ús dūgāsūr 
prophet-aī yā? kegl, nīkin klūklāks awila ī 
hayākātla-kāwīs prophet. 

27 Ga mī da kiātāyā, dok, yālākun klāsin 
yālākum, kā lā gagalatl gīwā yūs, yik 
gāģa-tlīlākla kis dihyila yūs gāģātlatl siwa 
yüs. 

28 Nīkin klūkl,lākī da nāhwe māyūglum 
lāk zīdāk kīyos lāk wālasa kāwīs John: wa 
yiglā ki da hulīya lāk gīkāsa sa Ike Gikumī 
wālasa kāwīs. 

29 We ķā nāhwā bagwānum yiks lāh 
dākwāīwuklilāk, gla wī da hī-hātlākulilgis, 
aulākā kā Ike Gīkumī, kāks zūkagā ās 
zūkwiles John. 

80 Lā glā tī da Pharisees gla wī da 
lawyers kīs dādālāk naukālāyau sa Ike 
Gīkumī, kāks kis dākwā ī zūkugs. 

əl Wi zin munyas kla sūk da bībagwā- 
num ak sūk da numhīda-esik, mā zī ka ī 
ģīh-zā sā sū ? 

92 Hīh dākwūk gīx 1 da ginginānum 
guzis laka klāsanauyī, nīkiāyā pā, yikā nik, 
hwīpālī ganūh kās, lāh dākwus kīs yukwā; 
ģāsī gānūh, lah dākwus kis wosā. 

88 Kā John yiks gāķa í kis humapuk 
qaquhw-sumi, kis kad nākāk wine; wa lah 
dakwus nīkiā, uknüuewadükwa sa demon. 

34 Yik Kwanūga sa bagwānum gāka 1 
humāp tā glūks nāka ī; wa lāh dākwus 
nīkīā, dokwā kekākisīk bagwānum nāk bus 
kād, glaula sa hī- hātlakulilgis gla wa ya- 
īksamī | 

85 La mī sī naukādālazī aulākā sū sis 
ginginānum. 

86 q Wa numūg tī da gāyūtlī laka 
Pharisees klīlālāk kā les humāp gla wi: 
wa la laikl lāk gūga sa Pharisee, la gāgalītl 
laka humāyī. 

87 Wa dokā zidāk yikā yāksā-mūtlī lākā 
gūgila ; wa gil mis kautlāklīlā kīks he i 
qaitl laka humāyi lāk gūga sa Pharisee, gāk 
sa alabaster skum klādum zaula. 

98 La glāwīgā-lītlāk lāk gūgwayaus, gāza- 
tauya, la gunkāk gūgwayaus yisis gwāsdī, 
la dek ysis sayā, mīzāķ gūgwayaus, la kuls- 
īduk yisa klādum. 

89 Wa gil mī sī da Pharisee R: klīlā- 
numek dūgila kīk, la nīnkīkula, nīkta, kwa 
bagwānum ik, gil mī lākāks prophet lāk, lā 
lāks dūk kauklilā kūk zidāk īnāyāk sa 
glaubā leg yiks yāksama īk. 

40 Lī Jesus nānākmī nik yik, Simon, nīkī 
gin kun watldum nūga ūkl. 

41 La nīkia, Ade, nīk la tsī: mālūg wūtlī 

da getla àq wūtla sa glāglīkiū-matsā; yikā 
numūg getla àq sa sikia pun. yāgī dālā, lī 
da numūg sikiā skum gūs tawi ukas. 

42 Wa gilh dākw mis kiyos qunaya, la 
wākmūta umk kis quna wilaks mālūqa 1: 
wa wi kl lākīks mālūga 1 klūmākl tlāhwila 
nūgs ? 

48 Lī Simon nānākmī nīkiā, hī gānums 
tī da kīnumk des glīkiaunum ; la nik yik, 
la ums nukā. 

44 Wa la gestā lākā zidāk, la nik yik 
Simon, dūgila mas īk gada zidāk ga? gākī- 
klī ein lākūs gūga kūs, las kis zaw gākun 
klas wāpā kā gin gūgwayūg, lā glā tāg la 
gunkāk gin gūgwayūg yis gās gwāsdig, lāg 
dekug yis gas sayāk. 

45 Kīsa ā kūs yāgā gākun klas mīzuh 
ide; lā glā tāg kun la wāwāsdum gāk īklā, 
kis gātl ālītl mīzāk gin gūgwayūs. 

46 Yik gin hyūmsig kīsa ā kūs klātīd 
kug yis klādum ā; lā glā tāg kuls īdik gin 
gūgwayūg yisa klādum. 

47 Hī mī sin nīk-ītlūkl, yik kīnum ā 
yekīnī sik la mī dīgiklilāgā; kāks awīla īk 
tlāhwila nūgā: we lā glā ki da hūlātlas 
dīgiklilūd tsū lāk, hī mīs kīs aula um tlā- 
hwila nūgā. 

48 La nik kà zidāk, kis yekīnāyūs la mī 
dīgiklilāgā. 

49 Wa yih dākw ki da quzitl laka humāpī 

gla wi, la nīnkīkulā-h-dākwa, ungwā zük 
da dīgikliīlūde ka āk yekīnāyī? 

50 Wa la nik kā zidāk, la ums gāgila-āg 
sūs ūgizālaze kūs, hāga nīnākakulāk. 


CHAPTER VIII. 


WA la nahwegī kīks la i lelelāgilīs lā-kā 
sūggagwis, glīks-āla glū gāk sa ek zikiālum 
sa gīkāsa sa Ike Gīkumī; numī-maul gla 
wa mālūgwagiīyū. 

2 Hi mī sa zīdāk, vikā la ek-īdā matsū 
lākā yāksamī naukayā gla wa yegūlum ī, 
Mary yikā glīkulā sa was Magdalene, gayūtl 
za wa sa aglabū demon, la lāwe. 

9 Hīmisī Joanna yik kunum as Chuza 
aāksīlilgis as Herod, hī mī sī Susanna, gla 
wa kīnum wa-ūgā, yiķī da aāksīla lah dā- 
kwuk yisī da gāyūtlī lāh dākwuk. 

4 | Gākī da kīnum bībagwānum kāpīkau 
lāk gāyūtl lākā nāhwā gīgūgagvwīs, la yāka- 
gatl sa nīk-damā lah dākwuk. 

5 Yikā dsimīnūk lā kās zimī sis zimza- 
imas: la zima, lī da wa-ūg ģgupālīs lākā 
kāyās; la tīpā-sawā, lā ķā ī da pīpāklūmasa 
sa īkī humh īduk. ! 

6 Lī da wa-ūg ģgupāklil lākā tīsum; wa 
gil mīs gāk-īda la hwils-īda, ka īk kīyosa ī 
gģunkā. 

7 Lī da wa-ūg gupakā kā kukuni, lī da 
kukunī gāk-īd gla wi, la tākiau-numā. 

8 Lī da wa-ūg gupālīs lākā ek awīnā- 
gwis, la gākā, wa gākī sa nūnawīmas lākindī 
gind: wa gil mis gilbā mas nik sik, la hāsti 
nik, yiki da puspayū nūgā kās wuklīlī, wīgā 
hyi wuklilā. 

9 Lī kīkākūklā matsawas wuklak, masi 
gībā tla à sa sūk da nīk damāk ? 

10 La nīkiā, la um glas zaw sū kas kau- 
klīla ūsā ki da tlā-unūsa sī da gīkāsa sī da 
lke Gīkumi: la mīs glā glī da wa-ūg nīk 
sū sa nīk-damā ; kās wah mī dūgila, la kis 
dūgila, wāh mis wūklila, la kis ayūsila. 

11 Wa ga um gībātla ats gāda nīk-damāk : 
yikā zimza-īmas hī mī wātlduma sa Iki 
Gikumī. 

12 Yikī da hī lī da kāyās hī mī da la 
wuklila; wa gāķī da lāyāp, kās uk-īdī ki 
da wātldum lāk naukī-h-dākwās, kā kis 
dākwi lāks ūgisa gākutlā ī gāgila āg lāk. 

13 We yīkī da hī lī da tīsum hīh dākw 
mī da, yiks lah dākwa i wuklīilā, dādāla kā 
wātldum ek-kusulā; wa ga mīs kīyos klū- 
pukig, hī mis yāwās id ūgis ī, lā ka ā ki da 
tiālaī-kulah dum la ītākā. 

14 We yiki da gupakā kā kukunī gā-h- 
dākw mī sī da la wuklila, wa yikslāh dākwaī 
hayūtlil, lah dākw tākiau-nums awīlilkula 
glū kīkūmgīlākā yū mī sūk ek-kusila yauks 

bagwānum, la kiyos gāk nünawimas nākum 
zau matsus. | 

15 Wa yiki da zimgālīs lakà ek awīnā- 
gwīs, ga um hī gix 1 da ga-īs 1 lākā kiyos i 
klīgī ek naukayā, la um wuklila ķā wātldum, 
dātla ulātlāk, gākā mas kā nūnawīmas kīs 
autl-bāla. 

16 4 Wa kīyos tā bagwānum, yiks lā ī 
mīhyitūd kā nīgwāyū, kupsum-duk, glū 
ukābū-lītlas laka ga-īlas, ukāklilūda-āglāts 
laka nīgwayū h-dumā, kah dākwī da la īklī 
dūgilī sī kā gukātlā. 

17 Kā iks kiyos tāyātla, kā kīs klā nītl- 
īdā mātsū-kl, kīyos kad gulāklatla, kā kis 
kla ķālā-gīlā mazum-kl kās gāķi lāk qu- 
kātla. 

18 Wa yāklau-h-dākw la kis wuklilātlā 
Ināyūs ; kā iks hī ma 1 da uknūgwāde, zaw 
sū-kl; wa yiki da kis uķnūgwāda, uk-īd 
tsū kh lāk ki da wāh mī wūtl-um nīnkīkīs 
ukā. 

19 T Wa hī mis gāk dums abump as gla 
wis nātl-numwiyūt, wa kīyos dākw tā gīb- 
ida āts lāk, kā ī da tākiāpī. 

20 Wa la mīs nīlum lāk, yik abās glū 
nātl-numwiyūt glāh glosa, dūgiks-dūkl. 

21 Aŭ mis nānākmī nik lāh dākwuk, hī 
mun abump glū nātl-numwiyūt gada wuklila 
gak wātluma sa Ike Gīkumī, glū hi gīgīlī. 

22 We lāķā numk-sa nala, yiks lā ī lāks 

laka sākilīs, yik gla wis kikakükla matsa wi: 
la nik lāh dākwuk, wīhyints laka upsūtak sa 
zalātlīk : lāh dākw wīkwstunda. 

28 Wa yiks lāh dākwa ī yāwāpiyāla la 
mīkīda ; wa gāk gākstāgaā klā yīda awila 
yaula laka zulātl; wa lah dākw kūta nāgila 
kā wāp, la um ūzālagi kla yā. 

24 Wa gāk dākw lāk, nīga-tauya, Ade, 
Ade, la munts tlekia : la zihīda, la klūwil 
gātl kā yaula gla wa tūhwe sa wāp ī; wa la 
ās gātla la ķīmā-kula. 

25 La nik lah dākwuk, wīzi līs ūgizā-laze 
ūs ? Wa lah dākw kitlila kunyās-īda, nīnā- 
kiaula, mazi bagwānum ini gās gada, kwa 
weke kwa yaulāk gla wa wap ik, lūk nānā- 
kīgīg ? 

26 T Wa lah dākw lāga ā-klīla laka awī- 
nagwisa sa Gerasenes, yik nukkiūtas Galilee. 

27 Wa gil mis gāk lotl tau laka awīnāgvīs, 
hī mīs la nākūwā tsa numug bagwānum gla 
wi gāyūtl laka gūgila, yikā uknūgwāde sa 
demons, kitla la kis kūkzaulak gītlgela, kīs 
kad la gūgāhyila īnūkwā, au um hī li da 
dīdigiyā. 

28 Wa gil mīs dūk-wāklilāk Jesus, la 
gākla gātla, la yāk-wālīs lāk nukumālīs as, 
la hasil nīkia, mā zin klūs Jesus, yūkl 
Kwanūg sī da Hīnūme Iktāla Ik Gīkumī ? 
hawāk-ulin klūkl, gālā tlālawūtlilā mas 
gākķun. 

29 Kā iks weka à kā kīsī hīlūmas demon 
kā gākīs gākau lākā bagwānum: kā īks 
hīmunātla mīh di dāh-īduk: kās kākālālā, 
sa-wi, yiglug sa kulkahyaula gla wa dunum ; 
a-utlzālā mas kā yiglum wāhsāmīs tālāk, 
ķimyāks-dī sū sa demon laka lūblabīs. 

80 Lī Jesus wuklāk, māsīs glīkum ā? La 
nīkiā, Legion; kā īks kīnum a ī da demon 
lālākā lāk. 

81 Wa lāh dākw hawāk-ulāk kā kīsīs 
wekāk kās les lāzau lākā wāwunkunūtl. 

82 Lā tā kīnum ī da gwasū hī gāk lī 
humāp laka nuge: lah dākw hawāk-ulak kā 
wāķīs hīlūmāk la lālākā lāh dākwuk, la mīs 
hīlūma umk. 

83 Wa gāķī da demons gākau laka bagwā- 
num, kās le lālākā laka gwasū: lī da gwasū 
wila um gūmhyākķā laka tsītātla hīstāla kā 
zilāti, la wila um wīhyina-līsumā. 

84 Wa gilh dākw mī sī da humgīlāh dek 
dūk-wāklila kā gīh-īda ās, lāh dākw hītlīsau, 
la nītlas laka gūgila glū lāķī da ātklāla. 

85 Wa lah dākw lā-wils kās le dūkwī-duk 
gayūh dākwas ; wa gāk dākw lāk Jesus, lah 
dākw dūgila kā bagwānum, yikā uküda à sa 
kā demons gātlā, kūkzaula, lā kād nākum- 
zau, lāk gūgwayaus Jesus: lah dākw kitlila. 

86 Wa yih dākw kī da dūgilek nītlāh 
dākwuk gīh-īda à sa sa uknūgwādih-de sa 
demons la ī ek-īdā matsawā. 

87 Wa nāhwā mī sī da līlgilāklaya sa 
awīnāgwīs awīste sa Gerasenes uk-kiālāk, kā 
lā-lagīs boh dākws; kāīkslāh dākwaī wālas 
kitlīlās: wa la laks laka sakilīs, kās aīdaākī. 

88 La mis gli da bagwānum yik gāyūtl 
zawa sa sa demons hawāk-ulāk-kā kupetlīs 
ela wi; au mis yalāk-īduk, nīkia. 

89 Itsīstā laga lākīs gūga ūs, nikia ūs as 
wālāyasas ģgīh-īda à sa sa Ike Gīkumī kās: 
wa la mis laķīs gīyūtlīlas, kālāgīla wila kā 
gūgila wālāyasas gīh-īda asas Jesus kā ī. 

40 $ lī Jesus aīdaākā, kīlakias kā sū sa 
kīkakaula: kah dākwuks nāhwā ma i 
nāklātlāk. 

41 Wa dok, gākā bagwānum glīkādis 
Jairus, aāksīlī kā kāpīkawāzī: la hukwātīs 
lāk gūgwayaus Jesus, kās hawāk-ulīk kā 
gākīs gākītl lākīs gūg: 

42 Kā īks kwungwāda ā sa numūg mī 
zāzādākum, le-kunt mātl-unkagiyū-gwilīs la 
wāwāsdum, lā tā kulgātla wāwīpā: gil mīs 
lā giyūtlil lāk, la tākiāpā sū sa kīkakaula. 


44 Grāk lāk awīgayās, kās glaubālīk īwun- 
kayās gītlgeles: wa hīh-īda mī sī da 
wāweles ulges kiūtl-īda. 

45 Lī Jesus nīkia, ungwī da glaubāle 

gākun? wa gil mis nāhwā um hīhwā, H 
Peter nīkta, Gikumi, kwa kikakaulak tākia- 
pūkl lūk māk-āklilūkl, las nīkia ungwī 
glaubālte gākun ? 

46 Au mī sī Jesus nīkia, glaubāla su zau 
mun kla sa numūgā: kak gin wunātlilā mī 
gin klā kā tlāhwāyā la lāwē gākun. 

47 Wa gil mī sī da zidāk dūk-wāklilāks 
kīsa ī tāyatla, gāk kwunāla, la huk-wālīs 
lāk nukumāyas nītla sis glaubāla gītlāk 
wuglītl tsa nāhwā bagwānum a, gla wis hīh- 
īda īnī um hītl-īda. 

48 La nik ķā zidāk, Kwanūg, kis ūgizā- 
lazi yūs hītl-īdā masū-kl, hāgā ek umk. 

49 Yiks yākuntāla ma ī, hī mīs gāk-ātsa 
numūg gāyūtl lāk gūgā sa aāksīle kā kāpī- 
kawāzī, nīkiā, la mis kwanūga ūs Ulla, 
ģātlas yewīnāla kwa Kākūklā-mas 1k. 

50 Au mī sī Jesus la ī wūklilāk, nānāk- 
mīk, gālā kītlīl: au uma ūgis uk, lā klī 
hītl-īdā matsū-kl. 

51 Wa gil mis gāk lākā gūg, la kis hītlkā- 
lāk numūga bagwānum la-īkl gla wī, hīgāmī 
Peter, glū John, hī mī sī James glū ūmpa si 
da zāzādākum glū abump as. 

52 La um nāhwa gāsa lāgwātluk : au mis 
ela nīkla, gāla qas; kā ūks kisa ik tlilā, au 
mūk mīkā. 

58 Lāh dākw dāsdātlas, kauklīla um iks 
la mā ī tlilā. 

54 Au mī sī dāh-īduk āyasaus, lāqagātl, 
nīkia, zāzādākum, glāk-wīd. 

55 Wa gākī bah-wanāyas hwīlākā, la hīh- 
īda um glāk-wīdā, la wekā kā zaw sa wis, kā 
humh-īd sūs. 

56 Lī gīga-ūtl-nūgas kunyāsa: au mis 
hayāklūlā lāh dākwuk kā kī-sīs nītlā sū nūg 
lāk bagwānum yisa gih-īda ās. 


CHAPTER IX. 


LA klīlātlū kā mālū-gwa-gīyū, la zaw lāh 
dākwuk sa tlāhwā-yī kās tlogīmasī laka 
demons, glū kās hītlīk zīzāhkūlum. 

2 La yālākāh dākwuk kā les zikiātlīla sa 
gīkāsa sa lke Gīkumī, glū kā hītlī sī kā 
zīihkā. 

ə La nik lah dākwuk, qala uk-īd sü nūg 
kā is lāinī klūs, kis sikiākānū-wākulā, kis 
kad klābātā-kula, kis kād gāguhwsumā»- 
kulak, kis kad dālā ā-kulāk; gālā hyī kad 
malākulāk dādāzawāgā. 

4 Wa yik gūqīnāya sis lā-īglā sūs, hī mī 
sis lī, wa hī mī sis gāyūtl zauks lā 1k. 

5 Wa yik waka à sa sa kis dādālūki, gail 
mī sis bo sa gūgila kyitlūdā kà tukia lākīs 
gūgwa-yūs kā nītlā yih dākws. 

6 Wa lah dākw, la lālāh.saul laka gīgūg 
ga-gwis, ziklātlīla sa ek zikiālum, hītlāksīla 
laka nāhwā. 

7 TL Herod kā hānāgazī wūklilā kā 
nāhwā la gīh-īda ās: la kūmulkulā kā īks 
nik sū īnāyī yisa wa-ūg, yiks lā ī glāk-wīdī 
John lākā tlli. 

8 Lī da wa-ūg nik kīks nītl-īda ī Elijah; 
nik ka ī da wa-ūg kīks numūga à laka 
prophets wūtla gilāh-īd itīda. 

9 Lī Herod nīkia,lāh ida mī ga glin kāh- 
iduk John, lā glā zau tü ungwūk da, wugli- 
tla kun gayau ? la dādūk-wāklila āk. 

10 Y Wa ki da apostles gilh dākwa ī hwi- 
lākā nītlāk yisīs lāh dākw gīgīlas da: la 
uk-īdih dākwuk kās qesti laka gūgila glīkā- 
dis Bethsaida. 

11 Lā glā tī da kīkakaula dūgilāk, lan 
dākw lāskum īk: la mūlas, kās yākugātlī 
lāhdākwuk yisā gīkāsa sa Ike Gīkumī, la 
hītlā kā nīkī kās hītlā sa wī. 

12 Gil mīs zāgwā-nāgila, gāka ā sī da 
mālūgwagiyū, kās nīk yik, yālākā lagā kwā 
kīkakaulāk kā lālāgī sūk lākā gīgūg-gagwis 
ela wa awīstālīs, kās gālās, glū kās uķīk 
humāyā: kāk gints yū wig lūk da lūbīs īk 
awināgwisa. 

13 Au mīs nīk lāhdākwuk, zawhdākw lāg 
kā hume sūk: lāhdākw nīkta, au zau umk 
siktā skum gints gunīgig glū gwāda mātlīg 
māmaīmasa, hī ga um kuntsū lā lāk kilhwā 
lāķuk humāyā kā ūk da bībagwānumk. 

14 Kākdākwuks sikiā puna 1 lūksumhīd 

bagwānum a: la nik kis kīkākūklā matsa 
was, gāgalīsā mas la gāg, kā sīsikiā skum 
sūstawi sūk lātlūkwisā. 

15 Lāhdākw hī gīhīdī, la gāhīdā masuk 
nāhwā. 

16 La ukīd kā sikiā skum quniq glawī 
da mātl māma-īmas kās dūkūstaulī kā īkī, 
la mūlas kās wukiek, la zaw kā kīkākūklā 
matsa wi, kā les kiāhīdis laka kīkakaula. 

17 Lāhdākw humhīda, lāhdākw pūtlīda : 
hī mis la ukīd tsa wi humgīisāwik dākwas 
mātl-ukklagiyū lukāvā. 

18 q Gil mis la hīga is hawākula numī 
maula mī kīkākūklā matsa wās gla wi: la 
wuklā hdākwuk, nīkiā, ungwā kulasawun 
kla sa kīkakaula ? 

19 Lāhdākw nānākmī nīkiā, John kā 
Baptist ; lā glā tī da wa-ūg nīkiuks gāyūtla 
ik laka pīprophets wūtla gāk ītālīsa. 

20 La nīk lāhdākwuk, lā tās ungwā kulā 
hdākw gākun ? Lī Peter nānākmī nīkiā, 
sū um Christ yisa Ike Gīkumī. 

21 La mīs tlogāla, hayāklūlā-hdākwuk 
kā kīyos dakwīs nīlā tsīk lāk bagwānum ; 

22 Nīkiā, yik Kwanūga sa bagwānum 
kisa las kis tlālāwūtlila laka kīhīdātla, glū 
kās yākmūdum i sā qulsqulyaq gla wa gīga- 
kumāyi priest hīmīsa kīkiātīnūk, glū kās 
kīlagagī-kl, lā klī ītūstaulīs klā kā yūdūhw 
pun hwās klā. 

28 La nik kā nāhwā, gil mi klasi ungwe 
bagwānum gāksumāya-īksdīkl gākun, wīgā 
hyi kīs-kulā gilīx-um kis bagwānum īnāyī, 
kās dāhīdī kis kayūyaula kūk nīnālāk, kās 
iegāyi gākun. 

24 Kā ī da ungwā kla awila gīlā-kl kis 
bagīnāyī hyisā mas klīk: yiglā ki da ungwā 
kla wākmūtā kis bagīnāyī kā un gāgila- 
-āgilā klīk. 

25 Kāks māsa ī genumā sa bagwānum 
kū wilūkl lākwā awīnāgwīs, kās le hyisā 
mas glū kās wāhmūtā mas mī laķīs bagwā.- 
num īnāyi gilīxmā ? 

26 Kā ī da ungwā kla mākzā klin ola, 
wun wātldum i hī mis mākzūlum klisā 
Kwanūgā sa bagwānum, kū gāk-kl lākīs 
husmākī egālazī, gla wī da egālaze sī da 
Umpa, glū uķā sa angels. 

27 Là glā tin nīkiū-kla sa aula, yikūk da 
wa-ūgāk lākwā glākwātlek lāg, yikwā kīs 
klāk puk-āklilā kluk wānumgīlā, kū lā-kl 
dūkwāklilā kluk gīkāsa sa Ike Gīkumī. 

28 T Là mātlgwanātl pun hwasa āgūtla nī- 
kia, la ukīduk Peter glū John hīmīsī James, 
kās le lāgūstau laka nuge kās hawākulī. 

29 Wa yiks lā ī hawāķulā lī kūgīlāyas 
klāyūgwiklilā, lā kā T gītlgeles mulhīda 
zulīkulā kād. 

30 Wa dok, hīmīs la ya-īkuntālā tsa mālūg 
bībagwānum gla wi, hīmī Moses glū Elijah: 

sl Yikā nītl-īdī lāķ egālazī, la watldum 
nūg sis lāīnī tlilūgwi-kl lāķīs lāīnī-kl lāk 
Jerusaiem. 

82 La mis gla Peter glūhdākwiī wa-ūgwī- 
sas la māmīkamāla: gilhdākw mis gla zā- 
kyihīdā lāhdākw dūkwāklilāk egalazes, ela 
wī da mālūg bībagwānum glākwātla gla wi. 

893 Wa gil mis bo nāgilah dākws, lī Peter 
nik yik Jesus, Gi, ekia ī kā unts kunts yū 
wi lūk: wa wīgā hyinūh uķīduk yūdūhw 
sumā yi-yāwāpsumā, numā kās, glū numā 
kā Moses, glū numā kā Elijah; kis kauklilā 
kīs wātldum. 

34 Wa yiks lā ī nīk sik, gākā à sa unwa- 
yi teskumdihdākwuk, lāhdākw kitl-īd yiks 
lā ī atluksum sū sa unwāvi. 

80 Gaka à sa nīkiāle lākā unwāyi, nikia, 
ga mun Kwanūgig ģgayū bidsī gin: hūklīlā- 
hdākw la kik. 

86 Wa gil mī sī da nīkiāle ķwītl-īda la dūk- 
wāglītlīi Jesus numūg mā: wa lāhdākw 
tāyātlāk kīyos nītla sūs bagwānum lāk 
lāhdumas hī gīhīdīs dī-dūk-wāglitlī. 

87 *% Wa gil mis tlinsā yiks gāk dākwa ī = 
gākākā laka nuge, walas 1 da kīkakaula 
naku gla wi. 

38 Wa dok, kā bagwanum gāyūtl laka 
kīkakaula lāgāla, nīkia, Gi, hawak-ulin 
klūkl kās dūk-wīda ūsā kun kwanūg: kā 
iks hīga ma un ķwanūga. 

89 Wa dok, demon ī da loklek,la ūdāhīda 
nāhwā gāklīgātla; gāpatawī glū āhwila glū 
yilyīlgā la masuk, is bābawāh sta āgs. 

40 Lin hawāk-ulāh da kūs kīkākūklā 
matsa-wā kūs kās lāwūdīk, lāhdākw kīyos 
ģīh-īdaā sa. ! 

41 Lī Jesus nānākmī nīkiā, á kīyos ūgi- 
zāzī hī-hātilīlg kād uls, wīzun wāwāsdum 
klā kupetlā-kl glūs glū nānākūtl tsa wūkl, 
kīlagā tsīs kwanūga ūs. 

42 Wa.syiks saka ī gāsūtlīla, lī da demon 
zukālīsā masuk kās qapa masīk ; la mis gl 
Jesus klūwilgātl kā kīs hīlūmas demon, kās 
hītl-īdī kā bābāgwum, kās zawes ītīts lākīs 
ump. 

43 4 Wa nāhwāhdākw mīs kunyāsas tlo- 
gimas gīxdum sa Ike Gīkumīi: gil mis glā 
lāhdākwā ī nāhwā um kunyāyālas nāhwā 
ģīh-īdaāts, la nik kis kīkākūkla matsa wi, 

44 Wīgā hyī gada wātldumk lāzau lā kūs 
puspāyau kūs; kā ida Kwanūga sa bagwā- 
num le kli zawe-ki lāk āyasaus bībagwānum. 

45 Lāhdākw glā tā kis āyūsilāk gada 
wātldumg, wa la tāyaāg lāhdākwuk, kā kīs 
dākwīs dūk-wāklilāk, wa lāhdākw hhālāla 
wuklāk lāk gada wātldumg. 

46 S Lāhdākw kātāpāgilī sa wi klī awīlā- 
kawi hdākw klas 

47 Gil mīs glī Jesus dūk-wāklilak kākīsta 
īnī-hdākwas nīnaukāvas, la ukīd kā ginānum 

bīdawī kās ukidis lāķīs upsāyi kās niki 
lāhdākwuk 

48 Yikī da ungwā kla dādālā kluk gāda 
ginānumg lākun glīkum dādāla gākun; wa 
yik ungwe dādālā gākun dādālāk yālākum 
nūga un: kā hī-īnīmasīda umekī kla lāhdā- 
kwūkl nāhwā, hī um wālas klī. 

49 S] Lī John nānākmī nīkiā, Gi, dūgila 
nūhwā kā numūg lāwela kā demons lākīs 
glīkum ūs; lā tā nūhw bulāk, kā kīzīnāyas 
legī gākunts. 

50 Au mī sī Jesus nīk yik, gālā bulāk, 
kā í da kisi kākādāla gākunts hī um giwe 
gākunts. 

51 J Wa la mis ulāk lastūd yik lūgwītla 
dāgūstū dihdumk, la gayūtlilāk se um kās 
le lāk Jerusalem, 

02 La yālākā kās gāgālatl-gīwī: wa lāh- 
dākw mis, la lāzaulīs lāk gūgile sa Samari- 
tans, kās gātlātlā masī kā ī. 

59 Wa lāhdākw kis dādālāk, kā ī giku- 
mātla āsaā sīks hīhstaāgī gayūtlīlī Jeru- 
salem. 

54 Wa gilhdākw mī sī kīkākūklā matsa 
was yik James glū John dūk-wāklilā kīk, 
lāhdākw nīkia, Gikumi, nik mas kunts uk- 
klagātlīk hyīkule kā gākākķā gehīd lākā ki, 
kā hwūmtīdihdākwī sū kā, lāk gīhīdaas 
wūtlas Elijūtla ? 

55 Au mis mulsīd, kās klūwilgātl dākwīk, 

kās niki,kisa à kūs kauklīla kwa hik gīgālā 
masūkl. 

56 Kā ī da Kwanūga sa bagwānum ākķs 
kīsā ī gāk kās ķīlākīk bībagwānum, hī glātl 
kā gīgiles: wa lāhdākw gestā lākā numī 
gūgila. 

57 4] Wa yiks lāhdākwa ī laka tihyila, 
numūg tī da bagwānum nīk yik, la mun 
legī klūkl lākīs nāhwā kla ūs la ās-kl. 

58 Lī Jesus nik yik, yikā gilgāūmas uk- 
nūgwādī sa gāhgawis hīmīsī da pīpāklūmas 
uknūgwādīs kīkulkāzī; lā glā tī da Kwa- 
nūga sa hagwānum kīyos gilhīda ā tsīs 
hyūms. 

59 Wa la nik kā numūg, legī la gākun, 
au mis nikia, Gīkumī, hīlūgālaga umas glin 
lā wunumtīd kun ūmp. | 

60 Au mis nik yik, bo la tsa tlli kā hī 
mis wunumtā kis tlīlī, au uma hyī glātl lāk 
kās lā ūs gwītla sī da gīkāsa sa Ike Gīkumī. 

61 Lī da numūg ūgwākā nīk,la mun legi 
klūkl, Gīkumī; hīlūgāla ga umās glin hulā- 
kiāska kī da guzītla lākun gūg. 

62 Au mī sī Jesus nik yik, kīyos bagwā- 
num, yiks lā ī ukāklilūd sīs āyasū lākā 
klūgagilīzāyū, kās mulīkglī, hītlūgwa ā lāki 
da gīkāsa sa Ike Gīkumī. 

CHAPTER X. 


We lāk la atlakawi sik yikā Gīkumāyī ukid 
kā aglabū skum gūstau ūgwilā, kās yālākīs 
mā ī mālūg maula gāgālatl-gīwīs lāķā nāhwā 
gīgūgagwīs glū awīnāgwisā, yik gāgaki sīks 
he i. 

2 La nik landakwuk, kinum ük da hum- 
sasa-walasik lā glā tuk da raakulak hūlātla, 
hawākulā la ga kā Gīkumāya sa humsasa- 
wālas kā yālākī sīs īaākule lākīs humsāsa- 
wālas. 

8 Hāgihdākw la lākīs līlaās klūs: dok, 
lamun yālākūs hī gīx í sāsum-lāmadū lāk 
nākukayas iaāklānum. 

4 Kīyos la daāg dālaāzīk, kīyos klābātuk, 
kīyos tībāyūk; kīyos la hyi kad iákkiála sū 
bagwānum laka tihyilā. 

5 Wa yik gūgīnī kla sis laīglas dākw kla 
ūs, nik umās glāk, nākulkulā lākwā gūgiīk, 

6 Wa gil mīs kwanūg sa nākulkulā hī 
gāk lī, lā klīs nākulkule yūs gāk lāk, gil 
mis gla kisa, lā klī āidaākā-kl lūkl ītīdi-kl. 

7 Wahīumā lī da gūg humāp glū nākāk 
zizawyas lūkl, kā ī da īākuleks hītlawī lakis 
lākulānum: qala lāīklisilā lākā gī-gūg. 

8 Glū gūgilā īnī kla sīs lāzaulīzās dākw 
kla ūs, we dādālūkl, hī mī sus hume klī 
ukumlīlum-hdākwās lūkl. 

9 Hītlā lā kā zīhkā kulgwītl lāk, nik lā 

hyi kad lāhdākwuk, yik gīkāsa sa Ike Gī- 
kumi gāk um nahwātla lūkl. 

10 Yiglāk gūgila ini kla sis lāzaulīzās 
dākw kla ūs, we kis dādālūkl, lāwils la lākā 
klāsānauyas kās nīkta ūs, 

il Ya umkw tukiāk gāyūtl lākūs gūgila 
īnāyā kus, yik gādā gutātlag lāk gānūhw 
gūgwayūg diyū-dunūhwā kug kākādā lūkl; 
kauklātla lāk gāda, yiks gāka ī nahwātlī 
da gīkāsa sa Ike Gīkumī. 

12 Nīkin klūkl ekiātlā kāwāyī klī lākī 
da nālā klā kā Sodom, kā glātl kā í da 
gūgilā. | 

13 Lākālā NES Chorazin ; lākālā klus 
Bethsaida, kā īks, gil mī lāks di da tloqīmas 
ģaīnī hī uksū wi Tyre glū Sidon, yik ukayi 
lūkl, lāhdākw lāks wūtlī kayūtl wūtl māyā- 
tīduk, gātl lāk zekuzū glū qunāyī. 

14 Lā tā ela klī ekiātla-kāwīkl kā Tyre 
glū Sidon lākī da dādalīta unk kla, kā 
slākl-ts. 

15 Wa yūkl, Capernaum, īkīstānū kla sa 
lākāīkī? bunīstānū klus lāk bībunākāwāyi. 

16 Yiķi da hūklīla lūkl hūklīlī gākun; 
wa yiķī da klālāgāla lūkl klālāgālī gākun; 
wa yiķī da klālāgāla gākun klālāgālī ķā 
yālākum nūga un. 

17 € Wa yiki da aglabū skum gūstau 
ītīstā ekīkula, nikia, Gīkumī, ya um ki da 
demons nānākīgī gākunūh lāķīs glīkum ūs. 

18 La nik lāhdākwuk, düqila umhdin kla 
Satan zukākul hī qix ī da klunīgā gehiq 
laka iki. 

19 Dok, la mun zaw ūklā sa tlāhwī kās 
tīpā ūsāk sīsītlum glū scorpians, hī mīs 
mugāmī lāķ tlāhwāya sa hayūt: wa kīyosā 
las tā yilgā masūkl. 

20 Qala hyī glātil ek-kusilā sik, yiks nā- 
nākīgā ya ī da demons lūkl, ekīkula lā hyī 
glā tsis glīglikum ūsāks kiādūga ā lākā ike 
awINnāgwis. 

21 ë| Hi mis lāk dums ekīkugātl lāķī da 
Holy Spirit, nīkiā, kīlakitās kun klūkl, A 
Ump, Gīkumī sa īke glū gwā bunīg awīnā- 
ewis, yiks gulāklīhde kūsā kus kā í da 
naukādī glū ayūsātla, wa las nītlas lāk 
wiwayūkumāla : keglas, Ump; lākāmaā 
kūs ek-ākik. | 

22 La mī nāhwā zawe gāķun yisin Umpa : 
wa kīyos numūg kauklil ungwī da Kwanūg, 
hīga mī da Ump; glū ungwī da Umpa, hīga 
mī da Kwanūg, wa hī mī sī da ungwe 
ģayūsī da Kwanūg kās nīlātsiī. 

29 La gīkumhīd lāķīs kīkākūklā matsa 
wi, nik tā ūgigātluk, hītl-ākālā zīkias-aus 
kayākusā sī da dūgile ki da dūgitl 
ldākwūs: 

24 Kak gin niki gūkl, yiks kīnumā ī da 
prophets gla wa gīgakumāyi wātlākīlūtl kās 
dūgilī kis lāhdākwūs dūgitla, wa lūtl kis 

dūgilāk; glū kās wuklilī kīs lāhdākwūs 
wuglitla, wa lūtl ka í kis wuklīlāk. 

25 4 Wa dok numūgī lawyer glākwālīs 
kās gwunhīdī aūzālāk, nīkiā, Kākūklāmas, 
masin gigīlas kla kun hilik hīmunīs qila ? 

26 La nīk yik, mās wīs glī da kiātātle 
laka law? wetlīs kiākiādugsīla īnāyūs ? 

27 La nānākmi nīkiā, tlāhwilā nūg klisi 
tsa Gīkumāya kis Giyā ūs, wilā-kl tsīs naukā 
yūs, wilā-kl ka ā tsīs bahwanā yūs, wīlā-kl 
ka ā tsis tlāhwā yūs, wilā-kl ka á tsīs kīkūti- 
melātsī yūs, hī mis numā-is wutūs gīhzāsū 
sā kīs bagwānum 1 pils 

28 La nīk yik, la ums nukā sīs nānākmā- 
yayü wūs: ga umāts gigīlasī, la mī sis 
gilātlā-kl. 

29 Lā glā tā nik kās ēkiū-wi, nik yik 
Jesus, wa ungwā zau tin numā-īs wutā ? 

80 Lī Jesus nānākmī nīkiā, numūg wūtlī 
da bagwānum ūtlā bunūtlil gehīd lāk Jeru- 
salem lā la à lāk Jericho, la yaqaka kā tlītlā- 
tlīnumā, yik la wilgiti-unduk ķīlāktāksilāk, 
kās kāsīdī yāgis-aulāk gāgilamasā. 

31 La nukulīsa sū sa numūg priest kenā- 
qil laka tihyilā, wa gilmīs dūk-wāklīlāk, la 
hayākulā laka upsūdīs. 

32 Wa hī um ka à wis qihida a tsā Levite 
ūgwākā, yiks gāka ī lāk yāgīzāsas, la dūķ- 
wāklilāk, hayakul laka upsūdīs. 

99 Lā glā tā numūg Samaritan yiks kenā- 

gilā ï, eak lāk yāgīzāsas, wa sil mis dūk- 
wākliīlāk, la wosis, 

84 Gāk lāk kās yitlīdīk līlilkutlāvas, 
gģukstūdā lāk yisā klādum gla wa wine, la 
gekindis lākīs gegīsūwi, kās gākīs laka laī- 
klīlas, la yāyaklūhsīlāk. 

oo We kā la tlīnsā la uk-wūtlzūd kā mātl 
tsum dālā, kās zawes laka gīkumaya sa gūg, 
nikia, wak la yaklauq; we kis hānātl kla 
ūslākūyū-kl, la mī sin, kun klū gāk hwīlākā- 
kl ītīd-kl, gunā klūkl. 

86 Wi di lāk gāda yūdūgig, gayau ūs aulā 
numā-īs wutīsī da yequke kā tlītlātlīnumā 7 

87 Wa la nīkiā, hī mī da wāk-īdek: H 
Jesus nīk yik, hāga hī gīgīl ūewākī. 

88 4] Wa yiks lāhdākwa ī 1 lāķīs la la à la- 
ās, laīglīs lākā numzakīs gūgila: lā tā 
numūgī da zīdāk glīkādis Martha daīklāk 
lakis gūg. 

89 La tā zāyā nūg sa glīkādes Mary, vii 
gātlūtla kād lāk gūgwayau sa Gīkumāvyī, 
wuklila ka āk wātldumas. 

40 Lā tī Martha kākīgāklumāla sīs aāk- 
sila īnāyī; wa gāk lāk kās niki, Gīkumī, 
kīsas awīlā-gīla kā bowe sin zāyā kun hīgāmī 
aāksīla ā? ukkiāla zau gāg kā giwālī sūk 
sāķun. 

41 Au mī sī da Gīkumāyī nānākmī nik 
yik, Martha, Martha tlil-wīkula à kūs las 
kīkaikulā : 

42 La glā tā numh-īdātlī da awīle; ia | 
mī sūk Mary yiks lā í dokūd kā ekī, yikā 
kīs klī ukīd sū-kl lāk. x 


CHAPTER XI. 
WA yiks lā 1 hawākulā lākā numzakīs 
awīnāgwiīs, yiks lā 1 gātlā, lī da numūg lāk 
kīkākūklā matsa was nik yik, Gīkumī, kā- 
kūklāmas-las gāķunūh kunūh hawākulī, lāk 
ūgwāke gīgīlas:wūtl-ts John kākūklāmas-a 
ūtla kis kīkākūklā-matsa-wūtla. 

2 La nīk lāhdākwuk, gilhdākw umā ha- 
wākulāk, nik la, Ump, māyā-untl lā hyīs 
olīkum ūs: gāk la hyīs gīkāsa ūs. 

3 Zaw la gākunūhwā sunūh hīmāyā kūk 
nīnālāk. 

4 Glū kās dīgiklīlū da ūsā ķunūh yekī- 
nāyī, kak gānūh ūgwākā mie dīgiklilūd kā 
hītl-tūdsawālas gākunūh lākānāhwā bagwā- 
num: gālā hyi kad gestānūh lāk tlālai- 
kulyū. 

5 La nīk lāhdākwuk, wī klī lāhdākwūkl 
kā glaula nūg kla, kās lekl lākī kā la nukī- 
gāya, kās nīk yīk, āt, glīktū mas las gākun 
klas yūdūhsumā ginīgā ; 

6 Kā gin glaulāg gāk gākun gehīd lākā 
gīsāla, kīyos tin humgīlāyū kug? ` 

7 Wa yik lā-kl nānākmī-kl laka awīklilā 
kās nīkī, gātlas yewīnāl gākun, la ma āks 
ķimyaāgā tihyilāk, la um ka à wīsīgin sā- 

sumg qulh-ida gla wun: kīsālasin glākwīd 
kun zaw ūkl. 

8 Nik tin klūki, wah ma ī kis glākwilīk! 
kās zawek, kā is glaula īnāyī, la mis glākl 
kā tlogāla īnāyas hawākula glākwilīkl kās 
zawek yis waka ats ukiksda sū was. 

9 La mī sin nik yūkl, ukkiālāla, la mī sī 
zawe-kl lūkl; ālela, lāhdākw mī sis khā-kl; 
muhyitl-tawela, la mī sis ukstūd gītl-kl. 

10 Kā ida nāhwā uķkiāla lokl ma ī, wa 
himi sīd āleks khā ma i; gla wi da muhyitl- 
tauyāks ukstūd gītl ma ī. 

11 Wa wika ī lūkl yikā ūmpa ukkialas 
kla sis kwanūgāk gunīgā, lā-kl zaw klis 
tīsum ā lāk? glū kū māma-īmas lāk, kā 
māma-īmas zawk yis sītlum à? 

12 Glū kū ukkiālā lākuk zīgwanau, zaw 
kla is scorpion à lāk ? 

18 Gilhdākw mī lākā kūsāks ya-īksamā 
ik kauklīlāk zaw yas ekī zawyā lākīs sāsum 
ūs: wi Za wi wākaā sas kekāwī klā sis Ike- 
ūs Ump zaw klisī da Holy Spirit lāhdākw 
kī da ukkiale ki? 

14 T Wa la lāwūdukā demon la mis um- 
kau: wa gil mī sī da demon lāwe, lī da 
umķūk dē yākugātla: lī da kīkakaula kun- 
yās-īda. 

15 Au mis nīk-īda wa-ūg, hī zī Beelzebub 
yik gīkumāya sa demons lāwela masītl tsū 
kā demons. 


E 

16 La à sī da wa-ūg, wah gwunh-īduk, 
dūkwāklila īksduk māmātl-tīkiāya lāk gā- 
yūtl lākā īkī. 

17 Au mis yik, kauklila ma à glāk nīn- 
kīkī hdākwas, nīk lāhdākwuk, yik nāhwā 
gikāsa wāksiks-ātla gilīxmā wālāmātsū lāk 
hyāshyatl-tsistālīs, hī mī sa gūg wāksiks- 
ātla la klīhyā. 

18 Wa gil um lāk wi sī Satan ūgwākā 
wāksiksātl gilīxmā, wetlā zau tā klī gīkāsasī 
nukulā klīlā lāk? kā is nīkīnīhdākwūsin 
lāwela masītl nūgs Beelzebub kā demons. 

19 We kunklū hī lāk lāwela masītl lākī 
Beelzebub lāka demons, ungwā tī lāwela 
masītla sis sāsum ūsāk? hī gītl um klas 
dādalīta klūkl 

20 Kā glin klū hī mī āyasau sa Ike Gī- 
kumi lāwela masīti kā demons, gākītl masa 
gīkāsa sa Ike Gīkumī gāk sum dūkl. 

21 Gil ma à sī da tlogīmas bagwānum 
ģātlātl dādāāgīma-wātula kākālāla kis gūg, 
lī māmīkias as nukuwītla : 

22 Wa gil mīs glī da tlogā kāwāyī gāk 
lāk, kās ekiūwī lāk, la tlīnumā wīlū-kluk 
dāda-āģīmes yik hīlīkumhdes, kās wāksīstin- 
dīk māmīkias des 

28 Yiki da kisa qiwi gākun kākādālī 
gākun: ela wi da kisa kupe gla wun gwītlī. 

24 Yikī da kis hīlūmas demon yiks la ī 
lāwe laka bagwānum, la kāsilkī lāķā limhwā 

awīnāgwīs āle kās hyūs-īdī; kās kīyos ī khā 
sū, la nīkiā, la mun aīdaākā-kl lā kun gūga 
yikun gāyauā sā ; 

25 Wa gil mis gākā, la kha kīķs la ī kī- 
sagā glūks āmūzuga i. 

26 Wa lā, kās ukīdī kā aglabū ūgwila 
demons yākia kāwīs; lāhdākw laīkla kās 
hī lī: wa lī ātlī gīxdum sa bagwānum la 
yakia kawi sa gilhdī. 

27 T Wa yiks la 1 nik yis gāda nāhwāsg, 
la ā sa numūg zidāk gāyūtl lākā kīkakaula 
hāsūstau kās nik ik, ekias ausī da bowāze kā 
māyūtl-īde us, gla wī da zāmā yikis zāmā sū 
wūtlā ūs. | 

28 Au mis nīkia, keglakl hīd ekias awī da 
hūklīlek wātldumasa Ike Gīkumī, glū āķīlāk. 

29 T Wa gil mī sī da kīkakaula kāpīkū 
nāgil lāk, la ās nīktā, yikwā ulsīk yāksāmūk 
ulsā, dādūk-wāklīlā iksda āk māmātltīkia- 
yà, wa kīyos tā-kl māmātl-tīkīkl zawe klug, 
hīgā um kli da māmātl-tīkiayas Jonah. 

9) Kā mī Joneks māmātl-tīktaya ūtla 
laka Nīnevites, hī um-kl wis ūgwākā-kl 
gīh-īdāas kla sa Kwanūga sa bhbagwānum 
lākwā ulsīk. 

Əl Yik Queen ūtla sa gwābālīs glākwilīs- 
-kl lākā dādālītā kla glū klūķ da bībagwā- 
numāk sa ulsīk, kās hamākzālī klug: ka iks 
gāyā nāgila ūtla lāk ūbālīsāk sa awīnāgwīs 
īk kās hūklīlīk naukālā yūtlas Solomon ; 

wa dok, awīlā kāwī gās Solomon ūtla gada 
sāh lāg. 

32 Yik bībagwānumas Nīneveh glākwātlā- 
-kl laka dādalītā kla gla wūk da ulsīk, lā 
kh hamākzālā klug: kāh dākwuks māyātī 
da ūtla kā glīksāla īnā yūtlas Joneh; wa 
dok awīlā kāwī gās Joneh yik gāda "gāh 
lāg. 

99 Kīyos bagwānum yiks la ī mīhīd kā 
nīgwāyū, uķālītlas lāka tāya-ītl, kīs um ka 
ā wīs ukābūdis lākā gildas, kali i: ā 
glā sīts lākā nīgwāyūh dumā, kāhdākwī da 
la-īkla dūkstauyi sī ķā nāgātlā. 

34 Yū um nīgwāyū sūs bagwānum ī īnāyā 
kūs ūs kayākusā kūs: gil māk sūs kayākusā 
kūs num-mā, lūk wīlā mūs bagwānum īnāyā 
kus kuta um ka āk nāgātla; we hyī glūk 
yaksāmā, lākā ūs bagwānum īnāyā kūs kūtā 
um ka ak pudigālaze. 

35 Dūgātla la kā ī da naqatla gīgākī lūkl 
kā kīsīs pudigālaze. 

86 Gil mī lāķā glā sī wila lākīs bagwā- 
num ina yūs kūtāk nāgātla, kīyos pudikiīlā 
klilā, lā-kl wīlīstātla um-kl kūtā kluk nāgā- 
tla, gīx zāsāsī da nīgwāyū naukstauya ūkl 
yisīs gukātla. 

87 T Wa yiks yākuntāla āsīk, numūg 
Pharisee ukkigātluk kā līs humāp gla wī: 
wa la la-īkl, la gāgālītl laka humāyi. 

88 Wa gil mī sī da Pharisee dūgila kik, 

la kāyāk-kigātl-ts kīzīnāyas zük-wid yiks 
kīs ma ī humhīd. 

89 Lī da Gīkumāyī nik yik; lāhdākwsī 
sīks Pharisee sa īk zūkwāk ūskumāya sā 
gāstā gla wa klūtlīgā; lā glā tūs āwākaya 
kūs kūtāk tlīnumā glū yāksamī. 

40 Yūkl nīsnanūlū, kīs wūtla ī da uke 
nūg wūtla sa ūgīnāyī uke nūg wūtl um ka 
a sa āwākayā ” 

41 Yāgā la hyī glāts kās wākyū wūs lāk 
sāyūtla lākīs ukūs, wa dok, nāhwā mis la 
zūkug lūki. 

42 Lākāla glā klus yūkl Pharisees! kākla- 
gīla ā kūs as mint glū rue gla wa nāhwā 
qaquk-ümas, las hayākulāk dādalīta gla wi 
da tlāhwilā laze sa lke-Gīkumī: yū um 
glas uksūhdakwum lākūk, kās kisa ūs gīgilk- 
glāla kā numī kis ukuģgā. 

43 Lākālā klus yūkl Pharisees! kāhdā- 
kwuks tlāhwila nūga āk sa nālākumāyī 
ģātla ās lākā kīkāpīkawāzī, glū lākkiāla sa 
wi laka klāklasā-nauyī. 

44 Lākāla klus, kāhdākw sīks he ik gīx 
a dīdigiyā yikā kīsī awilhyisā, lī da bība- 
gwānum kāzukliyik kis kauklīlāk. 

45 Lī da numūg lākā līlawyer nānākmī 
nīk yik, Kākūklāmas, yiks nikia ākūsa sik 
kālās gākunūh ūgwākā. 

46 Au mīs nīkiā, lākālā glā klus ūgwā- 
kūkl līlawyer, kāhdāķwīs mawīgindāla īnā- 

yūsāk bībagwānum yisā gigundīgāyī gāsā- 
ella kās tlogumī, wa lāhdākw ka ās kīs 
pāhīd kā gīgundīgāyī yis numā lākūs gāgāh- 
zana yik. 

47 Lākāla klus! kāhdākwuks uķe nūga 
aà kusa sa dīdigiye sa prophets, lūtlīs wi- 
ūmp wūtla ūs kīlāgi-gilāh dākwuk. 

48 Lāhdākw mī sus nītlā glū hītlkālāk 
gigīlasā sis wī ūmp wūtla ūs: kāhdāķwuks 
kīlāgigilā ūtlā ki, lāhdākwus wuke nūgs 
dīdigiyes. 

49 Lāgītl ka ās niki naukādalaze sa Ike < 
Gīkumi, yālākā klin klas prophets glū īyā- 
lākum as, lā klī da wa-ūg kīlākia sūhdākw 
klis glū māmīklātlā kluk: 

50 Kā lālūklā sa wī-kl tsī ulge sa pro- 
phets, yiķā lāwe yūtla gehīd lākā gulgālīs 
wūtla sa awīnāgwīs īk lākwā ulsīk. 

51 Gehīd lāk ulges Abel lāga-āklhl lāk 
Zechariah, Pa tlil ūtla lāk āwākawaya sa 
lugīlāhdumā ola wa hawāk-ulazī: kegl nīkin 
klūki, lālūklā sū klī lākwā ulsīk. 

52 Lākāla klus, līlawyer! kāhdākw sīks 
uk-īda à kūs ak hyāwāyauk kauklilā īnāyi: 
kīs dākwa ā kūs la-īkl yiks sau īk, hī mī sī 
da lā-laīklīlā lāhdākwus wāwālālāk. 

53 Wa gil mis gāka wils lāk, lī da scribes 
ola wa Pharisees nā-nahwā āk kās kāyūdīk, 
glū kās yāyākilīzīk kā kīnum īs wātldum 
as. | 


ST. LUKE, XII. 71 


54 Kākālālāk, hāyātlā ka á kās dāhīd tsū. 
nūgī gāvaule lāk sumsas. 


CHAPTER XII. 


Wa lākīk, yiks la í da kīnum i lūķlūkwā 
kīkakaula la kāpīkū nāgila, ek la tīpāp sīs 
wākaās, la ās nik ma wis glā kis kīkākūkla 
matsa wī gil sa nāhwā, kākumātlāh dākw 
la sa bābāwāyau sa Pharisees, yikā klīgāyī. 

2 Kīyos glā tā tāyaāgā yikā kis kla nītl 
īdā matsūkl, glū gulāklātlā, kā kis klā is 
kauglikl. | | 

5 Lāgīklis mā zātl dakwa ūs la watldum 
lāk pudikila lākl wūglīkl lāk nāgātla: gla 
wī da le yūs wātldum laka puspayū lākī da 
awīklila awīnāgwītla lā-kl hāsilāyūkl lāk 
ūgwe sas gi-gūqi. 

4 La mī sin nik yūklmn glīglaglaula, qala 
ātlākāwi sīk kīyos dākw tā lā lās gīgīlats. 

5 La mis glin gāgālasīlā-kl hayāklūlā 
klūkl kla sis kilumh dākw klā: killa lats, 
vikā ātlākāwī sis la í kīlagagila gīhīdaas 
nūg kās zukzūdī lāk hell; kegl, nīkin klūkl, 
kitlilā lats. 

6 Kisa i da sikiā skum zisgāna lākūyū 
kā mātl tsum cent? la kisi numī lāk klalīwī 
sū lāk dūgātla īnayā sa Ike Gikumī. 

7 Là gla tūk da sayēk sūs hyūmsīk nā- 

hwā um hūzugā: qala kithl; tlāhwilā kāwīh 
dākw sīts kīnum'ī zī-zisģāna. 

8 Là ka un nik yūkl, nāhwe ūlāgā klin 
lāk bagwānum, hī mīs lā-kl ūgwākā-kl ūlā- 
gum-kl tsa Kwanūga sa bagwānum lāk 
angels à sa Ike Gīkumī: 

9 Yiglā kī da hīhwe gākun lak bagwānum 
hīhwa sū-kl lāk angels ā sa Ike Gīkumī. 

10 Gla wa nāhwe yākuntā klus wātldum 
lāk Kwanūga sa bagwānum dīgiklīlūd tsū 
klī lāk: lā glā ki da yākpākstā kla kā Faili 
Spirit kis kl dīgiklīlūd tsū-kl lāk. 

11 Wa gilhdākw um-kl wis lā klūs laka 
kīkāpīkawāzī, gla wa īaāksīla, gla wa tlītlo- 
ģumāyi, gālā awīlīlkuiāk masis nānākma 
īnīh dākw kla ūs, glū mās klīs wātldumh 
dākw kla. 

12 Kāīda Holy Spirit kākūklāmas klukl, 
lākīs lā nāhwāh dum kla ús hī-kl gīhīd tsū 
kh lākīs wātldumh dākw kla ūs. 

13 1% Wa numūg tā laka kīkakautla nik 
yik, Kākūklāmas, ukkigātl laga kun num- 
wiyūt kā wāwāhsaī-kī sī kā hīlānum unūh 
ela wun. 

14 Aumīs nik yik, bagwānum, ungwi da 
dādalīta masa gākun glū lāki wāwāhsa à 
kula kās? 

15 La nik yik, yāklaula glū kās akila ūs 
aks bībagīnāyā kūs lāķ awulkulā; ka iks 
kīsa ī hī gilātla gītlī bagwānumes okwādāās. 

16 Wa la nik sa parable lāhdākwuk, nī- 
kla, yik awīnāgwīsa sa numūg kīkayād ba- 
ewānum gākā-mas kā kīnum 1, 

17 La nānaukīhsāla gilīxma, nīkia, wīh- 
ida zau klin, kā un kīyozīnāyī mūnāgila 
tsin nūnawīmas ? 

18 La nīkia, ga mun gīhīda ās klīgā: 
klīhitākūd klin klā kun gāyāzī, kun gūgīlāh- 
īdīk wālasa kāwāya; wa hī mī sin lā-kl 
mū-nāgilas-kl wīlā-kl kun zīzīdanū gla wun 
māmīkias. 

19 Wa la mī sin nīk-kl kun bahwanāvyī, 
la um kīnum īs māmīkias ūs ulgwāglagā kā 
kīkunkīla kla: wīga nukūhwīdaga, hena 
lagā nākā-laga, ekīkula laga. 

20 Lā glā tī da Ike Gīkumī nik tes yūkl 
nanūlū kwā kānūklīk la mūs bahwanāyā 
kus dah id tsū-kl lūkl: wa yikwā māmīkias 
ik le kūs gātlātlā matsū, ungwās klūk lūkl? 

21 Hīmīs gīx dsā tsi da ulgwāglī-gayi kās 
ukā,lākā à kis kīkayād kā ī da Ike Gīkumī. 

22 Wa la nik lāķkīs kīkākūkla matsa wi, 
hi mi sin lāgītl nik yūkl,gālā awīlilkula kā is 
qilātla īnāyūs, mās dakwis hume kla: kis kad 
kā is ūgīnā yüs mas dākwīs ukundāyū kla. 

28 Kai da gilātla īnāyāks awila kāwaya 
à sa humāyī, laka í da ūgīnāyī awila kawi 
sa qitlqela. 

24 Gigaikula la kā ģāwīna yiks kisa i 
zumā, kis kad kīklīlīsa, yikā kīyosī mūzo- 

lasa glū gāyāze: la mī sa Ike Gīkumī hum- 
gīlāh dākw umk: aumā sūs glāgl tlāhwilā 
kāwīh dākw sa pīpāklūmas ? ` 

25 Wa wika ī lāhdākwūkl yisīs awīililkula 
īnayī ginwākl-ts num punkiā lakis bagwā- 
num īnayi ? 

26 We kāsū kīyos dākw lāk gīhīdaās kā 
hulībīdāwī, mā zau tīs awīlilkula gītla kā i 
da wa-ūg ? 

27 Gīgaīkula la kgā lilies, gākīnī gās, kis 
lākulā, kis umkaā wis mītā: la umkaā wisi 
nik yūkl, wah mā i Solomon ūtla lākīs nā- 
hwūtla kias aulāze kīs wūtl tī ģālung ga 
ģīx ga numā lāk ga. 

28 Kā glū kūkzūda um lāķī da Ike Gī- 
kumi kwa kītum āk sa awīnāgwīs ik, yikwā 
hīk gā-īs kwā nālāk, lā klū-kwāk tlinskla 
zukzūyūkl lākā gunyāzī; wī zī wākā ās 
klas kekawi klas kūkzūdāla ini klasī lūkl, 
A yūkl hūlatl-ts ūgizalaziī ? 

29 Qala hyī kād ālek mas dākwis hume 
kla, glū mās dākwīs nākā kla, kīs la hyī kād 
wiwayūguzi kulak. 

30 Kā iks gestā mī gas gīgīlat sa līlqilā- 
klayāk sa nāhwāk awīnāgwīs lālūklā sūs: 
kauklila ma ā glā sis Umpa ūs yiks ukiks- 
dāla sa à kūsāk gada mamīkias 1g. 

91 Lālūklāhdākw lā hyī glāk gīkasa sī, 
wa lākl gada nāhwāg alīgin dāyū-kl lūkl. 

82 Qala kitlil, lūkwātla bīdū; kā iks hī 

ma ā ekīkum sīs Umpa ūs kās zaw ūkl yisa 
gīkāsa. 

88 Lākūdihdākw la kis īkūs, kās yāgā 
ūsas wāk-īnayī; dālāazī gīlāhdākw la kās 
īkdākwus kā kisa pīkīnūkwā, tlīlāhwile laka 
īkī kisa wīlā īnūkwā, kisa nuhwa ats gilū- 
klīg, kis kad hyizihyāsa. 

84 Kā ukās kla sis tlīlāhwile yūs, hī um- 
ka à wis ukāskl sis naukāvūs. 

35 Wīga wusīga guk, glū mīhyita-wāgiīs 
nīnīgwaya wūs. 

96 Kās hīh dākwa ūs qix ī bībagwānum 
dādūgātla kis gīkumaya, kū gāk-kl hwīlā- 
kākl laka male gīlasā; kā, sil mīkl-ts gāk- 
kl mahyitl-tawe-kl, hīhīdih dākw mis ukstūd 
kā ī. 

87 Ek wīs tī da hīlūbatl-zanayī, vihdākw 
kā, kū gāk klī da gīkumāyī khá sū-kl tsi 
kākā-kamālā-kl; aula ktasin nik yūkl, yiks 
wisikīdī kla, kās gasumgālītlī kluk kā 
humh-īdīs, gāk-kl ka ī aāksīlāhdākw kluk. 

88 Wa gil um lāk wisi gāk lāk lāka la 
maki, kākākamāla, glū kū gāk lāk lākā la 
yūduh-wunki kākālāla, kās khāhdākwik hī 
qa-1s1, ā zī kiats ekia sa hīlūbātl-zanayī. 

99 Kauklīla ma à kūsāks gil mī lāķī da 
gikumāya sa gūg kauklīlāk gāk dumā sa 
gilūklīg, lā lāks dī kākālāla, lā lāks da ka ā 
kis bo sis gūq kās lāksawāsi. 

40 Ugwākāhdākw la ģgātlātlāk: kā eak 


kj 

dum kla sa Kwanūga sa bagwānum kis kis 
kla ūs ninkia-ikikl. 

41 Lī Peter nīkia, Gikumi nīkiā sī tsūk 
da parable gākunūhwā, glū lāk nāhwā mā? 

42 Lī da Gīkumāyī nīkia, ungwā zau wis 
glī da nukutl-tauya glū naukād aāksīla, yik 
aāksīla mātsū kla sa Gīkumayī lākīs gūg, 
kā zaw lāhdākwuk yisa humāyī laka zawb- 
dumī ? 

43 Azī kias ekia sa hīlūbātl-zanayi yikā 
khá sū kla sis Gīkumāyī hī gigīlā kh. 

44 Aula kiasin nik yūkl, yiks aāksīla 
masī klāk lākīs nāhwā ukā. 

45 Gil umkl wis gh da hīlūbātl-zanayī 
nīk-kl lākīs naukāyī, ketla klin gīkumāya 
īs gāk-kl; lā klī ķīlāhīd kla kā bībagwānum 
hīlūbātl-zanī gla wa zīdāk hīlūbātizanī; lā 
kli humhīd glū nāķīd kās wunātlī: 

46 Kā gīkumāya sa hīlūbātlizanāvyī gāk- 
kl kā nālā kla kū kīs-kl nākiatlākl glū wā- 
kāzākīlas klas kīs-kl kad kauglītlis, lā klī 
tūdzundikluk, kās glīkīdī kluk uk-klās gla 
wa wIWIVŪĢISĪ. 

47 Wa lā klī da hīlūbatlzanāyī, yikā 
kauklīlāh dek naukāyā sis gīkumāyi, kās 
kīsīh-dī gātlātl-masa, glū kīs nānākīgīk 
naukāyas, hwisā sū-kl yis kīpenūstakā 
kla. 

48 Yiglā kī da kis dí kauklīlāk, kās uki 
ki da hwisā sū gwītlā las, lā klī hwisā sū 

klis hūlatl penūstakā kla: kā iks hī mī klī 
da zaw sa was kīnum, dākiālas kluk kīnum, 
ela wa gīzaula sa was bagwānum yis kīnum, 
hī um ukktiālas dākw klisīk kīkūklā. 

49 T Gàki gin kun les hyīkulā lākwā 
awīnāgwīsīk ; wa mās tā klin? kū la um 
lāk mīhyīg gīmūhw lāk. 

50 Lā gla tin uknūgwādis baptism bapti- 
zum kla gakun; ādsīs sin tlālāwilkulāg 
yiks kis ma à gātltsīstā. 

51 Nīnkīkulāh dākwā sin gāk kun zawes 
nākulkula lākwā awīnāgwisī kā? niki gūkl, 
ki; hī gli wāwāhsaākā masa: 

52 Kā iks le kla gegiklīlākl lāg sikiog- 
kl lākā num gūg wāwāhsaākākl, yūdūg hā- 
yūtaula gla wa mālūg, gla wa mālūg hāyū- 
taula gla wa yūdūg. 

53 Wāwāhsaākāh dākw klī, ūmp hāyū- 

taulā-kl gla wis kwanūg, gla wa kwanūg 
hāyūtaulā kl gla wīs ūmp: abumpa hāyū- 
taulā-kl gla wis zidāk lkwanūga, gla wa 
zidāk kwanūg hāyūtaulā-kl gla wis abump; 
nagwūmp hāyūtaula gla wīs zidākī na- 
gwūmp, gla wa zidāk nagwūmp hāyūtaula 
sla wis nagwūmp. 
54 1T La nīk kā kīkakaula ūgwākā, gilh 
dakw ma à kus dūgila kā unwàyi laka lunza 
sa sa klisila, hīhīdih dakw mī sis nīkia, gāk 
kli yūgwā kla; wa aula mis gākā. 

55 Wa gilh dakw um ka à wisis dūqila 

kā zīilga-zis yaula, lahdakws nīkia, klūmā 
klūk zilgā-kl, wa kās aulamī. 

56 Yūkl klīklagis, kauklīlāh dakwa à 
kūsāk ayūzūdes gīxdum kla sa awināgwīsīk 
gla wa iki; wa mā zau tis kis dākwītla 
mātltela kgādā gākdumk ? 

57 Mas dakw zi ka īs kīsītla gilīxum 
dādalītāk nuke ? 

58 T Kā siks la ā kūs gayūtlīl gla wis 
hayūtūs laka dādalītā-īnūk, āekkunwālāk 
kā bo wīs lūkl; āklas lā yūs laka dādalītā- 
_īnūk, lā klī da dādalītā-īnūk lā klūs laka 
zikkilā, lā klī da zikkilā zukīklā klūs laka. 
wālazī. ` ! 

59 La tin nīkiūkl, kisi kla kūs giwil zās 
nūg-kl lāk, wāwāsdum kla ūs kīs mī kla 
kūs wilūkau mas hutlākā-kl lā ga ā-kl laka 
lākla ātlulksdī-kl cent. | 


CHAPTER XIII. 


WA hī mis gāk dum sa wa-ūg nītlāk yisa 
Galileans, yik nūnāķūd tsu was ulgā yis 
Pilate glū sacrifice dākwas. 

2 La nanakmī kās niki lahdakwuk, nīnkī- 
kulāh dākwā sī kā Galilaans yākiakawīi sa 
nāhwā Galīleans ā? kā laīnīh dakwas hī 
gīhīde ? 

3 Nikin klūkl, ki: wa, hīga mis glāgl 

kāh dakw sū māyātā-kl, nāhwāh dakw um- 
kl wī sus hī gīhīd klī gīhīdaāsa sī. 

4 Glū kū hī di da mātlgwanā-lūgwigiyū, 
yikā kugsum tsū wūtla sa iķiskumī lak 
Siloam, tlītlīlā mas wūtluk, nīnkīkulāh 
dakwa sīk yaiksāmūtl klūmākāwīs nāhwā 
bagwānum gūgil lāk Jerusalem a ? 

5 Nīkin klūkl, ki: wa hīga ma à glas 
kāh dakw sū lā-kl māyātā-kl, nāhwāh dakw 
um-kl wi sus hī gīhīd klī qihida ās wūtlas. 

6 Wa la nīks gada nīkdumāk; numūg 

wūtla bagwānum glāga-ulsa sa figmis lāķīs 
awīnāgis; wa eak ālek nūnawiīmasa lāk, la 
kīyos khā sūs. 
7 La nik kā aāksīle kā awīnāgwīs, dok, 
kwā lāk yūdūh-wunk gāk-nāhwī gin ālek 
nūnawimasa sa lākwā figmisīk, lin kīyos- 
nāhwā kha sūwā * sūpalīsā lagāg; kā mā sis 
wutl gītl-umklā sūk hī gaīs lākwā awinā- 
wisik. 

8 Lā ās nānākmī nik: yik, Gīkumī, wāk 
la ga umās glākā-ūk hī qais kwa numk- 
unkik, kun hī-klin lā-kl lāpsīstund klug, 
kun dsumkglindis munàkia lāq. 

9 We gil umkl wi sük gākā mas kluk 
nünawimas, la mis ek-kl; gil umkl wis glūk 
kīs-kl, lā-kl wis glās sūpālīsā klug. 

10 1 Wa la kākūklā mas laka numī laka 
kīkāpīkawāzi kā hyūs-īdihdum nala. 

11 Wa, doķā zidāk yiķā uknūgwāde sa 

yegūluma sa demon mātlgwanātl unkasiyu- 
ewīla, la haqatla kakyim-tsa ūtla, kīyos la 
ģīhīdaās zumtūstau. 

12 We gil mī sī Jesus dūk-wāklīlāk, la 
klīlgātluk, kās nīk yik, zidāk,la ums kyinb- 
-īdaāg lākīs yegūlum ūs. 

15 La uk-āklīlūd tsīs ayāsū lāk: wa 
hīhīdā mis nukulāh-idāmatsawa, la hyīlā ķā 
Ike Gīkumī. 

14 Lī da gīkumaya sa kāpikawazī, la um 
tlāwīts Jesus yiks hītla ī kā hyūs-īdih dum, 
nīk kā kīkakaula, kukluksa ās nālī da 
īākulāh dum gīmāsas bagwānum : hī umāts 
gāk dumh dakw kās hītlā sū wā ūs, qala 
hyī hī dí da hyūsīdih dum. 

15 Au mī sī da Gīkumāyī Jesus nānāk- 
mīk, nīkia, yūkl klīgis, kis dakwa sīks 
nāhwā ik kā hyūs-īdih dum gītlīd kis 
mūsmūse yūs, gla wis usawāwaā yūs lāķīs 
mūgwilas, kās lā ūs nīkulāk laka wap nākā 
mas kā? 

16 We mās tī kīsītl lākās gada zidākuk, 
yiks kwanūgī gas Abraham ūtla, yiglīg gwas 
Satan, dok, kwa lāk mātlewanātl unkagiyū 
ģītl-īd tsū lāk gas yiklātla ās die kwā hyūs- 
idih dumī kā? 

17 We yiks la 1 nik yisik, la nāhwī hi- 
yūtās māhzih-īd: wa la nāhwā mī da kīka- 
kaula eķīkugātla kā í da nāhwā kis aūms 
ģigīlats. 

18 q Hi mis lā-gītl-ts niki, māsī numā- 
hyizā sā sa gīkāsa sa Ike Gīkumī” masi ka 
un munyās klās ? 

19 Isa ī gla numāhyis gla wa num skum 
stū mustard zimza-īmas, yik uķīd tsa wā sa 
bagwānum, kās lī ukulsas lākīs awīnāgis, la 
mīs gākā, la glos īda; lī da pīpāklūmasa sa 
iki gigāgākī lāk klinākias. 

20 La ītīd nīkia, mā zin munyās kla sa 
gīkāsa sa Ike Gīkumī ? 

21 Isa ī gla numāhyis gla wa bābāwayau, 
yik uk-īd tsū wā sa zidāk, kās āk-ukīs laka 
yūduh wuk-kl gukā, la bāh-wīda. 

22 T La hīnāgilā um lāķīs kenāgilā īnāyī 
laka gūg-gagwis, ķākūklā-masa, kenāgil lāga 
aà lāk Jerusalem. 

23 Lī da numūg nik yik, Gīkumī, hūlā- 
lūg bīdāwa ida gāgilaāg kla à? wa la nik 
lāhdākwuk, 

24 'Tlogātlāla kās la-īkla ūs gāya-īkl laka 
tūgā tihyilā: nīkin klū-klāks kīnum i kl 
da la-īklīksda kla, lā klī kīyos-kl ga-īglas- 
kl. | 

25 Kū lā klī da aāksīle kā gūg glākwi- 
lītl-kl kās ķimīh-īdīkl kā tihyila, lah dākw 
lāks glākglos laka klasanauyī glū muhyitl- 
tawe kā tihyila, nīkia, gīkumī, ukstūda kā 
unūhw ; we lā klī nānakmī-kl nīkiūkl, kīsin 
kauklīla kis gāyūlas dākwa ūs: 

26 We lah dakw lāķus nīk-kl, humāp ma 

| F 

ūtl ganūh lūtl kā unūh naka um kad glūs, 
wa la mūtl ka ā wīsus ķākūkla-mas lākunūh 
klāklasanauyī. 

27 Wa lā klī nik lākūki, nik mī gū-klāk 
gin kīsīk kauklīla kis gāyūlas dakwa us: 
gidaga gākun nāhwūkl yāwīhyāk yekīnāyī. 
28 Hi mis lā-kl gāģaklaulas klī glū ķin- 
kiataulas kluk gīgī, kasu lah dakw-kl dū- 
qila kluk Abraham ūtla, glū Isaac ūtla, glū 
Jacob wūtla, hī mī sa nāhwe pīprophets 
wūtla lākī da gīkāsa sa Ike Gīkumī, lah 
dakw lākus zukūdāyūh dākw lāk lāķa kla- 
sanauyi. 

29 Wa gāk dakw klī gāyā-nāgila kla lāk 
tīgwāsa sa klīsila gla wa linzā sas, gla wa 
gāya-nāgila kla laka gwenāg, gla wa nulzī, 
kas gāgalīsī-kl lāk gīkasa sa Ike Gīkumī. 

80) Wa dok, ātlīlksdiyā ī da galagīwi klā, 
lī galagīwāyī da ātlilksdī klā. 

31 T Hi mis gāk dumh dākw sa gāyūtl 
laka Pharisees nik yik, hāga kās lā laga ūs; 
kā Herodāks ķīlāķīksda ā lūkl. 

92 La nīk lah dakwuk, hāga nīk kā aule 
mamīsā, dok, lāwe lin kla kā demons, lin 
hītlak zīzihkā kūk da nālāk glū tlins klā, hī 
mī sa la hīlūksā kla la mun gagālum-kl. 

83 La mis glin hayūtlilā-umkl kwa nālāk 
glū tlinsklā, hī mis hīlūksā kla: kā iks 
kīsālasa í da prophet tlil, hī ga um lāk Jeru- 
salem. | | 

84 A Jerusalem, Jerusalem, yük] ķīlākia 
kā pīprophets, nupā ka à kā yālākum lāq : 
gins punā zin wāh nīk kun kāpīkūwi kūs 
sāsum ā kus, la umk gīgīlasa sa kāka-ūks 
kāpīkau à kis sāsum lāk bībana-zaya sis 
paglum, lah dakws kīs hītl-kāla ! 

85 Dok, kūs gūgā kūs lā-kl lūpzaulīs-kl 
lūkl: la mī sin nik yūkl, kis dakwī kla kūs 
lā-kl dūgilā-kl gakun, atl um klis kāsū lā-kl 
nīk-kl, ek wīs tī da gākā lak glīkuma sa 
Gīkumaya. 


CHAPTER XIV. 


WA yiks la ī la-īkl laka gūga sa numūgī 
lak hīhānāgaze sa Pharisees kā sabbath kās 
humāpiī, lah dakw dūgātlāk. 

2 Wa, dok, numūgī da bagwānum hī gāk 
lī nukumā lītlas uk-nūgwād tsa zihķūlum. 

ə Lī Jesus nānākmī yākugātl kā lī-lawyer 
gla wa Pharisees, nikia, ek ma ī kās hītlāh 
duma ī da sabbath nālā glū ķīsā ? 

4 Auh dakw mis gīklātla: la dāh-īduk 
kās ek īda masīk, kās muk-īdīk. 

5 La nik lah dakwuk,ungwī lah dakwūkl 
uknūgwad klas gūdan, glū lākī mūsmūse 
gih-ātlzau lak lābugā, kās ķīsī la nik wutlzū 
duk laka sabbath nālā ? 

6 Kīyos dakw tā la gīhīda-āts ītīd nānāk- 
mī kīk. 

7 La yākagātl tsa numāhyis dumā lah 
dakw kī da klīlānum yiks la ī dūgilāk gayū- 
bazīnīh dakwā sī kā nīnālālītl gākiyā; nik 
lah dakwuk. 

8 Gil umā klīlānum sa numūg bagwānum 
lākā gīlāzumā sa hāyāsikiūhwīdī, qala gāhīd 
laka nālīnāgwītl gākiyā; kū klīlānum laķī 
māya-untla kāwayā bagwanum lūkl klās. 

9 Aklā gak lakķī da klīlānume yūkl gla 
wī, nīkiūkl, zaw lak gada bagwanumk kā 
uk-ātsik ; we lā lākus māhzih-īda lāk, kāslā 
ūs uk-īd kā gwenāgwītl. 

10 Gil umā hyī glātl klīlanumk, lā la 
ģjāgalītl laka gwenāgwītl; kās sil ma i da 
klīlānume yūkl gākā, nīkī laks lūkl, Ad, 
hāzau nānālīstālāk ; we lā klus zilwākā sū 
klisa gazītl wutūs humūt-kl. 

11 Kā ī da nāhwe gilīx-um īkiātla mas 
kis baģīnayī bunīstā mansn we ki da 
matsūkl. 

12 T La ka à nīk ki da klīlānumek, gil 
uma humgīlāk, gālā klīlālā kis nīnumūgūs, 
glū lākīs nātl-numwiyūtūs, glū lāķīs glīgla- 
gloleyūs, gla wi da kīkukāyādī gūgilūtūs ; à 
kla ūgwākāh dakw klīlālūkl, kās ķusīda 
ūkl. 

18 Gil umā hyi glātl qilas-uk, klīlala la 
kā wiwūsilākā, kā īā-ūzagīla, kā qaqas, kā 
pupās: 

14 We lā klis mūlūlum-kl; kā iks kīyosa 
1 qih-ida-as ķusīdūkl; la klis quna sū-kl lak 
qilāhīda ini kla sa es-uk. 

15 1T Wa gil misi da numūgī lak gītl- 
wutas wuklilā kīk, la ās nikik, ek sū-kl wis 
ti da humāp kla lak gīkasa sa Ike Gikumi. 

16 Aumīs nikik, walas wūtlī gīlasī da 
numūg wutla bagwanum, la klīlala kā 
kīnum : 

17 La yalaka kis hīlūbatlzanayī kā la 
zādākstāla unk kā nik kā klīlala sa wi, 
kīlaga ; la mī da nāhwā gātlā. 

18 Wa lah dakw nāhwā um numā-ķigātl 
ķumkiala: nīkī da numūgak, kilwānum ā 
zin kla kā awīnagwīs a, la mī sin lā-kl kun 
le dūkwīd kī: wāk laga umas glin īs lā. 

19 Lī da numūg nīkia, kilwanum un kla 
kā sikiāh īdatla mūs-mūsa, la mī sin lā-kl 
owunhīdikl kī: wak la ga umās glin is lā. 

20 Lī da numūg nīkia, ātl zau mun 
kīgāda, hī mī sin kīyos-ītl gīh-īdaas gākī. 

21 Wa gākī da hīlūbātl zanāyi, nītlā kis 
gikumāyasīk ; lī da gīkumaya sa gūg yiks 
la í yākilītlā nik kis hīlūbātl-zanayī, hāga 
hānāgil lāwuls laka titl-tihyila kāyātsa gūgi- 
lāk, kās gāka ūsā sa wīwūsīlakā, gla wa 
qaqas, gla wa aūzagīla, gla wa papas. 

22 Lī da hīlūbatl-zanayī nīkia, Gīkumi, 
Ea wātldumhde ūs la mī qātlā, kis mī sūk 
cūtā. | 

28 Lī da gīkumāyī nīk kā hīlūbatl-zanayī, 
hulāga laka titl-tīhyila gla wa hīhāyagilsilas 
kās tlogāla ūsāk kā gākīs gākīkla, kā kūtīs 
gin gūgig. | 

24 Kak gin niki gūkl, yikīks kīyosī klī 
puk-āklilā-kl tsa klīlanumh-de kun humgī- 
layū laks dek. 

25 T Wa kīmaula zi kiasa lā ela wī: la 
mulsīd kās nīkī lah dakwuk, 

26 Gil mī laka sī ungwe bagwanum gāk 
lāk gākun, kās kīsī wākmūtā um kis ūmp, 
gla wīs abump, gla wīs kunum, gla wīs 
sāsum, gla wis nātl-numwīyūt, gla wis 
_wiwāģgā, glū gilīx-um klīsīla ka á kis bagwa- 
num īnayi, kīsā las tā nūs ķākukla-matsawa. 

27 Yik ungwe kis gģulyun-gulā kis kayū- 
yaula, kās gaksumāyī gakun, kīsā las tā nūs 
kākukla-matsa-wa. 

28 Ungwī lah dakwūkl nīkia kās īķiskum 
gili, kis gāgalītl ma wis gla nānauksīlī kis 
wākā gilīlas kla, hītl ā lā mas um kla ī kā 
ģāgālāyū klāk. 

29 Kū lā lak, yiks la í gīlgalīsa kā guq- 
dumā, kās kīyosī la gīh-īdaas qātlā masuk, 
umlum lāk sa nāhwā dūgātlāk, 

80 Nīkia, wāhyik gūgīlāh-īd gada bagwā- 
numk, lā kīyos gīh-īdaas gātla-masa. 

91 Glū masi gīkīnāyasī, yiks la í wina kā 
numūg gīkumāya, kīs gāgalītl ma wīs gla 
kās hāwāklaulī hītlau las ma ī kās lī tātū- 

wāla sa nuka puna lūķsumh-īd laka gāk klī 
wina kluk yis mātl tsim gūstau puna lūk- 
sumh-id ? | 

82 Kü kis lāķ, yiks qisatla ma wis gla 1 
da upsau, la yālakum nüq lak kas uk-ktalā 
sü nüqi lak, kas kisi kümatlia. 

88 Hī um ka ā wis qix 1, yik ungwe lah 
dakwūkl kā kīsa gīsdā-masuk nāhwā ukā, 
kisa las ķākūklā gaķun. 

94 Hi mis ekītl-ts dumshyī: we gil um 
lāk wis glī da dumshyī kīyo mas kis gīpa- 
ās, wi di dum-pāyū klas ? 

85 Kīsa ī la hītlū kā ī da awīnāgwīs gla 
wi da munāk tungiīs; zukūdayūwī: yikī 
da puspāyū nūgā kās hūklīlayū, wīga hyī 
hūklīlā. 


CHAPTER XV. 


LA mis nāhwī da hīhātlākulīlgis gla wī da 
lānūgek yekīnayī gāk gāsūtlil lak kās hū- 
klīlīk. 

2 Wa wīla mī sī da Pharisees gla wa 
ķīkiātīnūk kīkayūda, nīkia, yikwā bagwa- 
numk uka à kwa ī-ātunkwek yekīnayī, laka 
ūkw humāp gla wi. 

9 T La yākagātl lah dakwuk yis gada 
numāhyis dumāk, nīkia, 

4 Ungwī lah dakwūkl uknūgwadis lāķin- 
de lamadu, kās hyisā masī kā num ī lak, 

kis tlūwākla kà lālaķindāle sa nānumā laka 
lūbīs, kās le laka hyisā, ālek ? 

5 Kas gil mī khāk la humtīduk, ekīķāla: 

6 Wa gil mis gāk nenāga kās klīlatlūwī 
kis nīnumūg gla wis gūgilūt, nik lah da- 
kwuk, ekīķāla-la gla wun; kak em leg khāk 
ein lāmādūg yik gada hyisāhdik. 

7 Nīkin klūkl yikīks hī ma ī gāk gīx i 
ekīkulā klī laka īke awīnāgwīs kā ī da num- 
ūg uk duk yekīnayī la māyatā, klūmaka- 
wis kā ī da lālāķindāla sa nānumūgā es-eklā, 
kā kīyosa las māyādumā. | 

8 T Ungwī ka 1 zidākīnī lakā sī uknū- 
swādis nukā-skumā dālā, kū hyisā mas lā- 
kuk numskumā, kīs «mīhyitūduk nīgwāyau 
kās kīgilītlī kā gūg, kās ek mī yālāgilīti, atl 
um gātl ālek yiks lā í khāk? 

9 We kās gil mī khāk, la klīlātlau kis 
nīnumūg gla wis gūgilūt, nīkta, ekīķāla-la, 
gla wun, kāk gin la mī gin khāk gin hyis- 
owātl dik. 

10 Hi um ka à gīx, nīkin klūkl, ekīkulī 
lāk ukāsa sa pīpaglum nūgā sa Ike Gīkumī 
kā ī da numūgī uk duk yekīnayī la māyāta. 

11 q La nīkia, sāsum nūg wūtlī da numūg 
wūtla bagwānum sa mālūg : 

12 Iñ da zāyā nik kis ūmp, Ump, kīlatsa 
qasistek gākun: la wāwāhsaākā kis māmī- 
kias lah dakwuk. 

13 Wa kīs tā kīpun hwas yiks lā ī da 

zāyā kiswutlida, kās le laka gīsāla awīnā- 
gwīs, hī mīs la kis ķābālātsī kīs ukķī autlītas. 

14 Wa gil mis wila masa, hī mis la wāna- 
tlah dum sī da awīnāgwīs : la wiwūsilākā. 

15 Wa la hanīnākw laka numūgi bagwa- 
num gūgila lak ; la yālākas lāķīs awīnāgwīs 
kā humgīlī sī kā gwasū. 

16 La nīk kās pāpūklih-īdī sa kū-gatlītau- 
yi hume sa gwasū ; yiks la ií kīyos bagwa- 
num zawk. 

17 Gil mīs gla nunwākīk-īda, la nīkia, 
ginūg zi hīlūbatl-zanaya sin ūmpa kīnums 
T glū zawe, la mī sim tlil lāg sgin 
pūskāk ! 

18 La mun glākwilīs-kl kun lā un lāķun 
ūmpā, la mī sin nīk-kl kī, Ump, la mun 
yāk id kā ike awīnāgwīs, laka ā ka īs dūgilā 
1nayus. 

19 Kīsin lahitlü kun glīkādīs kwanūgūs: 
yü la ga hyin qix ük numūgāk lākūs hilu- 
bātlzanayā kūs. 

20 La glākwilīsa, kās gākī lākīs ūmp, 
gil mis gla gīsātla-ma, lī ūmpas dūkwāklilāk, 
la wosus, kās zilhwīdī, la hukwāklil lak 
kūkūnes kās mīzīk. 

21 Lī da kwanūg nīkik, Ump, la mun 
yāk-īd kā ike awīnāgwīs, lāka ā kā is dūgilā 
īnāyūs, kīsin la hītlū glikādis kwanūgūs. 

22 Au mis glī da ūmp nīk kis hīlūbatil- 
zanayi, kila hānāgīla sa ekia nuh-wanāyā, 


90 ST. LUKE, XV. 


kās nuhwunda ūsā sī lākuk, ukzānun dā 
hyī ka ās kīkutukglāya lākuk, glū tībāyau 
lak ga gūgwayū gwas: 

28 Glü kās gāka ūsā sī da tsunkwe ginā- 
num mūs-mūsā kās ķīlāh-īda ūsā kī, kunts 
wegi humāpa, kunts ekīkulī : 

24 Kā gin kwanūgik yiks tlileh-dik, gāk- 
uk gilāh-īda ; hyiseh-dik, gākuk khā: we 
lah dakw ekīk-īda. 

25 Wa yik gulyagī kwanūgis hīh-dī gāk 
lī da awīnāgwis: yiks gāka ií qāsūtlil laka 
gūg, la wüklhla kā dunkiāla gla wa 
yawālā. 

26 La klīlāla kā numūgi laka hīlūbatlza- 
nayi, kās wuklek masi gada. 

27 La nikik, gāk mūs zāye kūs, la mī sūk 
ausīk ķīlāh-īd kwa tsunkwāk ginānum mūs- 
-mūsā, ka ūs gāk īnāyīk ītū klug ek mā. 

28 Aū mīs la tlāwīsā, kis nik kās laiklī: 
gakī ūmpās lā-wulsā, kās hawākulīk. 

29 Aü mis nānākmī nik kis ūmp, dok, 
ein lek kīk-unkīl īākul kās, hīwekā tin nī- 
kiakā kīs wātldum ūs ; wa las hīwekā zaw 
gakun klas umā-bīdāwā lāmādū, kun eķī- 
kuli gla wun nīnumūg : 

30 Gil mis glū gākā yikwā da kwanūga 
kūs, yikwā lāk wīlā kis māmīktas de ūs laka 
klīklauskās, las ķīlāh-īd ka-ūkwā kā tsun- 
kwa ginānum mūs-mūšā. 


81 La nikik, kwanūg, yūh se ma āķ gla 

kūs lūk, kupetl gla wun, hūtsīstā mi süúk 
da ukā kun. 

82 La mīs gla ek kunts eķīkulī, glū kunts 
mūlī, kā ga zāyāk lāh dih kīs ekia, gākik 
gilāh-īda, lah dih hyisā, gākik kha. 


CHAPTER XVI. 


La nīk kis kikākūklā matsa wi, numūg 
wūtlī da kīkayā-dūtla bagwanum, hī mīs 
uknūgwad tsa aāksīla, hī mis la nīlum lak 
nik sūks mūmasīla āk māmīktas as. 

2 La klīlālāk kās nikik, mā zin wūglītlī 
lūkl? wa-untsū sā sīs aāksīlātla īnāya ūs. 

8 Lī da aāksīla nīnķīk-īda, wīh-īd klin, 
la mī gin dūgilāk la ma ī uk-īd tsa wun 
aāksīla īnīhdī gakun? kisi gin lāpīnūkwā ; 
la mī sin mākzā dādāgāla ā. 

4 La mun zāsīd kun gīh-īdaās-kl, yiks, 
le-kl gin lā-kl gīdā-matsū-kl lākun aāksīla 
inayi, kā daīklāh dakwī klis gākuu lakīs 
gigūg dakwī. 

5 La klīlāla kā gākīs lāk nāhwī da dīdā- 
numā lak gīkumāyas, la nik kā gālī, ginsīs 
dīdānumā ūs lākun gīkumāyi ? 

6 La nīkia lāķindek kh klīna: la ās nīk- 
ik, uk-īda ga kis kiādugā ūs, kās hānāhwīda 
ūs gāgalītlā kās kiātīda ūsas sikiā skum 
gūstau. 

7 La nik kā numūg, wa gins tīs ukā ūs ? 

la nīkia, lākindek klī zizidunau: la nikik, 
uk-īdaga kis kiādug ūs kās ktātīda ūsas mātl- 
gwanātl tsum gūstau. 

8 Lī gīkumayas zilwākā kā qik-zas kis ek 
aāksīla īnūkwā kā is lainayī nauķ-īda: kā 
ük da sāsum āk sa awīnāgwis ik yiks yau 
ik gīk-zasā kawi kā ūs uķīk lākwā sāsum 
äks nāqātlā. 

9 La misin nīktūkl, glāglīglaula-āla yisī 
da yaksum gīla dāla, oil umkl wis kīyohwīd- 
-kl da-īklāh dakwītls lūkl laka hīmunīsa 
gigūgā. 

10 Yikī da hāyatl-kiakīle kī da hūlatl 
bīdawī hāyatl-kitakīlā um-kl ka ā wisi kā 
kīnum: wa yiķī da kīsī hāyatl-kiākīlā kā 
hūlatl bīdāwī kis ālasa ií hāyatl-kiakīlāk 
kīnum 1. 

11 Wa gilh dakw ma ā kūs yāyākiākīla 
Jak kis ek dāla, unewā tī hīlī-kātla laka ūs 
yis kīnum-me māmīkias ? . 

12 Glū kāsū kis hāyatl-kiakīlāk ukā sa 
ūgwilā, ungwā ti zaw kla lūkl yisa hūs-mī ? 

HE Kīyosaī 1 hīlūbatlzānī īākula kā mālūg 
gīkumāya, kā iks kisa ī īs klīsīla kā numūg 
kās tlāhwila nūgī sa numūg glū kas klulī 
kā numūg kās yākmūtī kā numūg: kīyosa 
a kūs gīh-īdaas dakw īākulā kā i da Ike 
Gīkumī glū kā ī da mammon. 

14 Wa yiki da Pharisees yikā īawulkusī 
wuklīlā nāhwā kīk, lāk dakw dāsdatlas. 

15 T La nik lah dākwuk, sūh dakw mī 
da gilīx-um hītlā kā dūgitl-ts bagwanum, lā, 
glā tī da Ike Gīkumī kauklila um kūs nau- 
kīh dakwa kūs; kā í da īkiatle lāk bagwa- 
num, ķilķiltīma ī lak dūgātla īnaya sa Ike 
Gīkumī. 

16 Yikā law gla wī da prophets gātlīla 
um gāk-āklila um lāk John: giegiklil lak 
zikialumh dum ūtl tsa ek wātldum sa Ike 
Gīkumī, nāhwā mī sī bagwānum aulīklil 
lāk. 

17 Lā glā tā hūtlumātla kā kīyo-gwilīsī 
sa Ikī gla wa bunīk awīnāgwīs, lāk num- 
skum lākā gīyowīt lākā law. 

18 Nāhwā bagwānum gīdā mas kīs ku- 
num, kugadih-īdī sa ūgwila hī um autlīti: 
ela wi da la kugadih-īd tsa la gīdā matsū 
sis tlāwunum hī um autlītī. 

19  Numüq wūtlī da kīkiyā-dūtla ba- 
swanum, lūtl tī kūkzaula kā klākw daīilīkā- 
tla gla wa ek yāwābazau, ek-kusil humāp 
kīkugilītlīlā kuk nīnālāk : 

20 Lutl tī numūgi da dādāktāla ūtla glī- 
kādīs Lazarus la gulga-ulzum lāk tihyiles, 
mugagīd kā līlāx-ā, 

21 Nīk kās humgīla sa wī sa gupumgī sa 
wa yi gupākul lāk humhdumītla sa kīka- 
yādī bagwanum: gākaā sī ka ī da wa-ūzī 
kilkāk līlāx-es ūgīnāyas. 

22 Wa la à sī da dādākiāla à wīķik-īda, 

„lā kutlil-kī sa angels, lā yūs lāķ īyasaus 
Abraham: wa laka ī da kīkayādī bagwanum 
ūzākiā, la wunumtīd tsa wa ; 

23 We lāk hell la īķikumh-īd, la um 
tlālāwotlila, la dūgilāk Abraham laka gīsāla 
glū Lazarus lāk īyasaus. 

24 La quqatl tse nīkia, Ump Abraham, 
wāk-īda gākun kās yālāk- īda ūsa sūk Laza- 
rus kā zumstī sū kwā sūs mākimh-zānāyik 
lak wāpā, kā kiūhwīda yūs gin ķilumk; 
kak gin ķāķālākulik lak gada hyīhyikulāk. 

25 Au mī si Abraham nīkia, kwanūg, 
mulgulā-la kis wawasdumh-de ūs bagwānum 
a, loklilīh-de kūsā kīsek de yūs ukā, hī umk 
di wis glī ga Lazarus loklīlāh duk yaksamī : 
we gak mis glāg hītlīlkulāh-īdā, la mis glīs 
kķāķālākula. 

26 Wayū mī sūk da, olākautla asa kunts, 
kā kīyosīs gewilātsa wāh laka nik lāk kās 
le lūkl gehīd lākuk, glū kā kīyosīs gāk lā- 
wītl gehīd lāg gāk gākunūh. 

27 La nīkia lāgītlin hawāk-ulūkl, ūmp, 
kās yālākā ūsāk lāk gūgā sin ūmpā: 

28 Kak gin sikiogwādī gāk nātl-numw!- 
yūt; kā le sūk nītla kī, āklī gak dākw lāk, 
lāk gada ķāķāla-kulā sik. 

29 Au mīsī Abraham nīkia, uk-nūgwādih 
dakw ma ā sīs Moses gla wa prophets: wī 
gih dakw la hyi hūklīlāh dakwuk. 

80 La nīkia, Ki, ūmp Abraham: gil um 

Jak glī numūgā gāyūtl laka tlilī, lah dakw 
klī māyātā-kl. 

81 La nikik, gilh dakw ma ās kis hūklī- 
läk Moses gla wa prophets, kis dakw um lāķ 
ka à wis hüklila lāk, kū numüq laki qila 
gilīsā laka tlīlī. 


CHAPTER XVII. 


La nīk lākīs kīkākūklā matsa wi, kīyosa 
1 gīh-īdaās is gāki gāgāklalasa, lā glā tā klī 
lāķāla klī gāk klas ! 

2 Ekī lāksdī kā ī kū kulīkūd tsūs wālasa 
tīsum, kās le zukutūyū laka klāsāg, lāk gih- 
ida masuk numūgā lak gada gingimānum 
munī kwik. 

8 T Yāklauh dakw-la: kū yaksumh-īdilā 
kis numwiyūt ūs, klūtlīlā lak; wa gil mis 
māyātā, kās kīyoh-wīda ūsāk gīh-īdaas as. 

4 We kū yāksum lāk lūkl aglabū punā 
ķā nālā, kās aglabū puni gestā lūkl, nīkia 
māyātin, la mī sis kīyoh wīd kluk gīh-īdaas 
as. 

5 Lī yīyālākum as nik kā Gīkumāyī, 
ginwāla kunūh ūgizālazi. 

6 Lī da Gīkumayīi nīkia, gilh dakw mī 
laka kūs uknūgwādis ūgizalaze hī walasī 
numskum stū mustard zimālāsā, lāh dakw 
lakus nik lak gada syeamine glosā, wīga 

klüpukilisuk, kās la ūs glāga-āklī laka zilāti, 
lā lāk nānākīgī um lākūkl. 

7 Wa ungwā tī lāh dakwūkl hīlūbātl- 
zānī nūg sa tulģulīsā glū aāksīlā lākuk mūs- 
mūse, yikā nīk klāk, yiks gaka ī la-īkl lākīs 
lākulā īnīh-dī, kīlaga hīnāgil gāgalītluk kās 
humh-īda us ? 

8 Kas kisa lasī is nikik, wīga gātl ālītlāk. 
kun humh-īda āsa, wusik-īdā, kās aāksīla ūs 
gākun, kun he-kl lā-kl humaā-gūtl-kl glū 
nākaāgūtl klī; lā-kl wīs glas humh-īd-kl glū 
nākīd-kl ? 

9 Kīlakias-kā ma ī kā hīlūbatl-zanayī kā 
iks la ī ukīd kā gayū kā uķīd tsūsa ? 

10 Hīh dakw um ka à wi sis ūgwākā gīh- 
idi, yiks la à kūs uk-īduk nāhwā gayū kās 
uk-sa wūs, nīkia, kīyosī gānūh genum ās 
hīhīlūbātl-zanī ; lamunūh ukīd ki da uk-sū 
wā la sunūh. 

11 q Wa yiks lah dakwa i gayūtlil lāk 
Jerusalem, la ās nuk-sau lāk Samaria glū 
Galilee. 

12 Wa yiks la ī lākulīsā ķā numi güqila, 
hi mis nukās kī sa nukoqi bībagwanum yiki 
da kikasulatl-uni yikā glāhglawīs laka 
qisātla : 

13 Lah dakw hāsila, nīkia, Jesus, Gī, 
wāk-īda gakunūh. 

14 Wa gil mīs dūk-wāklilāh dakwuk, la 
nik lah dakwuk, hāga nītlā sūs bībagwanum- 

īnīh dakwā kus laka priests: wa gil mis 
ģiyvūtlīlāh dakw lāk, lah dakw ek-īda. 

15 Wa numūg lah dakwuk, yiks la ī 
dūkwāklīlāks la 1 ek-īda, aīdaākā, hāsula 
zīilwākā kunts Ike Gīkumī. 

16 Wa la huk-wālis lāk gūgwayaus, kīlā- 
kias-kulak : Samarītan tā. 

17 Lī Jesus nānākmī nīkia, kīsa ī da 
nukogā ek-īda ā? wī zau tī da nānumūge ? 

18 Iīsosa ī nik kās aīdaāke kās zawīs 
zilwākā laka Ike Gīkumī, hīga ma ī gada 
ūgwuķsumāg zis ga ? 

19 Wa la nikik, glāk-wīdaga, kās lā laga 
ās: hī mis ūgizalazī yūs qila masūkl. 

20 % La wuklāsū sa Pharisees wīlāg kl 
sāk klī da gīkāsa sa Ike Gīkumī, la nānāk- 
mīh dakwuk nīkla, yik gikāsa < sa Ike Gikumi 
kīsī awilhyisā. 

21 Kīs dakw um-kl ka à wisi nīk-kl, dok, 
lāk ga! glū lākī, laka! kā dok, yik gīkāsā 
sa Ike Gīkumī gīgakīmī lūkl. 

22 La nīk ķīs kīkākūklā matsa wi, gāk 
um klī da nālā kla kāsū lah dakw-kl wātlā- 
kīlā-kl kās dūgila ūsāk numā lāk nāle sa 
Kwanūgā sa bagwanum, wa lah dakw klis 
kis dūk-wāklīlā-kl ki. 

28 Lah dakw klī nīk-kl lūkl, dok, lākā ; 
dok, lāk ga, qala lāk, kis kad laskumīļi 
dakwuk. 

24 Kā gīx zāsa sa klinīgā, yiks la ī E- 

G 

ukau laka numh-ida ī sī lāk bunāziya sa iki, 
kās guk-īdī lāk upsbālī sa sa īkī: hī mīs 
qixdum-kl tsa Kwanūgā sa bagwanum lākķiīs 
nālā. 

25 La mis gla tlālāwotlīlā ma wis glā-kl 
glū yakmūdum-kl tsa līlgilāklayik. 

26 Wa hī mīs gīxdum ūtlas nālūtlas Noah, 
hī um-kl wis gāk gīx kla ka í nāles Kwa- 
nūgās bagwanum. 

27 Humāp dākwa ūtla, nākāh dākwūt!, 
hīhāyāsikiaulāh dākwa ūtla, lah dakwūtlī 
_zawe lāk hāyāsiktūhwīdī, lāga ā laka nālūtla, 

lah dum ūtlas Noah lāks laka ūgwā, wa 
lūtlī da pa-ūtla gāk, lūtl wīwilā masuk 
nāhwā. 

28 Lā kaā kāt gīh-īdaās lāk nālūtlas Lot : 
humāp dakwa ūtla, lah dakwūtl ka ī nākā, 
kilhwāh dakwūtl, lākūdih dakwūtl, zimāh 
dakwa ūtl, gūgīlāh dakwa ūtlā ; 

29 We lā glā kā nālā yiks la ī Lot lotlzau 
lāk Sodom yūgwih-īdī hyīhyikula gla wa 
hyīhyuksumāla tīsum gāyākul lak īkī, lūtl 
hyisīdā mas wīlūtl kī. 

30 Hi mis gīgīlas klī lākī da nālā klā yik 
nītl-īdāyūh dum kla sa Kwanūgas bagwā- 
num. 

91 Laki da nālā klā yiki da hīklā lī da 
ūgwesa sa gūg, gla wis māmīkia ga-īklil laka 
gūg, qala hyī lā ķā kās uķ-īdīk ; gla wi da 
āawīnāgwitsīla, qala hyī ka ī aidaākā. 

32 Mulqila lāk kunum ūtlas Lot. 

88 Yik ungwā kla ālē-kl kās loklī kis 
gilātla gītl hyisā mas klik: wa yiglāk 
ungwā kla hyisā mas-kl kis gilātla gītl 
ģāgilā aqila klik. 

34 Nīkin klūkl, lakī da kānūklā mālūgwī 
kli bībagwanum kla laka num ga-īlas; 
numūgī da uk-īd tsū-kl, lā klī da numūg 
galītl-awī-kl. 

85 Mālūg kl zīdāk kla gītlā-kl; numūgī 
da uk-īd tsū kla, lā klī da numūg ga-īs 
awī-kl. 

86 Mālūg kla bībagwanum kla āawīnā- 
gwi tsīlā-kl; numūgī da uk-īd tsū klā, lī da 
numūg glā wīs āwi-kl. 

87 Lahdakw nānākmī nīkik, lākwe, Gī- 
kumī? la nīk lah dakwuk, lāk uk-āsa sa 
yaqisi, hī mis la ķāpīkaula tsa gīg. 


CHAPTER XVIII. 


LA yākugātl tsa numāhyis dumā lah dak- 
wuk nīk kā hīmunātla mis bībagwanum 
hawāk-ula, glū kās kisi yāyā-īk-īdā ; 

2 Nīkia, lākī da numūtla gūgila numūg 
dādalītā-īnūk hī gāk lī, yikā kīs wūtla kitla- 
tlā sa Ike Gīkumī, lūtlī kis māyānīdi-nūgs 
bagwānum. 

Ə Lūtl tī numūg zidāk ūzākias tlāwunum 
hī gāk lī da gūgila, lī da zidāk gunāl gāk 

lak, nikia, kus-īda ka un kla ka yaksami 
gaķun. 

4 La nik kās kis ma wis glī: lā tā ātlum 
nīnķīķ-īda, wāh mī gin ki kitlātlā sa Tke 

5 La mis glin kā gak īnāyas gada zidākuk 
yāwīnal gakun, la mī sin kus-īd-kl kā ī, ā 
kla gāk hīmunātla um yawīnal gākun. 

6 Lī da Gikumāyī nīkia, hūklīla lāk watl- 
dum ā sa kīs ek dādalītā īnūkwā. 

7 Wa kīs kla i da Ike Gīkumī kusid-kl kā 
is kūglagā, yikā hawākule-kī kūk kākanū- 
klīk gla wūk nīnālāk, laka wāh um kla kīs 
ākl ? 

8 Nīkin klūkl yikīks kusīdī klāk yihyilā- 
kl; wa wetlā tā klī kū gāk klī da Kwanūga 
sa bagwanum, khā um kla īk ūgizalazī lā- 
kwā awīnāgwīsīk ! P 

9 T La nīks gada numāhyis dumāk lah 
dākw ki da qilix-um hīlīkulā sis egalazīh 
dākwī, kās ķiltī ka à sa nāhwā ātl-ūgwil 
lāk: 

10 Mālūg wūtlī bībagwanum la lāgūstau 
laka umyākulazī kās hawaķ-ulī: yikā numūg 
Pharisee, lī da numūg hātlākulilgisā. 

11 Yikā Pharisee glāwītl kās hawāk-ulī 
ģīkiala ga gilīx-ma: Ike Gīkumī, kīlākias- 
lā hyīk gin kīsik hī qix i ūgwil bagwanum, 
nīnānūtl-tsīlilg, klīgā mas, mū- -umkwila, ol 
ga qix gada hātlā- kulilgisik. 

12 Mātl puneh kis humàp num puna 
olla, zawe gin klā gāyūtlī lakun nāhwā 
ukā. 

13 Lā glā tī da hātla-kulilgis, glāwītla ī 
laka gīsala, kis nik kas au gla tī iķi-kumh- 
id tsīs kayākus laka īķī, au um muhiā kis 
tukubauyī, nīkia, A Ike Gīkumī wāk la wo 
sin klāk gin yāksamīk. 

14 Nīkin klūkl yik gada bagwānumk la 
bunīstā lākīs gūg ek-mūdumā kawi laka 
numūg : kā nāhwā īķiala mas kis bagwanum 
īnayi gilīx-ma bunīstā matsū-kl; lā glā ü 
da bunāla masā kis bagwānum īnayī gilīx- 
ma īķīstā-matsū klī. 

15 4 Wa gak dakwi lāk sis ginginānum 
munīkwī, kā pāgaā-klilīsīk: gil mis gl 
kīkākūklā matsa was dūgilā kik lah dakw 
klūtlīlāh dakwuk. 

16 Au mī sī Jesus klīlālāh dakwuk kā 
gakīs lak, nīkia, helūmāla kwā ginginānum 
muni kwik gak gakķun, qala hyī kād bulaq ; 
kā īks yū ma ās gīx zāts gīkāsa sa lke 
Gīkumī. 

17 Au lin nīkiūkl, yik ungwā kla kis 
dādāla kluk gīkāsa sa Ike Gīkumi hī qīx à 
ginānum bīdawī kīyos tā gaīglas klisī lāk. 

18 1 Numūg tī da gīkumāyi wuklāk, 
nikia, Ek Kākūklāmas, masin gīgīlas kla 
kun loklīk hīmunīs gilā ? 

19 Lī Jesus nikik, mā zīs glīkīd gītla 

gakun klas ek? kiyosa ās ekia, hī ga mī da 
numūg ma, kā Ike Gīkumī. 

20 Kauklila umsī kā wātldum ī, gālā uk- 
iduk mūkwāyī, gālā tlla masuk, qala gilū- 
klāk, gālā klīlgālāk, māyāhyilā lākīs ūmp 
ūs gla wīs abump ūs. 

21 La nīkia, nāhwis tā mūgun ākķīlāg 
geh-īd lāk gin ginānuma ūtlik. 

22 Wa gil mī sī Jesus wuklilā kīk, la 
nik ik, num-īs wayūglānuma ūs: lākudā ga 
kis nāhwe ūs ukā, kās yāgā ūsā kā wīwūsī- 
lākā, we lā klis uknūgwād klis tlāhwile laka 
iķe awīnāgwīs: kās kīlaga ūs legi gaķun. 

28 Gil mis gla wūklīlā kik, la aul zihyi- 
lāgā: kā is ķīķayāda īnayī. 

24 Wa lī Jesus dūgātlāk nīkla, aula wis 
tā hulsila um kli da ķīķayāde la-īkl lāk 
gikāsa sa Ike Gīkumī. 

25 Kā īks pusātla kāwāya ī kā gūdānā 
kās laiklī lāhsau lāk gokglayas kunāyau, lā 
elak kā laiklisa ķīķayādī bagwanum lāk 
gīkāsa sa Ike Gīkumī. 

26 Wa yih dakw ki da wuklīlek, nīkia, 
wa ungwā zau tī da gāgilaāg klā ? 

27 Au mis nīkia, yki da wāh sa was 
bagwanum kisi wāh sū sa Ike Gīkumī. 

28 Lī Peter nīkia, dok, H gānūh bo sunūh 
nāhwā, kunūh gākī lega yūkl. 

29 La nīk lah dakwuk, au lin nīktūki, kī- 
yosa ī bagwānum la bo sīs gūg, glū kunum, 

elü nātl numwiyūt, glū gīga-ūtl-nūg, glū 
sāsum, kā ī da gīkāsa sa Ike Gīkumī, 

20 Yikā kis kla lo-kluk ķekāwayā lāg, hī 
mī sī da awīnāgwīsa gāk-kl, hīmunīs gilā. 

321 T La uķīd kà mālūgwagīvū, kās nīkī 
lah dākwuk, dūgātla, la munts lā-kl lāk 
Jerusalem, la mī sī da nāhwā kiātā yūtl tsa . 
prophets lā-kl gātl tsīs tā-kl lāk Kwanūga 
sa bagwānum. 

82 Kā iks la mā ī zawe-kl lākā kis mātl- 
tela kā Ike Gīkumī, kās le-kl umlum-kl, glū 
mīklā sū-kl, glū qīsā sū-kl. 

858 Lah dakw klī hwisā kluk, kās kīlāh- 
īdī kluk: lā klī glākwilīs-kl kā lā kla yūdūh 
wuķsā-kl nālā-kl. 

34 Lāh dākw kīyos ayūzitl-ts lākuk ; lā 
gada watldum gulāglug lah dākwuk, lah 
dākw kīs kauklīla kā la wātldum ā. 

95 T Wa yiks la í īhiātl lāk Jericho, 
numūgī da pupās bagwanum gāstaulīs ķā 
tihyila dādākiāla à: 

86 La wüklhla kā kīmaul hayākula, la 
wuklāk mā sī. 

37 Lāh dakw nītlā kīks ke-nāgila 1 Jesus 
as Nazareth. 

88 La lāgagātl nīkia, Jesus, yūkl kwa- 
nūgs David, wāk-īda gakun. 

39 Wa yih dakw ki da gala giwayi klūl- 
gātluk kā giklātlīs: au mis la hutīd lāgā, 
yūkl ķwanūgs David, wāķīdā gāķun. 

40 Lī Jesus glāk-wālīsa, la uk-kiagātl kā 
sāk yū wis lāk: wa gil mis gāk nuhwāh- 
īda, la wuklāk. 

41 Mā sis gayau ūs kun gīh-īdaāsū-kl ? 
la nīkia, Gīkumī, kun dūgilāh-īdī. 

42 Lī Jesus nikik, wīga dūgilāh-īduk: 
kis ūgizālazī yūs ek-īdā masūkl. 

48 Wa hīh-īdā mis dūk-wāklīlā, la legīk, 
zilwāka-tawi kā Ike Gikumi: gla wa nāhwā 
bagwanum yiks lāh dākwa ī dūk-wāklīlā 
kīk, zaws zilwākā laka Ike Gīkumī. 


CHAPTER XIX. 


Wa lī Jesus lātsaulī sa, la mis kātsaul lāk 
Jericho. | 

2 Wa, dok, numūgi bagwānum glīkādis 
Zacchaeus, lā tā gīkumīi hātlākulīlgisā, ki- 
kayāda kād. 

3 La mis dādūk-wāklila-āk Jesus ungwī ; 
kīyos tā gīh-īdaāts kā ī da tākiapī, kā is 
umeskumāla īnāyīi. 

4 La zāzil-hwātl giwāyā, la klupūstau 
lākā sycomore glosā kās dūkwā-klilīk: ka 
īks le-kl ke-nāgilā-kl lāk. 

5 Wa gil mī sī Jesus gāk-āklil lāk, la 
dūkūstau kās nikik, Zacehaeus, hānāgīlā 
laga kās gākākā ús; kak gin hītl gin līs 
gūga ūsā kwa nālāk. | 

6 La hānāgil, kās sakaki kas dādālīk ek 
kusilā. 

7 Wa gilh dakw mīs dūk-wāklilā kīk, la 
nāhwā um kiyūdā, nīkia, le-klīk ga-īklīlā- 
kl lākwā bagwānumk yikwā ukāk yekīnāyi. 

8 Lī Zacchæus glāk-wālīsa, kās niki kā 
Gikumayi, dūgātlā-la, Gīkumī, yikā nuks-ī 
lākun māmīkias zaw un klas laka wīwūsī- 
lākā, wa gil um lāk wīsin uk-īd tsū nūg lāk 
lāk numūgā bagwanum nānūtl-tsilānum āk, 
la, mī sin idi sas mu pune hī wāki. 

9 Li Jesus nikik, kwā nālāk gāķī gāgila- 
lazī lākwā gūqīk, kā ūķs ūgwākā ma ik 
kwanūgs Abraham. 

10 Kā ī da Kwanūga sa bagwanum gākā 
1 ālē kās gāgilī kā lah de hyisā. 

11 Wa yiks lah dakwa 1 wūklīlā kīk, 
la ālīgindā yākugātl tsa numāhyis dum ā, 
kā is la-īnāyī īhiātl lāk Jerusalem, glū kā 
nīķīnīh dakwa sīk gīkāsa sa Ike Gīkumī la 
um nītlīdikl. 

12 Hi mis lā-gītlts niki, numūg wūtli 
gīkumā yūtla bagwanum lā laka gīsāla 
awīnāgwīs kās lālūklī kās gīkāsā, glū kās 
gākī aīdaākā. 

15 La klīlāla kā nukog hīlūbatl-zanayas, 
kās zawek yisa nukāskum dālā, la nik lah 
dākwuk, yāwīhiāla tsūk kīs mītl gin gāk- 
kl. 

14. Lā glā tī gūgilūt as klīsīlāk, lah dakw 

yalak-idayü nūgā ātlākāwīs, nikia, kis kli- 
nūh gīkād klisa bagwanumk. 

15 Wa yiks gāka ī aīdaākā, la um lo-kl 
ka gīkās, la uk-ķigātl ki da hīlūbātl-zanayī, 
ylkis zāwās de sī sa dālā, kā klīlāla sū wis 
kā gākīs lak, kās kautl-āklilīk māsī lah 
dakwa genums yisīs kil-wīnīh dakw. 

16 Wa lī da gālī gāk lāk, nīkia, Gīkumī, 
yik gās dāla gūs lāh ālīga kā nukāskum. 

17 La nīkik, la ums hītlāķā, yūkl ek 
hīlūbatlzanī: kā is la-īnāyūs yāklau kā 
hūlatl bīdawī, gīkumī lagats nukāhīdātle 
gigūg-gagwiSa. 

18 Wa gāķī da numūg nīkia, Gikumi, yik 
gas dāla gūs lāh ālīga kā sikiāskum. 

19 Lanīk ūgwākāk, ūgwākā laga gīkumīs 
sikiah īdatle gīgūg-gagwiīsa. 

20 Wa gākī da numūg, nīkia, Gīkumī, 
dok, ga ums dāla ga, yikun ulgwāglug dik 
kunīpsumālāhd. 

21 Kak sin kitlīlehdi gūs, ka is tlāwī- 
zīnayūs bagwānuma: dāgūstaulī sa ākūsā 
kis kis de yūs uk-ālīzumā, glūks humsa 
ākūsa kis kis dūs zimāya. 

22 La nīk ik, gāyau lākūs simpsā kūs in 
dādalītayū klūkl, yūkl yāksum hīlūbatl-za- 
nī, kauklīla ma à kūs āk gin tlāwīsīg bag- 
wanum a, dāgūstaula kun kis di ukālīzumā 
glū humsā kun kis di zimāya. 

23 Wa mà zau tis kīsītl de üs la zaw sin 

dāla laka dāla-īlas, we lā lāks din klāk sin 
gākik dākialāg gla wī da ginwūlum ? 

24 La nik lah dakw ki da glākwātla.lāk, 
dāh-īdā gākwā dālāk lāg, kas zaw ūsā sūk 
laka uknūgwāde sa nukāskum. 

25 Lah dakw nīk yik, Gīkumī, uk-nū- 
gwāda ma à sī sa nukā-skum. 

26 Lin nīkiūki, yikiks zaw sū wi klī da 
nāhwe uk-nūgwādā; we lā glā kī da kīsā 
uk-nūgwāda, yiki da wāhyī uķs uk-īd tsū 
* um-kl lāk. 

27 Wa yiglā ki da klīsīle gākun, yika 
kīsa nīk kās gīkāde in, kīlaga tsī, ķīlāhīda 
ūsāk lā kun nukumā yīk. 

28 T Wa gil mis gātl nīk sik, la kāsīd 
gāla-gīwaya lā la ā lak Jerusalem. 

29 Wa yiks la ī nuhwāhīd lak Bethphage 
glū Bethany laka nuge yika glīkula su was 
nuges Olives, la yālāķīd tsa mālūg gayūtl 
lākīs kīkākūkla-matsa wi, 

80 Nīkia, hāgih dakw la hī-nāgil laka 
gūgila nuk-ķiūdī sūs, yikī da kāh dakw sū 
lā-kl lā-zaulīs-kl, lā klis khā-kl kā ginānumā 
gūdana, yiklisa, yikā kis mā gegind tsūs 
bagwānum: giītl-īdāk, kās gākā ūsas. 

Əl Gil mī sis wuklā sū lak, mā sis gītlā 
gītlāg > la ta klis nīk-kl, yikā Gīkumaya 
uk-iksdikuk. | 

82 Wa lah dakwi da yalakum ī, la khā la 
umk qetla asas watldum as lah dakwuk. 

33 Wa yiks lah dakwa ī gītlā-lālīs kā 
ginānum 1 gūdan, lī da īķ-nūgwādes nīk 
lah dakwuk, mā sis gītlā gītl dākwītla kwa 
ginānum ik gūdana ? 

84 Lah dakw nīkia, yikā Gīkumaya uk- 
iķsdikuk. x 

00 Wa gāk dakwis lak Jesus: wa lah 
dakw klapundāla sis qitlqelah dakw laka 
ginānum gūdan, kas gāga-āklilūdis Jesus 
lāk. 

060 Wa lākīs la-īnayī ke-nāgila, lah dakw 
klapulsila sis gītlgelah dakw laka tihyilā. 

87 Wa gil mis la nuhwa-nāgila, la umk 
tuhiākule sī da nuges Olives, la wīlā zi kiasi 
da kīmaula lak kikākūkla matsa wās eķī- 
kugātl kās zilwākī ķā lķe Gīkumī, hāsila 
ka ī da nāhwā tlogīmas gīgīlas yik lah dakw 
di düqitl-ts. 

38 Nīkia, ek wis tī da Gīkumāyīi kà gākī 
lak glīkum à sa Iķe Gikumi: nākulkula lak 
ike awinaewis, glū egalazī laka īkiākawi. 

99 Lī da wa-ūg Pharisees gāyūtl laka 
kīmaula nīkik, Kākūklāmas, bulā zau ķūs 
kikākūklā RE wik. 

40 La nānākmāya nīkia, nikin klū klā 
kīks, gil mī lāk gas gīklātla lak, lā lākūk da 
tīsum ik yākusgātl lak. 

41 1 Wa gil mis la nuhwā ga à, la dūk- 
wāklīla kā gūgila la gegātl kā i. 

42 Nīkta, gil mī laks de kūs kauklīla kwā 

nālāk yikā nīnākukulā mas laka ūkl, lā tī 
la gulāglug lākūs kayākus ā kūs. 

48 Kā ī da nāla kla gākķī kla, kū lā klīs 
hayūt-ūs lāpsīstund kla kūs awiste kūs, kās 
kimyīstund klūkl, lā-kl kis hītlkāla klūkl 
gayūtl-zawas nūg lākūs awīste kūs. 

44 Kās numāgalīsī klūkl gla wa awīnā- 
gwis ik, gla wūs sāsum à kūs lākķūs ūzaulīsā 
kūs; kīs tā klī gīyāyaula kluk numskumā 
tīsum māgotlā-kl lūkl; kā īs kīs zīnā yūs 
kaukliīla kis gākā zīnā yūs. 

45 La la-īkl laka umyākulazī kās kiāya- 
wulsilāh-īdī kā lākulā. 

46 Nik lah dakwuk, kiaduga ās, lā klin 
gūgī hawāk-ulazī-kl, lah dakw gla tas gilū- 
glāzī masug. 

47 La kākūklāmas kūk nīnālāk laka 
umyāk-ulazī: la gla tī da gigikumāyī la- 
ulbled gla wi da scribes gla wi da nīnauksau- 
le sa līlgilāklayī hāyātla ka āk kās tlīlā 
mas īk. 

48 Lah dakw kīyos khā sūs kās gīh-īdaas 
dakwa; kā í da nāhwā bagwānumks zinā i 
lak, hūklīlāk. 


CHAPTER XX. 


WA laki da numk sa nālā lāk, lāķīs la- 
īnayī kākūkla-masā-lālītl kā bībaewanum 
laka umyākulazī, glū glīks-āla sī da ekī 

zikialum, hī mīs gāk-ās lāk yisī da gīgiku- 
māyi la-ulbled gla wi da scribes gla wa 
qulsqulyaq. 

2 Lah dakw yākugātl, nikik, nitla las 
gākunūh; māsī iāķī nūga sūs qīgīlasā kūs ? 
wa ungwi ka i nīkia kās he ūs gīgilī ? 

ə La nānākmī nīk lah dakwuk, ūgwākā kh 
sin wuklā sū nūg-kllūkl; kās nītla ūs gāķun. 

4 Yik zūkwa īnayas John, gāyūtl ma ī 
laka īke, glū gāyūtl lāk bagwanum ? 

5 Lahdakw kīkayūda, nīkia, gil mī lāk 
gints nīk lāk, gāyūtlī laka īke; lā lā kūķ 
nik lak, mas tīs kīsītl de ūgis ki ? 

6 Gil um lak wis glints nik lak, gayūtl 
lak bībagwanum ; nāhwā um lak wīsa bagwa- 
numk nāpāpulāk gāķunts : kaķs nik dakwa- 
āk John prophet ā. 

7 Wa lah dakw nānākmaya nīkīķs kis 
dakwa ī kauklilāk gāyūlas as. 

8 Lī Jesus nik lah dakwuk, kis um ka un 
ūgwākā nītlūkla sin hī-gītla gīgilī. 

9 La yākugātl ķā bībagwanum yis gada 
numāhyis-dumāk: numūg wūtlī bagwanum 
awināgwiīsīla, la glīkiūmats laka iawīnāgwi- 
tsīla-īnūk, kās le laka ūgwila awinagwis kās 
ketlī. . 

10 Wa laki da klüklapunk la yālākā sa 
hilübatl zanāyī laka īaāksīla, kā zawh dakwi 
sik lak nūnawīmasa sa awīnāgwis : au mī sī 
da iaāksīla gīkāk, kehīduk. — x 

11 La ītīd yalak-id tsa numūgi hīlūbatil- 
zanayā: wa auh dakw um ka ā wīs qika, 
glū dādāhsīlāk kehīduk lūpnugila. 

12 La ītīd yalak-īd tsa numūgi: wa auh 
dakw um ka ā wis lulkutlā masuk, kās 
zukūdīk. 

15 Lī da gīkumāya sa awīnāgwīs nīkla, 
mā zin lā kla gīh-īdaās-kl ? la mun yalak-īd- 
kl sm tlāhwila kwanūgā: māyāhyila hyis 
dakwī laka sīk. | 

14 Gilh dakw mis glī da īaāksīla dūk-wa- 
klilak, lah dakw kīkuyūda, nikia, yū um 
hīlālasūk : wīga hyints ķīlāh-īdug, kunts 
nūgwi-kl hīlānumā klug. 

15 Wa lah dakw zuk-wutlzaulisak laka 
awinaewis, kās ķīlāk-īdīk : wa masi qihidaas 
kla sī da gīkumaya sa awīnāgwīsī lah da- 
kwuk ? 

16 Is ma ií gla gak-kl kas hyisīdā masi 
kluk gada īaāksīlaga, wa lā klī zaw klisa 
awināgwiīsi lak ātl-ūgwila um kla : wa gilh 
dakw mis wuklila kīk, lah dakw nīkia, kis 
nīs glā. 

17 Au mīs dūk-wīd lah dakwuk kas nīkī, 
mā zau ti da kiatāyā, ka tīsumīyikā yakmū- 
dum ā sa gīgūgīla īnūk, hīmīs la awilākī sa 
ūnūzuksdiyī ? 

18 Yikā nāhwe gihsumd ki da tīsum i 
yilgā-kl; wa yiglāk tīk-āklilas klas, gupamīs 
tā mas klik. 

19 % Lī da scribes gla wi da gīgakumāyī 
la-ulbled dāh-īda iīksduk lākīk; lah dakw 
kitlīlā sa bagwanum : kā iks dūgilah dakw 
ma à kīks hī ma 1 nīnākītl dakwī. 

20 Lah dakw kķāķālalak, la yālāk-īd kā 
dlūgātlilgis, yika ek būtla, kā hītla kīk wātl- 
dum as, kā le lāks dādalītā sū sa gīkumāvi. 

21 Lah dakw wuklāk, Kākūklamas, kau- 
klīla munūhwāks nukā is wātldum ūs gla 
wis kākūklāmazum ūs, laka ās kis awila 
gīlāk ungwe bagwanum a, au um glatl ķākū- 
klamats tihyile sa Ike Gikumi aula klāla. 

22 Nukā ma ī kunūh zawes hatlākum lak 
Cæsar, glū Kisa ? 

23 Lā tā dūk-wāklila gīkīh dakwas, la nik 
lah dakwuk, dūgā mas la sin klas dale. 

24 Ungwāsig kūgamī glū ķega uk-gas ? 
lah dakw nīkta husūkwāk Cesar. 

25 La nīk lah dakwuk, wa wīga zaws lak 
Cæsar yikā husāk Cæsar, glū zaw kā Ike 
Gīkumī yisa husā kā Ike Gīkumī. 

26 Lah dakw kīyos gekāsuk wātldum as 
lak dugitl tsa kīnum bagwanum : lah dakw 
kķunyasas wātldum as, la gīklatla. 
Sadducees, yih dakw ki da nīkia kīks kīyosa 
i gilāh-īda ; wa lah dakw wuklāk, 

28 Nīkia, Kākūklamas, kiātīdūtlī Moses 
gākunūh, kā gil mīs ūzākī nule sa numūg 
bagwanum kugāda, glū kīyos sāsum ā, kā le 

sa kunum uk-id tsū sa zāyā, kās sāsum gīlī 
kā īs nūlāh dī. 

29 Wa lūtl tī aglabū qi da numīmūtla hī 
getlī: wa yiķā nūlastukumāyī kugādih-īda, 
la ūzākia, kīs kwangwādih īda ; 

30 Wa lī da mākilek kusadih īdis, wa 
laka ida numūgi uk-īduk; ` 

91. Wa hī um ka à wis qih idi da aslabüq 
numīma ūgwākā kiyos sāsumh-iduks la ī hī 
qih-idi. 

82 Wa la ātlulks-diyī da zidāk lā kād 
ūzih-īda. 

99 We lākī da gilāh-īd kla ungwās klī 
kunum-kl lah dakwuk ? ka ī da aglabū gāks 
nāhwā ma ī kugādih īdis. 

od Lī Jesus nīk lah dakwuk, yikūk sāsum 
ak sa awīnāgwīs ik kugādīih-īda ik, laka ūk 
zawi lāk hāyāsiktūhwīdī : 

95 Wa yih dakw gla ki da hītlū mūdumā 
kās lo klī kā awinagwis, gla wī da, gilāh-īdī 
laka tlīlī, kis kugāda, kis kād zawe lāk hāyā- 
siktū-hwīdī. 

86 Kā iks kis dakwa à tlītlīla-īm ītīdā : 
kā īks numāhyis dakwa ā gla wa pīpaglum- 
nūg, glū sāsum sa Ike Gikumi yiks sāsuma 
ā sa gilāh-īdī. 

37 Glākwilīsā matsū glī da tlilī, ya-umk 
nīlum ūtlas Moses, laķī da awīnagis uk-ātsa 
kusbih, lā ūtla slīkulā kā Ike Gīkumīi yis 
Gīs Abr aham, glū Gis Isaac, glū Gīs Jacob. 

H 

88 Kā iks kisa ī Gī sa tlilī, hus glī kā 
qila : kā īks nāhwā ma ī gilātla lākī. 

89 T Lī da wa-ūg scribes nanakmī, nīkia, 
Kākūklamas, la ums nukā. 

40 Kāh dakwuks kis la nāl ītīd wuklā sū 
nūg lak. 

41 La nik lah dakwuk, māsī nik dakwītla 
sī kā Christ kwanūgis David ? 

42 Kā David yiks nīkia ī laķī da kiaduga 
sa zilwāk-klin yikā Gīya nik kun Gīyā, gāh- 
īdā lākun hītlkīūtlzana, 

45 Kun he klin lā-kl tīpdumā masī-lā-kl 
kis hayūtus kā is gūgwayūs. 

44 La gītl tst David glīkulas Gīyī lāk, we 
mās tī lāgītlas kwanūgis ? 

45 T Wa wuglītl tsa nāhwā baswānuma 
la nik kis kīkākūklā matsa wi, 

46 Yāklaula kā í da scribes, yikwā uk- 
iksdīk kās kāsī nuh-wunālak gilte nuh- 
wanayā, glū ek-āk kās īākktāla sa wi laka 
kīkilwīlas, gla wa nīnālālītl gākī laka kīkā- 
pīkawāzī, ela wa nīnālālītl laka gīgītlī ; 

47 Yikwā wīlek gūga sa kīkagiaus, glūks 
dādūgala matsaik hawakula : yūh dakw um 
lo kluk walas ķīlaktasū-kl. 

CHAPTER XXI. 


Wa la dūkūstau, la dūk-wāklilā kā kīku- 
yādī bībagwānum yikā zuķzaule sis yāģum 
laka dālazī. 

2 Wa dūk-wāklila kā tlāhgwātlī zidāk 
zukzūd läk yisa mātlī cent. 

8 La nikia, auli gin nīkitūkl, vikwā wiwū- 
sīlakāk zidāk kīkawaya ūs zukzūyūk lahda- 
kw kā nāhwā : 

4 Kā ük da nāhwāk ukdakwa ik lāķīs 
kīnum ī uķā kās zuķzaulayū laka yāgum i: 
lā glā tūk da zidāk ik, wah um wiwūsīlakā 
zukzūd wīla sīs kāklākāwīh dī. 

5 T Wa yiks gāgģīxālasa ida umyākulazī, 
āmūzuga i yisa ekī tīsum gla wa yaqum ī, la 
nīktia, 

6 Yiķūk da dūgātla sūh dakwā kūs, gāk 
um klī da nālā kla, yik lāh dum kla sūķ kīyos 
num skumīs awī-kl làq mugsumīkl lāk num 
skum i tīsum a, kā kis kla klīhiākūyū-kl. 

7 Lah dakw wūklāk, nīkia, kākūklāmas, 
wa wilāg tā klūk hī gīh-īd klī? wa mās klī 
kà i māmātltīkī kla, kā kū lā-kl īhiātlā-kl ? 

8 La nīkia, yāklaula kās kis dākwa ūs 
lalāhzum a: kāks kīnum ī kl. da gāk kla 
lāķun glīkum ī, nīk-kl, nūgwa um Christ, 
glū, la mūk īhiātla : gāh dakw la lāskum īk. 

9 Glu kāsū lahdakw-kl wuklilā kluk 
wināpī glū kūmātlilā qala kitlilāk: kā iks 

yū wis tā ma ās gil-kl gāk-kl; kis um-kl wis 
gli da wilbe-kl nuhwe gī-kl. 

10 Wa la nik lahdakwuk, līlgilaklī wina 
kluk līlgilaklī, glū gīkās hāyūtaulā-kl glū 
gīkās: 

11 Lā-kl ka ī wālas klī nīnīnīne kla, glū 
kli pūsķā kla lāk wa-ūg awīnāgwīs glū 
vāksum kla zihkūlum-kl; hīmīsi kikialīmā- 
kl glū klī walas kla mī-māmātltīki-kl gāyā 
nāgilā-kl lak īķī. 

12 Wa gālākāwi glā-kl nāhwā-kl tsīk, 
dāh-īdih dakw kl lūkl, lā-kl ka ī mīmkl 
tsīlāklūkl, lā klūs laka kī-kāpīkawāzī gla wa 
wi-wālazī, lāyū kls lak gī-gīkumāyi gla wa 
hī-hānāgazi kā un glīkum 1. 

13 La mīs aīdaākā-kl lūkl kā kākālā- 
ktaya: 

14 Wa gātl la hyī lākīs nīnaukāyūs, kās 
ķīsa ūs gāhgālītla kīs nānākmā-yāyū kla 
ūs: 


15 Kāk gin zawe-kl gin klū klas simpsā 
elü naukādālaze, yik wāh sū kla sis nāhwe 
yūs hayūtā kākādālak glū tlogwikstā lak. 

16 Wa lah dakw mīs glas zaweh dakw-kl 
ya um-kl tsīs gīga-ūtlnūgūs, glū nātl-num- 
wiyūt, gla wīs glīglaglaule yūs, glū-kl tsīs 
ma-umtl-tītlūs, lā nūg kla ka ās tlilā-matsū- 
kl yih dākw klis. 

17 Lah dakw kla ka ās klīzitl klis nāhwā 
bagwānum a kā un glīkum 1. 

18 Kiyos glā ta-kl numzāk-kl lākūk 
sayēk sūs hiümsik ķīyohwīd-kl. 

19 Lāķīs tlālā-wūtlila īnāyūs lah dakw 
klis lo-kl kis bī-bahwanāyūs. 

20 T Gilh dakw um-kl wis glas dūgilā 
klukūk Jerusalemk kimmestin tsū klis wina, 
lā klis kauklīlā kla kūks la mā ik īhiātla-kl 
ķīyohwīda. 

21 Wa wīgiklīlā hyī da yú klā lūk Judæa- 
k hītl-tsaw-kl laka na-unge: glū kā wīgih 
dakwi-kl tsa nukzaulīsāks lotlzaulīs-kl; glū 
kā wīgih dakwī-kl tsi da hīklā lī da ī-āklīnā- 
owīs aāklaākā-kl lāk. 

22 Kāgasnālī gas kusīda unķ-kl, kā aulāh 
īda matsū mī lāk sī da nāhwā yikā kiādugī. 

28 Ļākāla klisī da bawīg kla, gla wi da 
gintlīlā kla lakī da nālā kla; ka iks wālas ī 
klī da wiwūsīlākā ini kla sa awīnāgwīsīk, 
glū yākī lākwā līlgilākla yīk. 

24 Lah dākw klūk gāyālā-kl lāk ūhweyā 
sa gikāyū, lā klūk nīkug-kl kākiūglānum-kl, 
lāyū-kl lāk nāhwā līlgilāklaya: lā klūk 
Jerusalem-k tīpākula sū-kl tsa ūgwuksumāg, 
lāgaāklilā-kl lāk lāh dum kla sa ūgwuksu- 
māg lastūdā matsa wis nālā. 

25 1.Wa lā klī da māmātltīkī kla laka 
klīsīla gla wī da mugila gla wa tūtū ; yū mī 
sa bunīk awīnāgwīs lāķāla klī līlgilāklavyi, 
lā-kl nūtlā-kl kā ī da gutle sa dumshyī gla 
wa tūhwā ; 

26 Luhwīd kl naukāyas bībaswānum kā 
is kitle kla, glū kā is dādūgāla ini klā kā 
nāhwā eak sumd kluk lī-ulģilā-klāyi: kā i 
da tlīlāhwāya sī da īķī nithīd tsū-kl. 

27 Wa lah dakw klī dūgila kluk Kwanū- 
qa sa bagwānum gāk gāsūtlīlā-kl gākī-kl 
laka unwāyī numā-nāgilā-kl glū tlāhwāyī 
hī mīs egalazī. 

28 Gil um-kl wīs glā gada nāhwāg gāla- 
nāgil aulāh-īdikl, dūkūstaula, glū kās īķia- 
kumh-īda ūs; kā la īnī masīs ītīstā līzum 
inā yūs īhiātla. 

29 T Wa la yakugātl lah dākwuk yisa 
numāhyis dum à: doķā fig mis, gla wa 
nāhwā glāh-glosā: | 

80 Yiks la ī būlīgā, lah dākw ums dūgi- 
Jak, la um ka à wīsis kauklīlā kīks la mā i 
da hī-unkī īhiātlā. 

91 Hīh dakw um ka ā wisis qih-idi, kasu 
lāh dakw-kl dūgilā kluk gada nāhwāg gāka- 
nāgilā-kl aulāhīd, kauklilah dakw klilā kīks 
la mā ī da gīkāsā sī da Iķe Gīkumī īhiātla. 

82 Aulin nīkiūkl, kis um klūk da gāka 
nāgilāk ķīvohwīdi-kl, kā kū nāhwā um-kl 
ģātl-tsīstā matsū-kl. 

89 Kīyohwīd kla īkī gla wa bunīk awīnā- 
gewis: lā glā tin wātldum i ķīs-kl ķīyohwīdi- 
kl. | 

84 T Wa yāklauh dakw la hyī glāgl, ā 
klūs nīnaukayā kūs kakūtā kinā yis awil- 

kula, glū wunatla, glū awīlīlkulā īnāyī yisa 
gilāk, lī da nālā gak lukl ūdāh-āklīlā. , 

85 Kā īks hī klā gix geglāyū gāk-kllākwā 
nāhwā gūgil lākwā nāhwāk awīnāgvīs. 

96 Kākumātlah dakw la hyī glāgl hīmu- 
nātla umk, hawākulāk, kās tlog dakw mī 
lākūs kās ekiau ūs lāk gada nāhwāg gak-kl 
hayākā-kl, glū kās glakwātlī klūs lak nuku- 
māya sa Kwanūga sa bagwānum. 

87 Wa kūk nāhwāk nīnālā ķākūklāmasī 
laka umyākulazī ; wa kūk nāhwāk kākanū- 
kla la lā-wilsā, kās gilhīdī laka nuge kā 
olīkādes nuge sa Olives. 

88 Nāhwā mī sī da bagwānum gākūk 
kaāla kiasīk lak laka umyākulazī, kās hū- 
klīlīk. 


CHAPTER XXII. 


WA la mi da gītlā sa kis heq gunīgā īhiā 
tla, yiķā glīkula sa wās hayākutl-tsumāyi. 

2 Lī da gīgikumāyī la-ulbled gla wī da 
kikiatinük ale kās gīh-īda ās kah dākws tli- 
lā masīk; kāks kitlilāh dākwa à sa bagwā- 
num 1. ' 

9 Lī Satan lālākā laķ Judas yikā glīkādes 
Iscariot, gāyūtlī lāk wākaā sa sī da mālū- 
Swagiyu. 

4 La kāsīda kās hūklīla kūwī gla wī da 
gilsgilvāg, kās gīhīda ās kās zawīs lah dā- 
kwuk. 

5 Lah dakw mula, la qaqutlaul kās zawes 
dāle lāk. 

6 La mīs ekā, wa la hāyātla ka āk kās 
zawes lah dakwuk lāķs la í ķīyosīd kīnum 
bagwānum a. 

7 We li da nàlesa kis heq quniq gākā,yik 
lah dum klasa hayākutltsumāyi ķīlāhīdtsū-kl. 

8 La yālāk-īdis Peter glū John, nīkta, 
hāga kās gātlātla masa ūs kā unts kā hayā- 
kutl tsumayī, kunts humāpi. 

9 Lah dakw nikik, wī dis gayau ūs kunūh 
ģātlātla māzā sa ? 

10 La nīk lāh dakwuk, dok, kāsū lāh 
dakw-kl lāzaulīs-kl laka gūgila, lā klis nākū- 
-kl gla wa bagwānum tsāyāzī-wātila kā wap; 
lāskum ī lak laka gūg yik la-īglas klas. 

11 Lah dakw klis nik kla kā ekia bagwā- 
num sa gūg, yikā Kākūklāmas nik lūkl, 
wīdī da bāgwinyaze, kunhumaās kla kā hayā- 
kutl-tsumāyi gla wun kikākūkla-matsawī ? 

12 Lā kl zāzumh-sīla klū kla sa īķiazivā 
ģālīlgā: hī mī sis la gātlātlā māzās klī. 

18 Wa lah dakw, la khāk la umk wātl- 
dum-as lah dakwuk; wa lah dakw gātlātlā 
mas kā hayākutl-tsumāyi. 

14 T Wagil mīs lastūda la gāgalītla, hī- 
misa mālūgwa-gīyū ī-yālākum gla wi. 

15 Wa la nīk lāh dākwuk aulīh-dih ehwi- 
la kun humhīdī kwā hayākutl tsumāyīk 
glūs kis mī-kl gin tlālāwilkulā-kl: 

16 Kà un klák gin niki gükl, kis klin 
humāp klug, is mi klāks aulāhīdā matsū- 
kl lāk gīkāsa sa Ike Gīkumiī. 

17 Wa la dāhīd kā nākāstāla ; gil mis gātl 
mūlas, la nīk, uk-īdagāk ga, kās gwītl-zih 
dakwa ūsāg : 

18 Kā un klāk gin niki gūkl, kis klin 
nākā-kl gegiklīlā-kl lāg lākwā nūnawīmasāk 
sa gākulāk is mī kla sī da gīkāsa sa Ike 
Gīkumī gāk-kl. 

19 1 Wa la dāhīd kā gunīg, gil mis gātl 
mulas la wuhīduk, kās zawes lāh dakwuk, 
nīkia, ga mun ūgīnīg yikā zaw-yī kās: ga 
umā gīgīlī lāk mulgila gākun. 

20 Hi um ka ā wis gīhīd tsa nākāstāla 
ātlākāwī sa humāp, nīkia, yik gada nākāstā- 
lak ga um ālūmas gāgatlaulīg lākun ulgā, 
ya um ki da gwakau matsa-wi kās. 

21 T Dūgātlālī hyi glāgl, yikūk ayasauk 
sūk da yāge kun, numā-ītl gla wun lākwā 
humhdumītlīk. 

22 Ka ida Kwanūg sa bagwānum la ma 
i aulā-kl lā-kl, la umk gayū kā gīhīda āts: 
unānā kias glāgl wis gli da bagwānum yik 
yāges. x 

28 Wa lah dakw wāklāpigilītla awākaula, 
ungwi lah dākwuk yikā hī kla gīhīd klī. 

24 T Wa lah dakw ka à kātāpigilītl awā- 
kaula, ungwā klī lah dakwuk yiki da wāla- 
zikī kla. 

25 La nik lah dakwuk, yik gīgikumāya 
sa ugwuksumaqi gīgaķāla i lah dakwuk, 
hih dakw mī sī da awila aāksīla lah dakwuk 
olīkula sūs hī-tlīlā. 

26 Kīs dakw glā tā klis hī gīx kh: yiglā 
ki da walas kla lah dakwūkl, wīiga hyī la hī 
qix ī da ginul-kuyi: gla wi da gīkumāyī hī 
qix ī da īākulgisi. 

27 Wi di wālasa-kāwāya, yiki da gātla la- 
ka humāp, glū hī dī da humgīlā? ķīsa ī hī 
di da gaītl laka humāp ? lā glā tin nukuka- 
yūs hī gix ī da humgīla. 

28 Šūh dakw mī da yiki da hīmunātla 
cla wun lākķun tlālāwūtlīla. 

29 Lamīsin gātl-āklīlūdīsa gīkāsa, ya umk 
ģātl-āklilūdāyau sin Umpa gākun. 

80 Kas humāp dakwi lā kus glū nākā 
lālķun humh-dumītlā lākun gīkāsa: lah dakw 
klis gātlā-kl laka gāhdume dādalītā kla kā 
mātltsumā-gwigiyū līlgilāklīs Israel. 

Əl T Simon, Simon, dok, la mī Batan 
ehwila kās lo kla ūkl, kās kyitlā ūkl hī gīx 
ī da zīzidanū : 

82 La mis glin hawāk=ula kās, kā kisi sis 
ūgizālazi yūs ķiyohwīda: wa wigitl la, kasu 
āidaākā-kl ītīd-kl, tlogimas īdā mas la küs 
nātlnumwiyūtā kūs. 

83 La nikik, Gīkumī, la mī gin gātlātlā 
kun le glūs laka walazi glū lā lek tlli. 

84 La nīkia, nīkin klūkl, Peter, yikī da 
kāka-ū ķīs klī kāka-ū gigātl-kl kwā nālāk, 
kāsū lā-kl yūdih punā-kl hīhwā-kl kauklīla 
gākun. 

85 T Wa la nik lah dākwuk, yik sin lāh- 
īdīh yālākūs kīyos dālazī, glū gūlaze, glū 
tīpāyau, wānātla sū nūg widā masa? wa lah 
dakw nīkia, ķīyos. 

36 Wa la nik lah dakwuk, we, lā glā kwā 
ātlmīk, yikī da uknūgwādes dālazī, wīga 
hyī uk-īduk, hī um hyī kād qīh-īd tsū wi da 
gūlazī, wa yikī da kīyos í uķā, wīga hyi 
lākūd kis wok-sau, kās kilhwīdīk gīkāyau. 

87 Kāk gin niki gūkl, yik gada kiadugik 
kīsik is gātlā matsū gāķun; hūzukundāyau 
1 laka hīhātululg: kā ī da gāgīxāla gākun 
wulbī nūga i. 

98 Lah dakw nīkia, Gīkumī, dok, mātl 
gada gikāyūgw : wa la nik lah dakwuk, la 
mūk hītl-ā. I 

89 1 Wa gāk lāwilsā, kās le, lāķīs gīgīlas 
laka nuge sa Olives, gla wis kīkākūklāma- 
tsawī legīk. 

40 Wa la lāga à laka awīnāgis,la nik lah 
dakwuk, hawākulā la kās ķīs dakwa ūs lāzau 
lak tlālaīkulā. 

41 La mī sī wālatla asas lah dakwuk, hī 
wālatlūk nupmīsik tīsum ā; la klāk-wālīs 
kās hawāk-ulī. 


124 ST. LUKE, XXII. 


42 Nikia, Ump, kasu nik lāk, klīkwīdāk 
gada nākāstālāk gākun; gālā hyī glā nūs 
naukāyā, hūs umā hyī gelā klī. 

48 Wa hīmīs la nītlīdaās lakī sa paglum 
nūg gāyānāgil laka īķī, tlogimasā masuk. 

44 La klūmā zihyilāgā, la aula kialāhīd 
nawāķulā: wa lī kūses hī la gīx awāwāstū 
ulgā tsa-ūgākul laka awinaqis. 

45 Wa gil mis glāk-wils lāķīs hawāķulā 
inayī, gāk laķīs kīkākūklā-matsawī, la khā 
kīks mīkāh dakwa ī, kā īs hwilsā. 

46 La nik lah dakwuk, māzīs mīkah da- 
kwītlā ? glākwīd kās hawākulh īda ūs, kās 
kis dakwa ūs lāzau lak tlālaīkulā. 

47 Yiks yākuntāla ma ī, dokā kīmaula, 
wa yiķī da glīkādes Judas, numūg laka mā- 
lūgwigiyū, gālagīwih dakws; wa la nahwāh- 
id lak Jesus kās mīzih-īdīk. 

48 Au mī sī Jesus nīkik, Judas, lākūdasī 
ki da Kwanūga sa bagwānum yis mīzih- 
ide ? 

49 Wa yih dakw kī da gestālek dūkwā- 
klīlāk gīhīda as klas, lah dakw nīkia, Gīku- 
mī, is mā unūh qik-id klis gada gikāyū gwā? 

50 Lī da numūg gayūtl lah dakwuk gīk- 
iduk hīlūbatlzanaya sa gīkumāyī labled, lā 
tā gikūdūk hītlkiūtumayī puspuyūs. 

51 Aumīsī Jesus nanakmī nīkia, hītl auh 
īdih dakw umā: la pāga-aklilāk puspuyaus 
kās hītl īdā masīk. 

52 Lī Jesus nik ki da gīgikumāyī la- 
ulbled, glū gīkumīh dakwa sa umyākulazī, 
ela wa gulsgulyāg, yikā saki lak, lah dakw 
mas gāk hī gīxa uke ķā gilūklīgā, yisūk da 
qiqikayük gla wa hwīihweyū kwā ? 

58 Yik gin lā-nāhwīhdī gākūk nīnālāk 
glūs laka umyāķulazī, lah dakw dis kis 
sāhīd tsūs ayasau kūs kās dāhīda ūs gākun : 
wa yū um glas uk dum ük, glū tlāhwīs 
pudikilā-lazī. 

54 T Wa lah dakw dāhīduk, kās lī wāti- 
lak, gākīs laka gūga sī da gīkumayī labled : 
lā tī Peter lāskum ī gīsāk-kleyā. 

55 Wa gilh dakw mis lukwālītl lak nuk- 
zaulītla sa gūg, lah dakw mis gāhīda: la 
mīs Peter gāhīd lak nukukayās. 

56 La numūgī da hitl-akas dūkwāklilā 
kīks gāh-klālītla 1 laka lugīti, la dūduks- 
ālītlāk nīkia, yikwā bagwānumk yū um ķād 
wa-ūg dis. 

57 Au mīs hīhwā, nīkia, zidāk, ķīsin 
mātl-telāk. : 

08 Wa kis tā ketlāks la à kad dūkwāglitl 
tsa ūgwilā, nikia, sū um kad gāyūtl lah 
dakwuk: au mī si Peter nīkia, bagwānum, 
kisin. 

59 We lā kuntā numza-kuklila gīlāks la 
i da numūgā kad aulīstā masa, nīkia, aulā 
zau mūk da bagwānumk wa-ūg dis: kā ūķs 
Galīleeana īk. 

60 Au mī si Peter nīkia, bagwānum, ķi- 
sin kauklilā kūks wātldumā kūs, wa hīh-īdā 
mis, kis ma i gītlīda, kāka- ü gigātlī da 
kākā- Ū. 

61 Wa lī da Gīkumayī muls-īda, kās dūk- 
wīdīk Peter; lī Peter mulķwāklīlāk wātl- 
dumh de sa Gīkumāyī, yik nīķīnāyā sik, 
kis mī kla sa kāka-ā kāka-ūgigātl-kl kwa 
nālāk, lā klis hīhwā-kl gākun yūduhw 
punārkl. 

62 Lī Peter lāwilsā kās gegātlī. ' 

63 T Wa yika bībagwānum datlak Jesus 
la a-umtlatlas, lā ka à hwisāk. | 

64 Wa gil mis kūh-stūduk keķs lah da- 
kwa 1 klaklakumh-iduk, kas wuklek nikia, 
nītlā laga, ungwī da kluk-ide ūkl ? 

65 Hīmīsa kīnum ī wātldumh dakw sīk, 
yākpākstāk. 

66 1 Wa gil mīs nāh-īda, lī da gulsgul- 
yaqa sa līlgilāklayī kapīkau, wila mī da 
gīgikumājī la-ulbled ela wa ķīkiatīnūk ; wa 
lah dakw nīkulāk lak gīķulas dakwas, nīkta, 

67 Kāsū sū um lāķī da Christ, nītla laga 
gakunūh ; au mis nik lah daķwuk, sil mī 
lak gin nītlā la kükl, lā lā kus kis dakw lak 
ūgis lak. 

68 Wa gil um lak wīsin wuklā lāķūkl, 
lah dakw laks kis lak nanakmī lak, glu hītl- 
-kālin lā. 


69 Gegiklilā glāgl lāg,lā kh da Kwanūga 

sa baewanum gāhīdāyū-kl lak hītl-ktūtl- 
zanes tlāhwāya sa Ike Gīkumī. 

70 Wa lah dakw nāhwā um nīkia, Sü ma 
iel Kwanūg sa Ike Gīikumāya ā ? la nik lah 
dakwuk, nik dakw sik gin Kwanūgi ga sī. 

71 Wa lah dakw nīkia, māzints hānātlī 
klā wutl-umkl uk kluk nītle? kāk gints la 
mīg wuklilāģ lākūk stmsāks. 


CHAPTER XXIII. 


WA la wīlgilīt] gāgilītl dakwa kās les lak 
Pilate. 

2 Wa lah dakw kulhīduk, nīkia, kha nū- 
hwāk gada bagwānumk klālīgitl tau ya ā 
mas kunūh gūgilūt, glū bulā, kā gātlīs zaw 
sū wl Cæsar, lāka-āk nīkīķs gimīk Christ 
Gīkumāya. 

8 Lī Pilate wuklāk, nīkia, sū ma Gīkumī 
sa Jews? wa la nānākmīk, nikia, la ums 
nīkia. 

4 Lī Pilate nik lāķī da gīgikumāyī la- 
-ulbled, gla wi da kīmaula, ķīyosin khā sū 
yaksum lak gada bagwānumk. 

5 Auh dakw mis la tlogāla, nīkia, gelī- 
hyilā mas-ūkwā kā lilgilaklayī, kākūklāmas 
lāhsau wīlāk Judaa, glū gilbund gehīd lak 
Galilee, gāk-āklila um lāg. 

6 Gil mis gl Pilate wuklilā kik, la wukla 
īsa 1 da bagwānum Galilæan ? 

7 Wa gil mis kautl-āklila kiks gāyūtla i 
lak aāksīlā sū wās Herod, la yālāk-īdīs lak 
Herod, yikā hīmā kad lī Jerusalem. 

8 q Wa gil mī sī Herod dūkwāklīlak 
Jesus, la aul mūlas: kā īks laī ketla dūkwā- 
klīla īksduk, kā is khālā-ināyāk: la wotlā- 
kīkul dūgilāk kisa a-ūms gīhīda-ās uk-īdtsūs. 

9 La wāklīlelāk sa kīnum ī wātldum ā; 
kīyos tā nānākmī sūs lak. 

10 Lī da gīgikumayi la-ulbled gla wi da 
ķīkiātīnūk glākwātl tlogīmas kālāk. 

11. Lī Herod gla wis bībagwānum wātl- 
-wātl tsīstā masuk, glū a-umtlātlas, laka ā 
kūkzūduk yisa gālāhdumkin gītlgela kās 
yālāk-īdīs aīdaākās lak Pilate. 

12 Lī Herod glū Pilate ek-īd kā nālā; 
yiks klīsīla-pīhde glāgl. 

18 Lī Pilate klīlātlū kī da gīgikumāvyi la- 
ulbled gla wi da iaāksīle kā līlgilaklayi, kās 
nīkī lah dakwuk, 

14 Gak iem» de kūsas gada bagwānumk 
gakun, nik gaķs klāligutl tawi eà kwā līlgi- 
laklayīk : we dok, la umhdin gwunhīd kuk ` 
lāķīs dūgitl dakwūs, lin kīyos khā sū yak-” 
sum lak gada bagwānumk laki da kālūlumh 
dakwa ūsā kuk: 

15 Kāyo, kīyos um ķād khā sūs Herod; 
kā iks la mā ā kad yālākīd aīdaākā sik gā- 
kunts ; wa dok, kīyos gīhīdaātsik kā tlilgītl 
lak sik. 

16 Hī mīs lā-gītl klin ānāķila kla kik, 
glū kun lāwilsā masi kik. 

17 Kā īks kīsa ī īs lawilsā masuk num- 
ūgā kah dakwuk laka gīlunk. 

18 Auh dakw mīs numāzāgā nīkia, hāga 
tsa bagwānumk, kās lāwilsā masa ūsāk 
Barabbas kā unūh : | 

19 Yikā qih-idaas nüqa sa yaksamī laka 
euqila, glū kā ķīlāgigila, laiglum gītl-ts 
laka wālazī. 

20 Lī Pilate yākugātl lah dakwuk ītīda, 
lāwilsā mazīks-duk Jesus ; 

21 Auh dakw mīs hāsil nīkia, kayūyūda 
tsūkw, kayūyūda tsūkw. 

22 Wa la nīk lah dakwuk la yūduh pun 
zādā, ka ī da masa, masi yāksāmā gīh-īdaāts 
gāda bagwānumk ? kīyosī gin khā sū kā tlil 
gitl lak sik; hī mī sin lāgītl-kl ānāķilā-kl 
kik, kun lāwilsā masi kik. 

28 Auh dakw mis tlogāl hāsila, ukkiāla 
kā kayūyūdāyū wis, wa lah dakw tlo- 
owikstā. 

24 Lī Pilate wekāk ukkiālā Th dakwas 
kā uk-īd tsa wis. 

25 Wa la lawilsa mas ķā gīh-īdaās nūga 
sa yaksamī, glū kā ķīlāgigila laīglum gītl 
dis laka wālāzī,yik ukkiāla sūh dakwas: au 
mīs glā zaws Jesus lak naukīh dakwas. 

26 T Wa gilh dakw mīs lā wātulak, lāh 
dakw dāhīd ķā numūg Simon as Cyrene, 

I 

gāya-nāgil laka āklīnagwīs, wīkiamātsa ka- 
yūyaula lak, kā les legīs lak Jesus. 

27 Wa hī mīs la lāskuma ya ā suk yisa 
walas kīmaula bagwānum, gla wa zidāk yiķā 
lāgwātlī kā i. 

28 Au mī sī Jesus mulsīd lah dakwuk 
nīkia, sāsums Jerusalem gālā gās kā un, 
qasa lā hyī glāgl gilīktāla umk, glū kā ūs 
sāsumh dakwa kūs. 

29 Kā dok, yikā nāla gāsūtlīla, yik lāh 
dumh dakw klas nīk-kl, ek wis tī da kīyosa 
sāsuma, gla wī da kisi mīmāyūkl-nūķkwā, 
ela wi da īūboyī kis zāma mazīnūk. 

30 Wa lah dakw klī nik kla kā na-unge, 
kugsumda gākunūh; gla wi da tunhtungīs, 
tehīda gākunūh. 

81 Kü hīh dakw lak gīgīlā laķī da tlunkā 
glosā, mās tā klī qīgīlas kla lākī da lumhwā ? 

32 T Lā tā mālūgī da gīh-īdaās nūga sa 
yaksamī, lā kad wādug gla wi kās H ķīlākta 
sū Wā. 

33 Wa gilh dakw mis gāk laka awināgwīis 
olīkādis Kawīgwīs, hīh dakw mīs la kayū- 
yūda à tsik, gla wi da yaiksāmas gīh-īdaas, 
numūg laka hītlkiūtl-zana, lī da numūg laka 
kumkūtl-zanāyī. 

34 T Lī Jesus nīkia, Ump, gālā āķīlāk 
ga gīh-īdaās dakw gas, kāks kis dākwīk 
kauklīlāk gas gīgīlasik: la gwītlāpuk qill- 
ģeles, līpāh dakw kā ī. 

85 Lī da kīnum bagwānum glākwātla 
dūgātla: lī da gīgikumāyi klīklayā lāk 
nīkia, gāgilīh dek ūgwilā; wīga hyūk gilīx- 
um gāgila, kā kū yū laķī da Christa gayū- 
buzī sa Ike Gīkumī. 

86 Lā ka ī da soldiers ūgwākā a-umtlā 
tlas, gak lak, zawk yisa vinegar, 

87 Lā ka à nīkia, gil mī lākā kūs sū um 
Gikumi sa Jews, gilīx laga umā gāgilāk. 

88 Wa lā ka à kiātātla um kad lak 1- 
kiāyas, GA UM GIKUMI SA JEWS. 

89 T Wa lī da numūgi laka yāksāmas gīh- 
īdaas, yih dakwa kayūyūdāyū, yāgālak nikia, 
kisa sū mī da Christ > gāgilā zau ga gākunts. 

40 Au mī sī da numūg nanākmī, kās 
klūwilgātlīk nīkia, ķīzum as kitlīlā sa Ike 
Gīkumī, dūgilā ma à kūs āķs la ma à ka à 
kūs yaksamā ? 

41 Wa la mis glīnts hītlū lak, kak gints 
au mik io-kl kunts genum ik lāķunts giīgī- 
las: lā glā tā gada hagwānumk kīyos gīh- 
īdaās klīgā. 

42 La nīkiuk, Jesus, Gi, mulgilāla gaķun 
kā sū gak-kl lāķīs gīkāsa ūs. 

48 Wa la Jesus nikik, aula kiasin nīktūkl, 
kwa nālāk la ums lā-kl gla wun laka ekia 
awināgwisā. 

44i i Wa la tā la kukla zākīla, wa la 
pudih-idi da nāhwā awīnāgwīs lāga à laka 
nānumā zākīla. 

45 Lī da klīsila pudihīda; lī da yāwā- 
bītla sa umyākulazī la gāpīd nuksā. 

46 Wa lī Jesus gāklagātl hāsila nīkia, 
Ump, lakūs āyasau kūs lin klas gin bahwu- 
nek: wa gil mis gātl nik sik, la wīkyik-īda. 

47 Wa gil mī sī da centurion dūgila kà 
ģih-īdaās, la zilwākīd kā Ike Gīkumī nīkia 
aulā-umh da kū glūk ek bagwānum a. 

48 Glū nahwi da kīnum bagwānum kā 
gaki dūgātla, gilh dakw ma ī la dūgila kā 
nāhwā la gīh-īdaāsa, āīdaāka muhiā ķīs 
tītukubauvyī. 

49 Gla wis nāhwā ma-umtl-tetl, gla wi 
da zīdāk kā legayāk gehīd lak Galilee, glā- 
kwātl laka gīsīnāg, dūgilak gada nāhwāk. 

50 1 Wa dok, kā numūg bagwānum gl- 
kādis Joseph, naukūdāla īnūkvwī, ek bagwa- 
num ā, 

51 (Iis dī e-ķāk naukīh dakw des glū la . 
gih-īdaas dakws) gāyūtl lak Arimatheea, gū- 
qile sa Jews, yikā dādūgātlek gīkāsa sa Ike 
Gīkumī. 

52 Yik gada bagwanumk lā lak Pilate, 
kās ukķigātlīk ūgīnāyas Jesus. 

53 La mis ukākūduk, kās kunīpīdik sa 
yāwābazū, la gīzūdis laka digāzi klīkug laka 
tīsum, yiķa ķīzūyaula gulzūdaāsuķ bagwa- 
num. | 

54 Wa yiki da nāla hī um gāgatlīla unķī, 
la mīs nahwā-nāgilī da sabbath. 

55 Gla wi da zīdāk, yikā gak di gla wī 
eehid lak Galilee, lāskumāya, la dūqilah 
dakw kā digāzī, glū lāzūdātla īnāyāk. 

56 Wa lah dākw aīdaākā, kās uk-īdī kā 
gāsgukulā zis, gla wa klādum 1: we lāķī da 
sabbath lah dakw hyūsīd nukstawi kā wātl- 
dum ī kā gīgīlas. 


CHAPTER XXIV. 


WA lā ela ki da gālī nāla sī da num puna 
sila, la 1 nānā à, gak dakw laka digāzi dāla, 
kā gāsgukulā zis yik lah dakwi ukes. 

2 Wa lah dakw dūgila kā tīsum àks lai 
lūkug gīstā laka digāzī. 

3 Wa lah dakw la-īklā, lah dakw kis 
khāk ūgīnāya sa Gikumáàyi Jesus. 

4 Wa yiks lah dakwa í nūnulk lak mā- 
lūgī bībagwanum glākwumgālītl lah dakwuk 
zilīkulīs gītlgela : 

5 Wa lākīs lainīh dakw kitl-īda, la humh- 
humgvwītla, lah dakw nik lah dakwuk, mās 
dakw zīs ālī kā gītla kā qila laka tlilī ? 

6 Kīsī la yūlūk, la mī glak-wīda: mul- 
gilā lak yākuntīnīh de sī lūklāks hī mīh 
di lī Galilee, 

7 Nīkia yiks zaw yī klī da Kwanūga sa 
bagwanum lak āyasūk dakwa sa yaīksamī 
bībagwanum, kās le kayūyūdāyau, we kā 
yūdū hwuķ sa nāla glaķkwilīs ītīda. 

8 Wa lah dakw mulk-wāklilāk watldumh 
des. 

9 Wa la aīdaākā gehid laka digazī kās 
nitli sik laka numūgwagiyū, gla wi da 
nāhwā wa-ūģā. | 

10 Wa hī mī Mary Magdalene, glū 
Joanna, glū Mary abūmpas James: gla wī 
da wā-ūg zīdāk wa-ūg maulāh daķws nītlā 
sik laka ī-yālākum. ` 

11 Wa auh sta-āq mis gada wātldumk hī 
gix wālālāyū lah dakwuk: lah dakw wi- 
yūgisuk. 

12 Lā glā ti Peter glāk-wīd, kās le zilh- 
wid laka digazī; la gumtīd dūgikliīla, dū- 
qila mī sī kā yāwābazū gitlgela ūgwuksum 
lītla; wa lā kāsīd nenāgā, kunyasa sa gīh- 
īdaas. 

18 4 Wa dok, humātlaulī dā gayūtlīle ki 
da nāla laka gūgila glīkādis Emmaus, yiķā 
yūduhw zākī sas wālatla as lak Jerusalem. 

14 Lah dakw gāgīx-āla lak gada nāhwāk 
gīh-īdaas. 

15 Wa yiks lah dakwa í kīkayūd wā- 
klāpā, gaka ā sī Jesus kekīh dakwuk. 

16 Lā glā ti kayākus dakwās kis hītl- 
kūlum kās mātl-telāh dakwīk, 

17 Wa la nik lah dakwuk, mā zūs wotl- 
wa lah Ata R E, hwihw 1e 
matla. 

18 Wa lī da numūgi glīkādis Cleopas, 
nānākmī nīkik, līlāgum as lak Jerusalem, 
īsītla ūs kauklīlā kwā nāhwāk lā gīhīdaas 
lākwā nīnāla kā ? 

19 La nik lah dakwuk, yikā māsā? lah 
dakw nīkik, yiķī da nāhwā gīh-īdaāts Jesus 
as Nazareth, yikā prophet de tlogīmats qi- 
ellas glū wātldum lak dūgitla sa Ike Gīkumī 
sla wa nāhwā bagwanum. 

20 Glū gīh-īdaā sa gīgikumāyi la-ulbled 
gla wunts hī-hānāgazī zaws kā les wekā sū 
kās tlili, la kayūyūdis. 

21 Lā tāh dunūh wūtl-um nikik hī mī 
da ītīstundilāk āk Israel: kegl wa ga mīs 
wa-ūg'ga, lūk yūdūh pun hwāsa nāhwāk hī 
gīhīda āgūtlī. 

22 Ga um ka a wisi ga kā wa-ūg zīdāk 
sāyūtl gakunūh ķāyākā mas gakunuh, lah 
da kaā-maul laka digazī ; 

28 Wa gilh dakw mis kis khāķ ūgīnāvas, 
gak dakw nīkia, yiķs lah dakwa i dūk-wā- 
klīla ka à ķā pīpaglum nuq, yika nīkia kīks 

ilā ā. | 
a 24 Wa lah dakw kā ī da gāyūtl gākunūh 
lā laki da digazī, la dūk-wāklīlā kīks aula 
mā ī lak wātldumāh de sa zīdāk: wa yiglā 
ki kis daķw gla dūk-wāklilāk. 

25 Wa la nik lah dakwuk, A nīsnanūlū, 
glū āwābālas naukī kās ūgisīk nāhwā wa- 
tldum sa prophets. 

26 Kīsā lasa ī da Christ is hī gīh-īde ā, 
glū kās le lāķīs egalazi ? 

27 Wa gebund lak Moses glū nāhwī da 
prophets, ayūzūda las lah dakwuk lāķī da 
nāhwā kiadugā yisa nāhwā gāgīx-al lāk. 

28 Wa lah dakw īhiātl laka gūgila, yikis 
lā-laāh dakw: la hī gīx hīnāgilā-kl. 

29 Wa lah dakw zilgwātluk nīkia, ku- 
petlā la gla wunūh; kā ūķs zāga nāgila, la 
mī sa nālāk gegīla : wa la la-īkl kās kupetlī 
glūh dakwi. 

80 Wa yiks la ī gāgalītl glūh dakwī kās 
numhīdī, la uk-īd kā gunīg, kās ekīlah-īdīk, 
la wuh-īduk, kās zawes lah dakwuk. ` 

91 Wa la ā sī kayākus dakwas duhīdā 
matsawā, wa lah dakw mātltīga à klilāk, la 
hyisilīti kīyopātl- -tū sūh dakws. 

82 Lah dakw nīnākiaula, kis dā unts 
naukāyīk lāgutukī cākuntsā, viks leh de 
yākuntāla gakunts laka tīihyile, yiks leh de 
nītlā gākuntsā sa kiaduq ? 

33 Wa hī mis lah dumh dakws clākw um 
oilītla, kās le aīdaākā lak Jerusalem, la khā 
kā numūgwagīyū kupetlā, glūh dakwī da 
wa-ūg dakw des. 

94 Nīkia, yiķā Gikumāya la um ķūgl glā- 
kwīd aulāmā, la mī sī nītl-īdīh da lak Simon. 

35 Lah dakw ītaula sa nāhwā gīh-īdaas 
laka dihyilā, glū lāgītlas mātltīga ā glītl 
dakws lakis la inayi *wuhīda kā gunīg. 

86 t Wa yiks lah dakwa ī, hi gayim- 
kiala gilītlī ya-īkuntāla, la ās Jesus glogi- 
lītlāk kas niki lah dakwuk, nīnākakula lah 
dakwūkl. | 

87 Auh dakw mis zundīh-īd glū kitlīdā ; 
wūtl-um nik dādūk-gīnālāk laulīnūkwā. 

388 La nīk lah dakwuk, mās dākw zīs 
nūtla gītla? māsī ka is wayūgizīkulā gītla, 
lākūs nīnaukīh dakwā kūs ? 

89 Dok gin āyasūgw glū gwin gūgwa- 
yūgw, yik gin nūgwāmīk: dāgitl tsīlāb-īdas 
eakun, kās dūga ūs; kā ī da laulīnūkwāks 
ķīyosa ī ulzā glū kāka, gix gas dūgitl dakw 
gūsin ukā. 

40 Wa gil mīs gātl nīkia, la dūgā mas 
dakwuk yisīs āyasū gla wis gūgwayū. 

41 Wa yiks ki tseh dākw ma ī ūgisīd 
kā īs eķīķīh dakw, gla wis kunyāsa, la 
nik lah daķwuk, ķīyos dakwās hīma-ūmas 
lāgā ? 

42 Lah dakw zawk yisa klūbug māma- 
ima zis, ela, wa ekpā ūmā zis. 

43 La dāhīduk kās humh-īdīk lāk dūgitl 
dakwās. 

44 T Wala nik lah dakwuk, gamun wātl- 
dumk yikun yākugālumh idi lūkl, yik gin 
kupetla mih dih glūs, yikā nāhweks kisa i 
is aulā matsawa yikā kiāduqī lak wātldum 
as Moses, gla wi da prophets, gla wī da 
zīzilwākklin, gāgīxāl gāķun. 

' 45 Wa la āyūs-āklila mas dakwuk, kā 
āyūs-āklilīsī kā kiādug; 

46 Lanik lah dakwuk, getla à tsa kiātāyī, 
yikā Christ tlālāhwunā lūgwītla ī, glū glāk- 
wid laka tlilī kā yūdūhw pun hwās; 

47 Glūks lāyū-wālasaī wātldumī māyātā, 
glūks dīgiklilūd tsawai yeķīnāyī laka nāhwā 
līlgilakli lak glīkum as, gil bund lākūķ 
Jerusalem. 

48 Lah dakw mī sis kauklilak gada nā- 
hwāk. 

49 Wa dok, la mun yālākākl tsi da zū- 
gugālum ā sin Umpa lūkl; wa īsātlāh dakw 
la hyī glāgl lākwā gūgilāk, kās hī klūs lā- 
kl kūkzawāg kla sa tlogīmasa gehīd laķa 
iktākāvī. 

50 T Wa la gāla-gīwīh dakws lotl zau 
lākīķs lah dakwa ī wulgalīs lak upsūdīs as 

ethany : la wīkūstūd kis ayasū kās ekīlāh- 
īdī lah dakwuk. 

01 Wa yiks la í ekīla lah dakwuk, la 
klīgilīs lah dākwuk, la lāgūstūyū laka īķī. 

02 Wa lah dakw zilwākāk, kās āīdaākī 
lak Jerusalem walas eķīkula. 

53 Wa lah dakw hīmunī klīlā um laka 
umyāķulazī zilwākā ķā Iķe Gīkumī. 

